
I. 

».Tril  fri!  ja  fri! 

»Nu  er  Mørket  og  Vintren  forbi! 

»Nu  jeg  glemmer,  hvorfor  jeg  har  sukket, 

»Paa  et  Lyshav  mit  Hjærte  bli'r  vugget, 

»Og  min  Tanke  forsvinder  deri. 

»Ja,  fri,  fri,  fri, 

»Jeg  rejser  mit  Hoved  fra  Støvet, 

»Som  den  himmelblaa  Blomst  her  i  Løvet; 

»Paa  hver  svulmende  Knop  kan  jeg  se,  den  forstaar, 

»At  i  mig  og  i  den  er  der  Vaar! 

»Fri!  fri!  ja  fri! 

»Alt  det  visne  fra  nu  er  forbi! 

»Nu  jeg  glemmer,  at  Adam  har  syndet, 

»Glad  jeg  danser  paa  Mospude-Hyndet 


»Som  hint  Raakid,  der  springer  paa  Sti. 

»Ja,  fri,  fri,  fri, 

»For  Vaaren  jeg  Knæ  kun  vil  bøje, 

»Thi  jeg  ser  i  dens  lyseblaa  Øje 

»Som  en  Glans  fra  det  Paradis,   Jorden  har  tabt, 

»Og  jeg  føler,  til  det  er  jeg  skabt. 

»Fri!  fri!  ja,  fri! 

»Hør,  I  Lærker!  jeg  jubler  som  I. 

»Jeg  kan  naa  Jer,  hvor  højt  I  end  stige, 

»Ja,  endog  ind  i  Himmelens  Rige 

»Kan  jeg  flyve  jer  Jubel  forbi, 

»Og  fri,  fri,  fri, 

»Jeg  kommer  som  I  ej  tilbage 

»Mer  til  Vinterens  Mulm  og  dens  Klage, 

»Thi  til  Skjønhedens  evige  Rige  jeg  gaar, 

»Og  jeg  tror  paa  den  evige  Vaar!« 

Saa  lød  en  Sang  ind  under  Bøgens  Kroner, 
Hvor  Hylstret  brunt  endnu  om  Knoppen  sad, 
Den  sorte  Stær  med  sine  Fløjtetoner 
Forstod  strax  Sangen  og  gav  Svaret  glad. 
I  Skjul  af  Sløret  grønt  af  Tjørnens  Blad 
Gik  Vaaren  om  og  strøede  Anemoner 
I  Solen  langs  med  Bækkens  blanke  Vove, 
Hvor  Egen  gammel  syntes  end  at  sove. 


En  gammel  Kone,  som  i  Skoven  laa 
Midt  paa  det  unge  friske  Blomstertæppe 
Og  Bukkar  plukkede  til  Kranse  smaa 
Og  samled'  til  sin  Arne  tørre  Kjæppe, 
Paa  Sangen  hørte,  men  forstod  den  næppe, 
Og  undrende  bag  Tjørnens  Krat  hun  saa 
En  Yngling  vandre  syngende  derinde 
Og  tænkte,  hvad  mon  han  vel  vilde  finde. 

En  Kasse  bar  han;  ved  hans  Side  hang 
Den  i  en  Læderrem;  sin  Haand  han  støtted 
Fast  til  en  kraftig  Stok  og,  mens  han  sang, 
Han  saa  sig  om  og  langsomt  Foden  flytted. 
De  gule  Lokkers  rige  Fylde  tvang 
Kun  halvt  i  Skjul  den  Hat,  som  dem  beskytted. 
Ung  var  han  i  sit  Blik,  sin  Gang  og  Fore, 
Og  Skjæggets  første  Væxt  man  kunde  spore. 

Hvert  Øjeblik  han  standsed;  glad  sit  Blik 

Han  fæsted  paa  hver  Blomst,  han  saa  i  Græsset; 

Han  nikked  mildt  til  Konen,  da  hun  gik 

Paa  Stien  ham  forbi  med  Kvas  belæsset. 

Hans  Øje  fulgte  Spætten  graa,  som  hvæssed 

Sit  Næb  og  hamred,  til  den  Larven  fik; 

Han  mored  sig  ved  Bækken  op  at  dæmme 

Med  Sten,  saa  den  fik  stærk're  Fald  og  Stemme. 


Frem  gik  han  til  et  Sted,  hvor  Øjet  saa 

Saa  langt  og  dybt  ind  mellem  Skovens  Stammer; 

Her  Bunden  dækket  var  af  Blomster  blaa, 

Som  var  det  Vaarens  eget  Brudekammer. 

Smaragdgrønt  Bingelurtens  Tæppe  laa 

Og  glimted  vaadt  af  Dug  i  Solens  Flammer; 

Et  graagrønt  Slør  i  Skovens  Dyb  der  svæver, 

Det  Tjørn  og  Hyld  af  Blad  og  Grene  væver. 

Dybt  fæsted  han  til  dette  Syn  sit  Blik. 
Jo  mer  han  saa,  jo  mere  han  opdaged, 
Og  af  dets  Skjønhed  blev  han  rent  betaget, 
Det  var,  som  om  et  Drømmesyn  han  fik. 
Det  var  ej  Jorden,  hvor  man  græd  og  klaged, 
Men  Jorden  jomfruren,  som  da  den  gik 
Den  første  Gang  ved  Herrens  Skaber- Vilje 
Bly  mellem  Stjernerne  paa  Himlens  Tilje. 

»O  hvilken  Skjønhed!«  hvisked'  han;   »min  Gud! 
»O!  lær  mit  Øje  rigtig  den  at  fatte, 
»Fold  for  min  Sjæl  den  hel  ti]  Bunden  ud 
»Og  lad  mig  se  din  Skjønheds  skjulte  Skatte; 
»Lad  ingen  Modgang  Haand  og  Øje  matte, 
»Før  i  min  Sjæl  der  sker  et  Gjennembrud 
»Og  fuldt  og  kraftigt  fra  min  Tankes  Rige 
»I  Kunstens  Dragt  dens  Billed  frem  kan  stige. 


»Ak,  Gud!  formastelig  er  fast  min  Bøn, 
»Din  Skjønheds  Billed  ingen  Sjæl  jo  rummer. 
»Ak ,  Herre !  fast  som  den  fortabte  Søn 
»Ved  Paradisets  Port  jeg  tigger  Krummer. 
»Lad  ej  min  Sjæl  faa  Fred  i  Vintrens  Slummer, 
»Men  evig  længes  efter  Vaaren  skjøn; 
»Jeg  beder  ej  for  Smærte  mig  bevaret, 
»Men  Øjet  for  din  Skjønhed  rent  og  klaret.« 

Saa  hvisked  han.     Paa  Mossets' Pude  blød 
Han  satte  sig  og  Kassen  op  han  lukked; 
Hans  Øje  straaled,  og  hans  Kind  var  rød 
x\f  Iver.  mens  han  over  den  sig  bukked; 
En  Stær  højt  over  ham  i  Bøgen  vugged 
Og  med  sin  Fløjten  ham  velkommen  bød, 
Og  tusind  glade  Ting  den  ham  fortalte, 
Mens  han  sad  glad  og  lytted,  saa  og  malte. 

Han  længe  havde  siddet,  da  han  hørte 

En  sagte  Raslen  bag  ved  Tjørnens  Krat; 

Hvor  Stien  over  Blomstertæppet  førte, 

En  Kvinde- Skikkelse  han  øjned  brat. 

Hun  gik,  som  om  ved  Jorden  ej  hun  rørte, 

I  Kjolen  hvid  let  Vindens  Kast  tog  fat, 

Hun  standsed,  saa  ej  ham,  men  hun  sig  bukked, 

Og  Skovens  Blomster  nynnende  hun  plukked. 


Hun  var  saa  yndig  skabt,  saa  ung  og  blød, 
Som  der  i  Græsset  hun  paa  Knæ  laa  bojet. 
Man  kunde  tro,  i  Skovens  skjulte  Skjød 
Man  Vaarens  eget  Billed  tik  for  Øjet, 
Saadan  som  hun  i  Nat  fra  Gud  var  fløjet 
Med  Glans  fra  Paradisets  Rosen-Glød 
Og  nu  med  sine  første  Blomster  leged 
Og  ved  sit  hulde  Blik  dem  vederkvæged. 

Den  runde  Straahat  som  en  Kurv  blev  brugt, 
Med  Blomster  blaa  den  snart  var  fyldt  til  Randen; 
Hun  aned  ej ,  hun  saas  af  nogen  anden 
End  Raaen  hist,  som  standsed  paa  sin  Flugt. 
Alt,  hvad  hun  gjorde,  var  saa  fuldendt  smukt; 
Naar  blot  en  Myg  hun  vifted  bort  fra  Panden, 
Det  var,  som  Haanden  hun  og  Armen  førte 
I  Takt  med  en  Musik,  som  hun  kun  hørte. 

Dog  mulig  ogsaa  han,  som  sad  og  saa 
Og  henrykt  i  Beundring  Haanden  sænkte, 
Nu  hørte  gjennem  Skoven  sagte  gaa 
En  lønlig  Sang  om  det,  hans  Hjærte  tænkte; 
Thi  ej  blot  Lys  og  Farver  Glansen  skjænkte 
Til  al  den  Skjønhed,  som  for  Øjet  laa; 
Det  var,  som  Luften  skjalv  af  bløde  Toner, 
Med  Bæven  lytted  Skovens  Anemoner. 


Men  snelt  et  Lysglimt  i  hans  Øje  for, 
Han  Penslen  atter  greb  og  ivrig  malte, 
Mens  Droslerne  hverandre  højt  fortalte 
Om  Kjærlighedens  Undermagt  paa  Jord. 
Frem  paa  sit  Lærred,  hvor  alt  Skoven  gror, 
Nu  hendes  Skikkelse  han  frem  og  kaldte 
Som  Vaarens  eget  underfulde  Billed, 
Saadant  som  dybt  det  i  hans  Sjæl  var  stillet. 

Men  nu  hun  rejste  sig  for  bort  at  drage, 
Da  lød  med  et  hans  Røst:   »o  bliv!«  hun  saa 
Halvt  bange  halvt  forundret  sig  tilbage, 
Da  ham  hun  ser,  hun  som  i  Tvivl  mon  staa. 
»De  maa  paa  min  Uhøviskhed  ej  klage,  — 
»Nei,  De  maa  ikke  fort  fra  Stedet  gaa; 
»De  kom  saa  dejligt  just  tilpas  dernede, 
»Jeg  maler  Dem,  og  De  maa  det  tilstede.« 

Saa  raabte  han;  men  hun  med  Smil  om  Munden 
Saa  frit  og  aabent  hen  paa  ham  og  lo: 
»Men  saa  bør  jeg  vel  ligge  ned  i  Grunden 
»Og  holde  stille  mig  og  smukt  i  Ro 
»Her,  hvor  af  Blomster  der  er  blaat  i  Bunden? 
»Men  De  maa  være  færdig  Klokken  to!« 
»Tak,  Frøken!  tør  i  et  Kvarter  jeg  bede 
»Dem  ligge,  som  De  gjorde  før  dernede.« 

Troskyldig  som  et  Barn  hun  knæled  ned, 
Og  atter  hun  af  Skovens  Blomster  plukked, 
Men  nu  og  da  nysgjerrigt  Blikket  gled 
Til  ham.  som  over  Lærredet  sig  bukked, 
Og,  mødtes  deres  Øje,  Vaarens  Fred 
Og  Renhed  yndigt  frem  i  Blikket  dukked, 
Og  i  dets  Bølge  blaa  som  unge  hvide 
Nys  voxne  Svaner  deres  Tanker  »lide. 

»Se  saa!  nu  maa  jeg«,  raabte  hun.   »afsted«! 
»Et  Øjeblik  endnu!«   han   bad:   »en  Smule 
»Stræk  ud  den  Arm,  De  plukker  Blomster  med! 
»Tak,  det  var  dejligt!  Deres  Lokker  skjule 
»For  meget  Kinden:  de  for  langt  gled  ned, 
»Hold  lidt  i  Ave  disse  Slanger  gule! 
»Se  saa!  nu  maa  jeg  sagtens  ikke  længer,  — 
»Ak!  hvor  det  dog  endnu  til  meget  trænger.« 

Saa  talte  han  og  ned  paa  Billedet  saa. 
Hun  nærmed  sig:   »Jeg  tor  vel  se  mit  Billed?« 
I  tavs  Forundring  stirred'  hun  derpaa, 
Mens  Øjet  som  en  So  i  Solglans  spilled. 
»Hvor  er  det  dejligt!  her  De  frem  har  stillet 
»Jo  hele  Skoven  med  dens  Stammer  graa. 
»Hvor  har  De  sligt  et  Sprog  dog  kunnet  finde 
»For  al  den  tavse  Skjønhed,  her  er  inde? 

»Hver  det  er  dejligt  dog!  o  Gad  dog!  nej! 
»Det  er  jo  skjønnere  fast  end  selve  Skoven! 
•»Hvor  let  dog  væve  Tjørnene  foroven 
»Det  grønne  Slør  her  langs  den  gamle  Vej 
»Med  Sporet  dybt,  som  var  det  gjort  af  Ploven, 
»Hvor  Anemoner  yndigt  flokke  sig, 
»Som  om  de  vilde  Jordens  Vunder  læge 
»Og  den  ved  deres  bløde  Blade  kvæge. 

»Hvor  kan  man  paa  det  døde  Lærred  skabe 

»En  saadan  yndig  Verden  dog  som  her? 

»Hvor  kan  man  i  det  enkelte  sig  tabe 

»Og  dog  faa  ud  det  Hele,  som  man  ser? 

»Man  sagtens  kan  Naturen  efterabe. 

»Det  kan  jeg  selv,  og  det  kan  mange  fler, 

»Men  hvor  kan  Penslen  dog  og  hvor  kan  Haanden 

»Faa  skabt  ej  Formen  blot,  men  selv  og  Aanden?« 

»Ja,  Frøken,  det  er  vanskeligt  at  sige, 
»Jeg  ved  det  ej;  men  een  Ting  kun  jeg  ved: 
»For  ret  at  trænge  frem  i  Kunstens  Rige 
»Det  gjælder  fremfor  alt  om  Kjærlighed; 
»Al  Løgn  og  Falskhed  maa  fra  Hjærtet  vige, 
»Sit  eget  Selv  man  helt  maa  bøje  ned 
»Og  elske  dybt  den  Gjenstand,  man  vil  male, 
»Hvis  ikke,  vil  dens  Aand  ej  kunne  tale.« 

Han  vilde  mere  sagt,  men  han  tortrød 

Det  Ord,  han  havde  brugt,  og  nu  han  stammed 

Og  han  undselig  blev  og  Kinden  rød, 

Og  han  mod  Jorden  saa,  som  han  sig  skammed. 

Men  hun  ej  tænkte  paa,  hvad  det  betød, 

Og  Ordet  ikke  hendes  Tanke  lammed, 

Men,  mens  hun  saa  paa  ham  med  klare  Blikke, 

Hun  sagde:   »Ganske  jeg  forstaar  Dem  ikke. 

»Hvor  kan  man  elske  dog  saaledes  alt? 

»Et  Træ,  en  Blomst,  en  Nælde  for  Exempel, 

»Og  denne  Vej  med  Hjulets  dybe  Stempel, 

»Og  den,  man  første  Gang«  —  her  Stemmen  faldt, 

Og  tavs  hun  stod,  et  lidet  Marmortempel, 

Hvor  Altrets  Flamme  nys  til  Liv  blev  kaldt, 

Mens  Morgensolens  første  Kys  det  møder, 

Og  det  med  Maanedsrosens  Farve  gløder. 

»Det  er  jo  ej   Gjenstanden  selv,  jeg  mener,« 
Saadan  han  svared  og  slog  ned  sit  Blik, 
>  Men  kun  den  Skjønhed,  i  hvis  Glans  den  gik, 
»Der  i  sit  Lys  det  enkelte  forener,«'   — 
Saa  tav  han,  ej  Medusa  blot  forstener, 
Men  samme  Magt  og  Elskovsguden  fik, 
Xaar  første  Gang  paa  tvende  Hjærter  unge 
Han  kysser  glad  og  lærer  dem  at  sjunge. 

Saa  stod  de  rødmende  og  tavse  begge; 
Paa  Billedet  de  saa;  om  deres  Blik 
De  følte  som  en  Taage  lys  sig  lægge, 
Og  Luften  om  dem  fuld  var  af  Musik. 
Hun  ønsked,  Haanden  ud  hun  turde  række 
Og  sige  Tak,  forinden  hjem  hun  gik, 
Og  han  saa  meget  smukt  nu  fik  i  Sinde 
At  sige,  men  han  Ord  ej  kunde  finde. 

Og  der  blev  intet  sagt;  han  turde  næppe 

Sit  Hoved  løfte  og  paa  hende  se, 

Han  stod  og  stirrede  paa  Skovens  Tæppe 

Og  paa  dets  hvide  Anemone-Sne; 

Han  sønderbrød  med  Fod  de  tørre  Kjæppe , 

Og  hvisked  til  sig  selv:   »Nu  en,  to,  tre! 

»Tag  Mod  nu  til  dig,  vær  nu  lidt  elskværdig, 

»Men  skynd  dig,  Tiden  gaar,  før  Du  bli'r  færdig.« 

Og  Tiden  gik.     »Nu  tror  jeg,  jeg  maa  gaa,« 
Saa  talte  hun,   »man  venter  mig  vist  hjemme; 
»Men  tør  jeg  ikke  Deres  Navn  dog  faa?« 
Han  løfted  Hovedet:    »Det  er  Jonas  Stremme; 
»Og  De?«   saa  spurgte  han,  mens  dybt  han  saa 
I  hendes  Øje  for  det  ej  at  glemme, 
»De  vil  ej  nægte  mig  i  Tugt  og  Ære 
»Dybt  i  mit  Hjærte  Deres  Navn  at  bære.« 

»Kjært  Barn,  det  ved  De  nok,  har  mange  Navne,« 

Saa  svarte  hun  ham  med  et  yndigt  Smil, 

»Men  længer  ej  man  hjemme  tør  mig  savne, 

Levvel  til  næste  Gang!«   Saa  som  en  Pil 

Hun  fløj  afsted ,  mens  hendes  Latter  mild 

Lød  ud  fra  Tjørnene,  der  Stien  favne. 

Han  stod  og  saa  den  hvide  Kjole  skinne, 

Og  da  den  svandt,  hans  Øjne  blev  som  blinde. 

Han  kasted'  sig  i  Græsset  ned  og  lod 
Sit  Øje  med  de  lette  Skyer  følge, 
Det  var,  som  sang  det  inderst  i  hans  Blod, 
Som  blev  han  vugget  af  en  fjerblød  Bølge. 
Han  tænker  ej,  thi  skjønne  Syner  dølge 
Strax  Tankerne,  der  steg  fra  Sjælens  Flod, 
Og  hvert  et  Syn  i  hendes  Billed  endte, 
Og  hed  som  Ild,  han  følte,  Kinden  brændte. 

»Hvem  er  hun  dog?«   saa  der  tilsidst  han  tænkte, 

»Jeg  følge  maa  med  Stien,  hvor  hun  gik.« 

Han  flux  sprang  op,  sit  Billede  han  skjænkte 

Et  straalerigt  og  varmt  og  henrykt  Blik, 

Og  længe  varede  det,  før  han  fik 

Det  pakket  ind,  og  over  Skuldren  hængte 

Sin  Kasses  Rem,  og  da  med  Smil  om  Munden 

Han  glad  om  Vaaren  sang,  som  var  oprunden: 

»Imorgen  vil  der  Mirakler  ske, 
»Imorgen  saa  skal  vi  ud  og  se 
Paa  Skoven! 

»Og  saa  skal  vi  hilse  det  unge  Blad, 
»Vi  rene  skal  skylles  i  Solens  Bad 
»Og  sejle  med  Skyen  foroven, 
»»Mødes  med  Lærken  glad. 

»Imorgen  Knopskæl  gjør  brun  hver  Sti, 

»Imorgen  alt,  hvad  der  læng's,  bli'r  fri, 

»Og  jeg  da? 

»Jeg  svinger  min  Hat,  og  jeg  løber  bort 

»»Fra  Lænken,  som  bed  mig  i  Hjærtet  haardt, 

»Hvis  fange  man  vil  mig,  o  nei!  da 

»Alle  vil  komme  til  kort. 

»Thi,  ser  I,  her  der  Mirakler  sker, 

»Den  halte  Tanke  den  gaar  ej  mer 

»Paa  Krykke; 

»Thi  Sommerfugls  vinger  paa  Ryg  den  faar, 

»Og  Støvet  af  Puppen  den  af  sig  slaar 

»Og  lever  af  Sol  og  af  Lykke 

»Højt  med  den  unge  Vaar! 

»Imorgen,  naar  jeg  slaar  Øjet  op, 
»Jeg  spørger  Droslen  i  Bøgens  Top 
»Om  hende, 

»Og  naar  den  har  sunget  saa  Visen  ud, 
»Begynder  jeg  min  om  min  unge  Brud, 
»Og  Sangen  faar  aldrig  Ende, 
»Hist  skal  den  synges  for  Gud.« 

Saa  sang  han,  mens  han  hen  ad  Stien  dansed, 
Hvor  spredte  hendes  tabte  Blomster  laa, 
Snart  tætte  mørke  Graner  ham  omkransed, 
Hvorover  Himlen  syntes  dobbelt  blaa. 
Snart  gjennem  Stammerne  han  for  sig  saa 
De  lyse  Marker;  han  ved  Gjærdet  standsed 
Og  spejded,  mens  han  Haanden  holdt  for  Øjet, 
Ud  over  Marken,  som  var  nylig  pløjet. 

Et  Kor  af  Lærker  hilste  ham:   »Vi  vide, 
»Vi  vide  godt  om  alting  her  Besked!« 
Sig  Stien  slynged  ned  ad  Bakkens  Side, 
Hvor  unge  Lam  hos  Mod'ren  søgte  Fred. 
I  Solen  Aaens  blanke  Bølger  glide, 
Og  Pilen  i  den  sine  Rakler  smed, 
Iblandt  de  gule  Rør  fra  sidste  Sommer 
Fra  Vandet  op  de  unge  grønne  kommer. 

Og  hist  paa  Bakkens  Top,  hvor  Muldens  Striber 
Imellem  Rugens  grønne  Marker  laa, 
Han  hende  ser  i  Solen  stille  staa, 

Mens  Vinden  i  de  lyse  Lokker  griber. 
Hun  staar  og  stirrer  op  i  Luften  blaa, 
Der  Gjenlyd  gi'r  af  Lærker  og  af  Viber, 
Hun  følger  Lærkens  lette  Flugt  med  Øjet 
Og  staar  med  Nakken  helt  tilbage  bøjet. 

Rask  over  Gjærdet  sprang  han  ;  men  hun  kjendte 
Ham  strax,  da  frem  i  Solens  Lys  han  gik, 
Til  Flugt  som  Raaen  bange  hun  sig  vendte, 
Og  hurtig  var  hun  borte  fra  hans  Blik. 
Fra  Bakkens  Top  endnu  et  Glimt  han  fik 
Af  hende,  da  hun  stod,  hvor  Stien  endte; 
Saa  gjennem  Præste-Haven  ind  han  skimted, 
Hvor  Kjolen  hvid  bag  Tjørnens  Hække  glimted. 

Han  iænge  stirred'  paa  den  lille  By, 

Der  laa  ret  som  en  mægtig  Svalerede 

Tæt  op  til  Kirkens  hvide  Mur  dernede 

Og  sendte  højt  i  Luften  Røgens  Sky. 

»Saa  her  i  denne  Afkrog  har  hun  Ly, 

»Her  hendes  Skjønhed  ud  sin  Glans  mon  brede; 

»Hvor  sælsomt  dog,  at  her  i  Skoven  øde 

»Just  det,  der  mangled  mig,  jeg  skulde  møde! 

»Saa  mange  Tanker,  som  i  Taage  for 
»Foruden  Former  laa  i  Sjælen  inde, 

Rosing;     Et   Foraarsbillede.  2 

»Ved  hendes  Øjes  Glans  af  Taagens  Slør 
»Sig  brat  et  Klædebon  af  Skjønhed  spinde, 
»Frem  som  en  Ridderflok  de  stande  bør, 
»Der  alle  hendes  søde  Smil  vil  vinde, 
»Og,  mens  de  kæmpe  for  min  Kunstner-Ære, 
»I  Hjærtet  hendes  Billed  skal  de  bære. 

»Og  saa,  naar  jeg  har  vundet  mig  et  Navn, 
»Igjen  en  Vaar  ad  denne  Sti  jeg  iler, 
»Da  skal  hun  aabne  mig  sin  hulde  Favn 
»Og  sige  mig  sit  Navn,  imens  hun  smiler; 
»Fra  nu  af,  før  jeg  sejrer,  ej  jeg  hviler, 
»Ved  hendes  Billed  mildnes  alle  Savn; 
»Nu  har  jeg  Billeder  i  min  Sjæl  i  Mængde, 
»Et  Blik  af  hende  tusinde  mig  skjænkte.« 

Saa  tænkte  han ,  imens  han  langsomt  ned 
Igjen  mod  Skoven  gik  ret  som  i  Blinde, 
Og  Aftnens  Skygger  over  Skoven  gled, 
Og  Droslen  sang  Godnat  til  alt  derinde 
Og  spaaede  glad,  ved  Gry  man  vilde  finde 
En  Hær  af  Blomster  ny  i  Vaarens  Bed, 
Og  i  Forventning  alt  til  Ro  sig  lagde, 
Mens  Bækkens  Vuggevise  Søvnen  bragte. 

II. 

November  Stormen  holdt  sin  Jagt  i  Skoven 
Og  tramped  Bregnen  gul  ned  under  Fod, 
De  nøgne  Toppe  sukkede  foroven, 
Med  Løv  endnu  kun  lave  Buske  stod, 
De  visne  Blade  sejlede  med  Voven 
Paa  Bækken  bort,  og  rundt  om  Bøgens  Rod, 
Hvor  der  var  blaat  i  Vaar  af  Blomster  unge, 
Der  hopper  FugleD,  som  har  glemt  at  sjunge. 

Snelt  fløj  den  op,  der  lette  Fodtrin  kom. 
Paa  Stien  langsomt  nærmed  sig  en  Kvinde, 
Brat  stod  hun  stille,  mens  hun  saa  sig  om, 
Som  om  hun  noget  søgte  nu  herinde, 
Dog  øjet  siger,  det,  hun  vilde  linde, 
Det  er  en  Tanke  kjær,  en  Helligdom, 
Som  blandt  det  visne  her  paa  Stien  øde 
Hun  tidt  i  Løndom  vandrer  ud  at  møde. 

Dybt  ind  i  Skoven  saa  hun;  Stammer  graa 
Med  Mosset  vaadt  og  grønt  om  deres  Rødder 
Paa  Løvet  brunt  i  tavse  Rækker  staa, 
For  Blomster  Svampe  gror  om  hendes  Fødder; 
I  Nøddebuskens  vaade  Top  hun  saa 
Halvt  gledne  ud  af  Haslen  glemte  Nødder; 
Skovskadens  Skrig  igjennem  Krattet  klinger, 
Solsorten  angst  slaar  ud  de  sorte  Vinger. 


20 

»Her  var  det,«   sukked  hun,  mens  hendes  Blik 

Halvt  stirrende  ved  Skovens  Stammer  dvæled: 

»Her  sad  jo  han,  mens  jeg  dernede  gik; 

»Jeg  husker  end  hvert  Ord,  han  til  mig  mæled. 

»Hvi  kom  han  aldrig  mer?«    —   i  Øjet  tjæled 

Sig  dybt  en  Tanke,  der  af  Taarer  tik 

Et  Slør,  bag  hvilket  Mindets  Solglans  glimted, 

Mens  svagt  hun  alt  som  gjennem  Taager  skimted. 

»I  kjære  Planter  og  I  Spirer  smaa, 
»Som  nu  skal  sove  her  i  Skjul  af  Løvet, 
»I  Vinter-Mørket  vil  jeg  hos  Jer  gaa 
»Og  sørge  for  den  Ven,  I  blev  berøvet. 
Ak!  naar  saa  Himlen  bliver  høj  og  blaa, 
»Og  Solen  rejser  Eder  op  af  Støvet, 
»Lad  Eders  Skjønhed  ham  til  Skoven  drage 
«Og  lad  ham  blive  saa  hos  mig  tilbage. 

Saa  tænkte  hun  og,  halvt  af  Tanken  skræmm't, 
Hun  iled  frem  ad  Stien  gjennem  Løvet. 
Mon  han,  hun  tænkte  paa,  har  hende  glemt? 
Har  han,  som  Skoven,  tabt  sin  Blomst  i  Støvet? 
Blandt  Byens  travle  Vrimmel  sidder  gjemt 
Han  i  sin  Malerstue  trang  og  støvet. 
Mens  Høstens  Storme  paa  hans  Rude  banker, 
Er  hun  og  Vaarens  Lys  i  alle  Tanker. 

Paa  Stafeliet  der  et  Billed  staar, 

Ved  Loftet  lavt  det  rører  fast  med  Rammen; 

Det  er  et  Skovdyb  i  den  første  Vaar 

Med  Solens  hvide  Blink  paa  Bøgestammen. 

For  Vinden  let  de  hvide  Skyer  gaar, 

Man  ser  dem,  hvor  ej  Kronerne  naa  sammen, 

Og  der,  hvor  Blomster  blaa  staa  tæt  i  Bunden, 

Der  ligger  Vaaren  selv  med  Smil  om  Munden. 

Saa  let  og  luftig,  dog  saa  klart  bestemt 
I  Form  og  Farve,  ses  en  yndig  Kvinde, 
Glad  over  sine  Venner  her  at  finde, 
Som  Sneens  Lin  til  Vaarens  Blik  har  gemt, 
Blandt  Blomsterne  paa  Knæ,  imens  af  Skemt 
Og  Solglimt  dybt  fra  Hjærtets  Himmel  inde 
Er  Øjet  blaat  saa  fuldt,  at  den,  det  møder, 
Det  med  sig  ud  i  Vaarens  Festtog  nøder. 

Den  unge  Maler  selv  maa  standse  tidt 

Og  lægge  Pensel  og  Palet  til  Side, 

I  Stuen  gaar  han  da  med  lange  Skridt, 

Og  alle  Tankerne  de  vandre  vide, 

»Hvor  mon  hun  er  nu?  var  det  mon  for  frit, 

»Om  ud  til  hende  nu  jeg  vilde  ride 

•Og  bede  hende  tro  paa  mig  at  vente, 

»Til  jeg  som  Brudgom  hende  hjem  kan  henter 

»Ak!  sligt  at  haabe  næppe  nu  jeg  vover. 
»En  saadan  Ynde  før  jeg  aldrig  saa; 
»Hun  er  den  Himmel,  der  sig  hvælver  over 
»Min  Sjæl,  der  aldrig  op  til  den  kan  naa. 
»Ikkun  naar  Stormen  fra  min  Attraa  sover, 
»Sin  Himmels  Billede  kan  Sjælen  faa; 
»Saa  spejl  dig  i  mig,  at  dit  hulde  Billed 
»I  Sjælen  ren  jeg  ret  kan  frem  faa  stillet. 

»Jeg  Studiet  har  jo;  dog  vel  efter  dette 
»Og  min  Erindring  maa  jeg  kunne  faa 
»Ved  Flid  tilsidst  den  hele  sylfelette 
»Vidunderlige  Skabning,  som  jeg  saa. 
»Som  Dykk're  mine  Tanker,  aldrig  trætte, 
»I  min  Erindrings  Hav  skal  dukke  ned, 
»Hvis  Bølger  hende  dybt  som  Perlen  gj emmer 
»Og  hendes  Glans  hen  gjennem  sig  fornemmer.« 

Saa  satte  han  sig  ned  igjen  og  malte, 

En  sagte  Ild  der  risled  i  hans  Blod, 

Det  var  ham,  som  hans  Sjæl  med  hendes  talte. 

Og  som  hun  levende  foran  ham  stod, 

Det  var,  som  hørte  han ,  hvordan  hun  kaldte 

Og  vinkede  ham  ud  til  Bøgens  Rod. 

Saaledes  mødes  skjult  ad  Aanders  Veje 

De,  der  hinandens  Hj ærter  har  i  Eje. 


23 

November-Taagen  skiltes  ad,  og  blaa 
Som  hendes  Øjne  smilte  gjennem  Rude 
Den  lyse  Himmel  ind,  det  var,  som  saa 
Hun  selv  ind  til  ham  fra  hint  Træ  derude, 
Der  bar  alt  Knoppens  lille  brune  Knude, 
Der  slog  mod  Vindvet,  som  den  banked  paa 
Og  sagde:   »kom,  lad  os  paa  Vaaren  tænke 
Og  drømme  bort  os  nu  fra  Vintrens  Lænke.« 

Hensunken  sad  han;  Haanden  træt  faldt  ned, 
Da  lød  der  bag  hans  Ryg  et  Hm!  han  vendte 
Sig  om,  og  i  den  Fremmede  han  kjendte 
En  gammel  Kunstner,  Jørgen  From  han  hed: 
»Lad  dig  blot  ej  forstyrre;  bliv  kun  ved, 
»Tag  fat  paa  Kjolen  der,  hvor  nys  Du  endte, 
»Imens  jeg  vil  mig  lidt  orientere, 
»Og  saa  begynder  jeg  at  kritisere. 

»Thi  hvad  blev  Kunsten,  var  der  ej  Kritik? 
»Pas  paa,  jeg  nok  skal  Billedets  Mangler  finde, 
»Saa  smør  nu  væk!  min  Ven,  Du  Lys  nu  fik, 
»Brug  det,  November  hører  til  de  blinde. 
»Skynd  dig,  før  Solen  hører  op  at  skinne 
»Og  hænger  atter  Taagen  for  sit  Blik. 
»Jeg  er  et  Tidens  Barn,  da  jeg  er  gammel 
»Jeg  tager  Pladsen  ved  den  Unges  Skammel.« 


24 

Det  Smil,  der  fulgte  strax  paa  Spottens  Ord 
Og  skjulte  sig  i  Skjæggets  hvide  Bølger, 
Tog  Braaden  fra  det.     Paa  et  lille  Bord 
Han  satte  sig  og  tavs  hans  Haand  han  følger. 
Høj  var  han ,  bred  om  Skuldren ,  stærk  og  stor, 
De  hvide  Lokker  Panden  halvt  fordølger, 
Men  under  Brynet  hvidt  hans  mørke  Øje 
Saa  skarpt  som  Ornens,  vant  til  Egne  høje. 

Han  længe  sad  og  saa,  da  brod  han  ud: 
»»Det  var  som  Satan!  aldrig  før  jeg  troede, 
At  der  en  saadan  Kunstner  i  dig  boede. 
»Gud  hjælpe  mig!  den  Skov  jo  springer  ud! 
»Det  blev  jo  Vaar,  imens  jeg  sad  og  gloede! 
»Og  saa  den  Kvinde  der!   du  gode  Gud! 
»Hvor  fik  Du  den  Model  fra?  Hvilken  Ynde! 
»Let,   som  hun  groede  frem  paa  Mossets  Hynde!-. 

Den  Unge  glad  sprang  op;  han  Armen  lagde 
Tæt  om  den  Gamles  Hals,  og  sagde:   »From! 
»Hør,  mente  Du  nu  ogsaa,  hvad  Du  sagde, 
»Sis  mig,  om  dine  Ord  fra  Hjærtet  kom. 
»Du  ved,  hvad  Vægt  jeg  lægger  paa  din  Dom, 
»Du  ved,  hvor  tidt  den  fast  til  Graad  mig  bragte. 
»Sig  mig,  om  det  er  ærligt  ment,  om  ikke 
»Der  Fejl  i  et  og  andet  kunde  ligge.« 

Den  Gamle  vendte  sig  imod  ham  om, 
Saa  næsten  ved  hans  Kind  hans  Læbe  rørte, 
Mens  med  et  Smil  han  paa  den  Unge  hørte: 
»Saa  for  at  finde  Fejl,  Du  tror,  jeg  kom? 
»Nej,  Længsel  efter  Lys  mig  tii  dig  førte. 
»Bryd  Dig  om  Skjønhed  blot  og  ej  om  Dom. 
»Hvad  Fejl!  vist  er  der  Fejl!  hvad  er  der  andet 
»Fra  den  Tid,  Adam  blev  af  Gud  forbandet? 

»Maaske  den  Arm  er  tegnet  noget  kort, 
»Maaske  den  Dame  blev  for  lang  i  Livet, 
»Maaske  at  det  og  det  skal  tages  bort, 
»At  Kjolens  Bonitet  er  ikke  givet, 
Maaske  at  Hattens  Straa  just  ej  er  stribet, 
»Som  hist  i  Kræmmerens  Bod  den  samme  Sort, 
»Maaske  de  Bøge  der  for  vidt  sig  dele, 
»Maaske  —  maaske  at  det  er  skidt  det  hele. 

»Hvi  holder  Du  ej  et  af  disse  Faar, 
»Der  bræge  Æsthetik,  som  de  var  gale, 
»Og  slaas  for  Kjød  og  Blod  og  det  Reale, 
»Mens  Trommen  højt  for  Vennerne  de  slaar, 
»Som,  mens  de  snakker  om  det  Ideale, 
»For  Mammon  sig  har  solgt  med  Hud  og  Haar, 
»Som  skrive  Stile,  Ingen  gider  rette, 
»Og  som  af  Floskler  aldrig  blive  mætte? 

»Naar  jeg,  som  nu  er  gammel,  ja,  og  træt 
»Af  Støvets  træge  Guldkalv-Dans  hernede, 
»Mig  føler  som  en  Yngling  glad  og  let 
»Ved  Viftet  friskt  af  dine  Vinger  brede 
»Og  gjerne  Vaar-Gudinden  vil  tilbede 
»Og  ej  paa  hende  kan  faa  set  mig  mæt, 
»Hvi  kalder  Du  saa  min  Kritik  af  Dvale, 
•  Naar  jeg  har  Lyst  at  kvidre  som  en  Svale? 

»Saa  lad  mig  være  fri  nu  for  Kritik, 
»Men  lad  mig  nyde  stille  denne  Glæde; 
»Jeg  sænker  i  den  dybe  Skov  mit  Blik, 
»Og  der  i  Tankerne  jeg  tager  Sæde. 
»Den  tavse  Skov  Du  til  at  tale  fik, 
»I  Pigen  frem  dens  skjulte  Tanker  træde. 
»Hvor  fandt  Du  dog  i  Verden  denne  Kvinde? 
»Naa  ja  —  behold  Du  det  kun  hos  dig  inde. 

»Det  Ben,  det  højre  der,  det  er  maaske 
»En  Smule  langt,   —  men  hvad,  det  er  saa  yndigt, 
»Saa  smukt  trods  Kjolens  kyske  Dække  se 
»Man  kan  dets  unge  Rundhed;  det  var  syndigt 
»At  rette  det.     O!  hvor  jeg  dog  skal  le, 
»Naar  nu  en  Kritiker  skal  skrive  kyndigt 
»Og  snubler  over  Benet,  saa  han  falder 
»Med  al  sin  Dumheds  Vægt  og  gjør  Rabalder. 

»Naa,  jeg  kom  egentlig  her  til  dig  op 
»For  end  engang  at  se  dig,  før  jeg  drager 
»Ned  over  Alpekjædens  hvide  Top 
»Og  med  mit  Hjem  for  lang  Tid  Afsked  tager, 
»Snart  siger  sagtens  Livet  for  mig  Stop, 
»Jeg  Vinens  Bundfald  alt  i  Bægret  smager, 
»I  Rom  jeg  Dødens  mørke  Blik  vil  møde 
»Med  Favnen  fuld  af  Vaarens  Roser  røde. 

»Jeg  trives  ikke  her.     Maaske  min  Fejl 
»Det  er,  at  Hjemmet  tykkes  mig  saa  øde, 
»Vor  Ungdom  har  ej  Sol  mer  paa  sit  Sejl, 
»De  Gamle  tør  i  Kampens  Larm  ej  møde; 
»Man  hører  ikkun  Slag  af  Bondens  Plejl 
»Og  Diskussioner  om  sin  Jord  at  gøde, 
»Og  ned  i  Politikens  Gab  forsvinder 
»Den  Smule  Dygtighed,  man  hos  os  tinder. 

»Nej  dig,  min  kjære  Søn,  var  Lykken  god, 
»Du  lagde  dig  til  Ro  bag  Dybbøls  Banker; 
»Guds  Død!  hvor  er  hin  Ungdoms  varme  Blod 
»Som  der  paa  Dødens  Bølger  kasted  Anker! 
»Hvor  blev  de  mandige,  de  stærke  Tanker, 
»De  stærke  Skud  af  Danmarks  gamle  Rod! 
»Hvor  blev  hint  hulde  Skjær  af  Morgenrøden, 
»Der  laa  om  alle  dem,  der  gik  i  Døden! 

»Hvor  blev  det  af?  det  er  forbi,  forbi! 

»Vi  tror,  vi  lever  end,  men  vi  er  døde. 

»I  Korn  og  Flæsk  til  Halsen  sidde  vi 

»02  har  kun  Kappestrid  med  Smør  og  Fløde. 

»Vi  løbe  frem  ad  hver  en  lille  Sti, 

»Hvor  vi  Profiten  tror  at  kunne  møde; 

i  Man  intet  nyt  kan  længer  producere 

■  Men  oversætte  kun  og  kritisere. 

»Og  saa  det  nye,  hvorom  henrykt  kvæder 
»Den  frie  Tankes  unge,  grønne  Mænd, 
»Det  er  jo  kun  Europas  gamle  Klæder, 
»Som  man  har  vendt  og  pudset  op  igjen. 
»De  smaa  Profeter  raaber  alle  Steder: 
»Kom,  her  er  Aand  tilsalgs!  kom  blot  herhen! 
»Kom!  gaa  blot  i  Rénans  de  gamle  Buxer, 
»Saa  er  I  strax  i  Aandens  Verden  Duxer! 

»Jeg  ved  det,  det  er  Bølger  kun,  der  bryder 
»Sig  vildt  imod  vor  Frelsers  stærke  Fod, 
»Ud  over  Larmen  end  hans  Stemme  lyder 
»Og  løfter  til  hans  Kors  de  Svages  Mod. 
»Men  Folket  som  et  Vrag  med  Strømmen  flyder 
»Og  Haabets  Fyr  i  Natten  det  forlod; 
»En  Raaheds  Syndflod  knuser  Skibets  Planker, 
»Hvis  ej  paa  Naadens  Dyb  det  kaster  Anker. 

»Men  lad  en  gammel  Karl,  som  jeg,  ej  slaa 
»Med  Uvejr  brat  den  unge  Vaar  i  Støvet, 
»Lad  Kunsten  aabne  dig  sin  Himmel  blaa, 
»Og  lad  Du  Ormen  gnave  kun  i  Løvet. 
»Det  eneste,  som  Mennesket  behøved 
»For  let  og  frit  i  Nattens  Mulm  at  gaa, 
»Det  Gud  har  givet  dig;  det  er  et  Øje, 
»Der  ser  fra  Jorden  Paradisets  Høje. 

»Saa  lev  da  vel!  det  skjønne  Billed  der, 
»Det  er  en  Afskedshilsen  smuk  fra  Hjemmet. 
»Jeg  Nordens  Vaar  i  denne  Kvinde  ser 
»Og  husker  hende  der,  hvor  jeg  er  fremmed; 
»Og  føler  Du  dig  i  din  Stræben  hemmet, 
»Saa  klarer  altid  Du  de  værste  Skær, 
»Naar  fjærnt  fra  Vrimlen  i  Naturens  Rige 
»Du  aabner  Øret  for,  hvad  Gud  vil  sige. 

»Farvel  min  Jonas!  i  Hvalfiskens  Bug 
»Jeg  lader  dig  nu  ligge  trygt  herhjemme, 
»Jeg  haaber,  Gud  endnu  for  dig  har  Brug 
»Og  kalder  paa  dig  med  sin  stærke  Stemme. 
»Hold  frisk  og  stærk  dig  som  vor  Vinterrug, 
»Og  Vintrens  Nat   for  Vaarens  Drøm  Du  glemme, 
»Og  mal  saa  væk,  og  se,  at  Du  kan  finde 
»Engang  i  Skoven  frisk  hin  hulde  Kvinde.« 

Saa  tog  den  Unge  kjærlig  han  i  Favn 
Og  trykked  sine  Læber  paa  hans  Pande: 
»Jeg  tænker  nede  hist  i  Sydens  Lande 
»Jeg  høre  skal  med  Stolthed  snart  dit  Navn. 

Hold  Skuden  borte  fra  de  lave  Vande 
»Og  lid,  om  det  skal  være,  heller  Savn, 
»End  male  noget,  hvor  fra  Hjærtets  Indre 
»Ej   Aandens  Lys  kan  gjennem  Farven  tindre.« 

Her  aabned  Døren  han;  men  der  han  mødte 
En  auden  Gjæst,  der  kom  ad  Døren  ind, 
De  næsten  lige  mod  hinanden  stødte, 
Den  anden  sprang  til  Side  som  en  Vind. 
»Maa  jeg  dig  presentere  From  Hr.  Tind?«   — 
Tak,  hvis  Hr.  Tind  mig  blot  ej  vil  beskytte!« 
Saa  svared  From,   mens  meget  dybt  han  bukked, 
Og  Døren  hurtig  efter  sig  han  lukke d.   ■ 

»Hvad  bilder  denne  Særling  sig  vel  ind! 
»Hvor  jeg  fortryder,  at  jeg  ej  ham  svared.« 
Saaledes  ud  i  Harme  brød  Hr.  Tind, 
»Sin  egen  Dumhed  blot  han  aabenbared. 
»Han  hader  mig,  fordi  han  har  erfaret, 
»At  man  ej  mer  er  for  hans  Mangler  blind. 
»Naar  vi  en  Kunstner  rose,  Gud  bevares, 
»Saa  strax  vor  dybe  Kunstsans  aabenbares; 

»Men  naar  vi,  hvad  vort  Kald  gjør  til  vor  Pligt, 
»Med  Alvor  holder  for  ham  Idealet, 
»Saa  føler  man  sig  krænket  over  sligt 
»Og  siger,  vi  af  Fjendskab  kun  har  talet, 
»Saa  flux  Kritiken  er  paa  een  Gang  dalet, 
»Og  skjældes  ud  i  Prosa  og  i  Digt. 
»Men  lad  dem  skjælde  kun,  en  Magt  den  bliver, 
»Og  Publikum  dog  tror  alt,  hvad  vi  skriver. 

Saa  talte  nu  Hr.  Tind,  mens  han  sig  smed 
Ned  i  en  Lænestol  og  purred  Haaret, 
Med  Selvbehag  han  begge  Hænder  gned 
Og  slog  sig  med  den  ene  saa  paa  Laaret. 
Han  var  som  af  et  Modeblad  udskaaret, 
Og  Ringe  glimred  paa  hvert  Finger-Led, 
Den  gyldne  Næseklemmer  over  Næsen 
Gav  kritisk  Værdighed  hans  hele  Væsen. 

»Aa  ja!  ret  smukt!  Ved  Gud!  det  er  ej  galt, 
»En  Smule  blegt,  lidt  mat  i  sine  Toner; 
»Og  der  er  Fejl  i  disse  Bøgekroner, 
»Og  saa,  min  Ven,  det  er  s'gu  rent  fatalt 
»Med  denne  Mængde  der  af  Anemoner, 
»Og  saa  er  Pigen  aabenbar  jo  halt, 
»Det  ene  Ben  er  længer  end  det  andet, 
»Og  saa  det  hele  er  lidt  flovt  og  vandet. 


32 

»Hvad  vil  Du  kalde   det?  en  Pige,  som 

»I  Skoven  mellem  Foraarsblomster  ligger? 

»Af  disse  Piger,  der  jo  Sværme  kom, 

»Snart  skriver  de,  snart  syer  de,  snart  de  strikker, 

»I  aldrig  bliver  gift  er  deres  Dom, 

»Hvor  længselsfuldt  end  efter  Mænd  de  kigger, 

.»Thi  kjedelige,  dydige  og  kyske 

»Er  baade  de  fra  Sjælland  og  de  jydske. 

»Og,  Kjære,  sig  mig,  er  det  Kjød  og  Blod, 
»Som  der  paa  dette  Lærred  Du  har  malet? 
»Det  er  en  Skikkelse  fra  Drømmens  Flod, 
»Og  denne  Mund  har  sikkert  aldrig  talet. 
»I  Livets  travle  Flod  du  ej  er  dalet, 
»Der  vinder  Du  først  Stof,  hvis  Du  har  Mod. 
»Den  Kvinde  der  Du  aldrig  saa  i  Livet, 
»En  Drøm  det  er,  som  her  Du  Form  har  givet. 

»Hvis  endelig  et  Væsen  Du  vil  male, 

»Som  aldrig  traadte  Jorden  med  sin  Fod, 

»Da  dog  Du  flygter  bort  fra  det  reale, 

»Sæt  før  en  Nymfe  der  ved  Bøgens  Rod, 

»Mal  hende  nøgen  af,  thi  Kjød  og  Blod, 

»Normalt  og  sundt,  det  er  det  ideale, 

»Men  Engle-Frøkner  i  Linon  har  ikke 

»Plads  i  et  Kunstværk,  lad  dem  Thevand  drikke* 

Saa  talte  nu  Hr.  Tind;  med  begge  Hænder, 

Imens  han  talte,  jævnlig  ud  han  slog, 

Saa  fast  det  lignte  Vingeslag  af  Ænder, 

Der  aldrig  dog  igjennem  Luften  drog. 

Den  unge  Maler  ej  til  Orde  tog, 

Thi  Vennens  sikkre  Dom  alt  længst  han  kjender; 

Han  paa  sit  Billed  stirred  først,  saa  tænkte 

Han  kun  paa  hende,  mens  han  Hovedet  sænkte. 

Hr.  Tind  sig  rejste;  brat  hans  Ven  blev  vakt 
Af  sine  Drømme,  dengang  Talen  endte. 
»Nær  havde  jeg  nu  glemt  at  faa  dig  sagt 
»Det,  som  mig  egentlig  op  til  dig  sendte. 
»Du  ved,  jeg  gjærne  mine  Venner  tjente, 
»Og  jeg  har  jo  i  Verden  nogen  Magt. 
»Hvis  selv  Du  vil,  Du  kan  din  Lykke  gjøre 
»Og  have  det  snart  rigtigt  paa  det  tøre. 

»Du  kjender  jo  den  rige  Moses  Broch, 
»Hvis  ej,  Du  burde  kjende  ham,  min  Kjære. 
»Han  flittig  spundet  har  paa  Lykkens  Rok, 
»Og  han  har  Kræfter  til  sin  Høst  at  bære; 
»Men  udenfor  sin  Handel  er  en  Blok 
»Han  kun,  dog  gjærne  vil  han  mere  være; 
»Ved  god  Dressur  jeg  skal  ham  nok  afrette 
»Til  Kunstens  sultne  Sønner  godt  at  mætte. 

Rosing:   Et  Foraarsbillede.  3 

»Thi,  ser  Du,  nu  til  Dags  det  gjælder  om 
»I  et  og  alt  at  være  som  de  andre, 
»Man  bør  ej  have  for  sig  selv  sin  Dom, 
»Det  nytter  ej  mod  Strømmen  frem  at  vandre, 
»Selv  Bjergets  vilde  Tigre  dog  og  Panthre, 
Naar  Vaarens  stærke  Flod  til  Lejet  kom, 
»Bli'r  revne  med  af  Flodens  vilde  Bølger 
Og  kæmper  ikke  mod  dens  Kraft,  men  følger. 

»Følg  blot,  I  Kunstnere,  jert  Publikum 
»Og  maler,  som  det  fordres  nu  af  Moden, 
»Om  ogsaa  eders  Kunde  synes  dum, 
»Saa  buk  dog  pænt  og  træd  ham  ej  paa  Foden. 
»Giv  kun  hver  lille  Svaghed  hos  ham  Rum 
»Og  mal,  hvad  han  nu  elsker  her  paa  FHoden, 
»Vær  ej  for  dydig,  streng  og  for  jomfruelig, 
»Den  kjedelige  Dyd  er  altid  gruelig. 

»Snart  brister  hver  en  Fordoms  snævre  Skranke, 

»Skal  den  i  Kunsten  endnu  da  bestaa? 

»Skal  der  ej  sejre  med  den  frie  Tanke 

»Og  sine  ViDgeslag  mod  Lyset  slaa? 

»Naturen  som  en  Løve  med  sin  Manke 

»Nu  ryster  Skræk  i  dem,  der  mod  den  gaa, 

»Nu  Kjød  og  Blod  mod  Aandens  Baand  sig  hæver 

»Og  Ret  i  Kunsten  som  i  Livet  kræver. 

»Men,  for  at  komme  til  Hr.  Broch  tilbage, 
»Han  føler  nu,  at  han  maa  være  med, 
»Ej  paa  hans  Bord  og  Vin  man  vel  kan  klage, 
»Men  paa  hans  Gjæst  ser  Væggen  nogen  ned. 
»Skjendt  Malerier  stort  ham  ej  behage, 
»At  Kunst  sig  hører  til,  han  dog  nok  ved, 
»Som  Stadens  andre  Rigmænd  vil  han  være 
»Og  som  Beskytter  af  vor  Kunst  sig  blære. 

»Han  har  en  Datter,  —  Sydens  lune  ]Sat 
»Med  tusind  Blomsters  søde  Duft  i  Haaret 
»Med  Vaarens  Diadem  om  Panden  sat, 
»Med  Lægedom  for  alt,  hvad  der  er  saaret, 
»En   Drømmens  Snække,  der  har  dristig  baaret 
»Midt  ud  i  Verdens  Larm  sin  rige  Skat,  — 
»Saadan  hun  synes  mig,  og  dine  Blikke 
»Snart  dømme  vil,  at  her  jeg  lyver  ikke. 

»Thi  hun  skal  males;  med  sin  Moder  vil 
»Hun  søge  dig  i  Morgen,  vær  saa  hjemme. 
»Som  den,  der  allerværdigst  var  dertil, 
»Jeg  nævnede  naturlig  Jonas  S  tremme. 
»Vær  blot  en  Smule  dristig  nu  og  snild, 
"Og  sikkert  Moses  Broch  dig  ej  vil  glemme, 
»Mal  ham  hans  Datter  af  i  hendes  Ynde, 
»I  hendes  Solskin  vil  din  Dag  begynde.« 

»Er  hun  Jødinde?«   spurgte  Jonas  S  tre  mine. 
»Ak,  kjære  Ven,  er  blot  en  Kvinde  skjøn, 
»Og  har  hun  blot  et  Øre  for  min  Bøn, 
»Saa  maa  for  mig  hun  gjerne  Himlen  glemme. 
»Men,  hvis  til  højere  Flugt  det  dig  kan  stemme, 
»Saa  tror  hun  Mythen  om  Vor  Herres  Søn; 
»Da  Moses  fandt,  for  Vand  han  kunde  kjøbe 
»Sig  mer  Kredit,  han  lod  sig  villig  døbe. 

»Og  nu  Farvel!  jeg  har  ej  længer  Tid; 
»Jeg  nok  skal  tænke  paa  dit  nye  Billed; 
»Var  blot  ej  Damen  der  i  Kjolen  hvid, 
»Ved  Gud,  jeg  tror,  jeg  temlig  højt  det  stilled. 
»Ja,  ja,  nu  faar  vi  se,  at  Du  har  villet 
»Det  bedste,  ved  jeg,  og  din  store  Flid 
»Jeg  sikkert  rose  skal;  hos  mine  Venner 
-Glad  Frugten  af  min  Stræben  jeg  erkjender.« 

Saa  for  han  ned  ad  Trappen;  Solen  gled 
Bag  Skyens  Taager,  som  sig  om  den  lukked; 
Den  unge  Kunstner  sank  ved  Billedet  ned, 
Hvis  Glans  af  Mørket  snart  blev  ganske  slukket, 
Kun  Pigen,  som  i  Skoven  Blomster  plukked, 
I  Kjolen  hvid  klart  frem  fra  Mørket  skred, 
Det  var,  som  Lys  hun  ud  i  Stuen  bredte 
Og  samled  mild  til  Ro  hans  Tanker  spredte. 

III. 

Det  Morgen  var;  den  tætte  Taage  laa 
Saa  kold  og  klam  ned  over  Byens  Tage, 
Knap  Byens  Taarne  saa  man  frem  at  rage, 
Og  Liv  der  var  kun  i  dens  Spurve  graa. 
Ej  paa  den  kolde  Nat  de  føre  Klage, 
Den  glemmes  for  det  Lys,  De  hilse  paa. 
Ak!  kjendte  man  blot  rigtigt  Spurve-Sproget 
Af  dem  man  mulig  kunde  lære  noget. 

Spørg  Du  blot  mangen  ensom  fattig  Fyr, 
Som  højt  paa  Kvisten  bor  midt  mellem  Tage, 
Om  ikke  disse  kloge,  vevre  Dyr 
Har  tidt  forstaaet  godt  hans  Sang  og, Klage, 
Om  ikke  de,  naar  de  hans  Krummer  smage, 
Til  Gjengjæld  har  fortalt  ham  Eventyr, 
Thi  midt  om*  Vintren,  skjult  i  deres  Kvidder 
Et  Minde  der  om  Lærkens  Vaarsang  sidder. 

Og  denne  Morgen,  medens  andre  sov, 
I  Træet  udenfor,  hvor  Stremme  boede, 
De  kviddred  om  den  fjærne  store  Skov, 
Hvor  alle  Vaarens  Spirer  skjulte*  groede, 
De  bragte  Hilsener  ham ,  og  fast  han  troede, 
Han  hørte  Lærkens  fjærne   »Gudskelov;« 
Med  Næbbet  bankede  de  paa  hans  Rude, 
Til  Drømmen  han  forlod  og  Sengens  Pude. 


38 

Han  snart  tik  Ilden  tændt:  halvt   mørkt  det  var, 

Fra  Maleriet  hun  imod  ham  sendte 

Sin  Hilsen  glad,  mens  Ildens  Lue  brændte 

Ol'  GjenskiD  gav  paa  Rudens  matte  Glar. 

Snart  Kaffens  brune  Drik  han  lavet  har, 

Med  Føden  han  til  Spurvene  sig  vendte, 

De  lod  for  Spøgs  Skyld  tørst,    som  var  de  bange, 

Men  snart  til  Tak  de  nynned  Vaarens  Sange. 

Og  da  han  hørte  Spurvens  svage  Sang, 
Han  saa  flux  Bakken  grøn  i  Solskin  ligge 
Og  hende  paa  dens  Top  i  Luften  kigge 
Og  efter  Lærken  spejde,  hvor  den  hang. 
Han  saa  til  Afsked  hende  skjælmsk  at  nikke. 
Og  ned  ad  Bakken  hendes  lette  Gang, 
Han  saa  i  Haven  hendes  Kjole  svinde, 
Nn  drømte  han,  at  han  var  med  derinde. 

Men  snart  den  travle  Larm  fra  Gaden  steg. 
Og  Vogne,  Sælgekoners  Raab  og  Hunde 
Hjalp  alle  til  det  bedste,  som  de  kunde, 
Saa  snart  hans  Drømme  bort  fra  Sjælen  veg. 
Men  rent  forsvinde  de  dog  ingenlunde, 
Som  Solens  Straaler  mellem  Skyer  keg 
De  gjennem  alle  Tankers  skjulte  Kroge 
Og  gjorde  mere  klare  dem  og  kloge. 

Nu  var  det  klart  og  lyst,  og  paa  sit  Billed, 

Imens  han  nynned,  atter  fat  han  tog. 

Snart  mer  ej  mangled.     Højt  hans  Hjærte  slog, 

Nu  var  hun  i  sin  hele  Glans  fremstillet. 

Ja,  det  var  Billedet  af  Vaarens  Tog, 

Mildt  i  dens  Lysglans  hele  Skoven  spilled, 

Det  er  den  Dragt,  hans  bedste  Drøm  har  baaret, 

End  frisk  og  skjøn  og  ej  af  Slangen  saaret. 

Helt  sank  han  hen  i  Billedet  at  beskue, 

Da  stormed  hurtig  En  ad  Døren  ind, 

Halvt  gnaven  saa  han,  at  det  var  Hr.  Tind, 

Der  stod  og  saa  sig  om  midt  i  hans  Stue. 

»Min  Gud!  snart  har  Hr.  Broch  Du  og  hans  Frue 

»Og  Frøknen  med;  er  Du  da  ganske  blind? 

»Vil  i  sligt  Pulterkammer  Du  modtage 

»Den  første  Lykkes  Sol  i  dine  Dage? 

»Laan  mig  det  røde  Rejsetæppe  hist, 
»Dermed  vi  skjule  kan  din  Sofas  Laser; 
»Kom!  tør  dog  Støvet  her  af  disse  Vaser! 
»Hint  nøgne  Mandfolk  skræmmer  Frøknen  vist; 
»Bedst,  om  i  Skabet  ind  han  smører  Haser. 
»Min  Gud  dog!  hvor  din  Stue  den  er  trist! 
»Men  vent,  snart  straaler  stolt  Du  som  en  Stjærne  — 
»Tys!  Broch  det  er,  han  stønner  i  det  fjærne.« 

»Det  var  da  nogen  Satans  Trapper  de!« 
Saa  talte  nu  en  Stemme  fed  paa  Trappen. 
»Hvi  skal  saa  højt  til  Vejrs  jeg  for  at  se, 
»Hvad  Fyren  kunde  bringe  hjem  i  Mappen?«   — 
»Men,  kjære  Fader,  jeg  var  en,  to,  tre 
»Heroppe,  det  gik  let.     Kom,  læg  nu  Kappen,« 
Saa  lød  en  liflig  Stemme.     »Du,  ja  Du,«« 
Han  svarte,   »Du  er  ikke  treds  endnu.« 

Hr.  Tind  sprang  hen  og  aabned  Døren.     Ind 
Kom  først  Hr.  Broch  og  saa  hans  tr'nde  Frue. 
Den  første  saa  sig  om  i  Stremmes  Stue 
Og  sagde:   »Hm!«   og  hvisked  til  Hr.  Tind. 
Lidt  skuffet  var  han,  det  var  let  at  skue, 
Men  Tind  fik  snart  til  Ro  dog  bragt  hans  Sind. 
»Hr.  Broch  —  Hr.  Stremme;  begge  paa  min  Ære 
»De  lige  store  bli'r,  hver  i  sin  Sfære. 

»Du  ved  ej  Stremme,  hvad  Hr.  Broch  har  været 

»I  disse  haarde  Tider  for  sit  Land, 

»Da  hver  en  Sene  spændes  maa  paa  Stand, 

»At  Danmark  atter  kan  staa  højt  og  æret. 

»Han  Kapitaler  trylled  frem  af  Sand, 

»Paa  nye  Veje  Tusinder  han  næred, 

»Han  Actie-Foretagender  udgrunder, 

»Et  gyldent  Plaster  blødt   for  Danmarks  Vunder.« 

»Naa,  naa,min  gode  Ti nd«  —  ;  jeg  be'r  Hr.  Broch. 
»Beskeden,  ved  jeg,  slet  kun  Ros  De  taaler, 
»Og  ydmyg  deres  eget  Værd  De  maaler; 
»Men  ej  som  Lykkens  Sønners  blinde  Flok 
»Beruses  De  i  hendes  gyldne  Skaaler, 
»Men  ædru,  fast,  med  Klogskabs  Maalestok 
»Bedømmer  Kraften  De,  som  Gud  har  givet, 
»Og  derfor  har  De  den  for  hele  Livet. 

»Men  efter  Arbejd  strengt  man  trænger  til 
»At  hvile  Tanken  ud,  og  Kunstens  Rige, 
»Det  dybe,  store,  det  uendelige 
»Med  Tankens,  Tonens,  Farvens  rige  Spil, 
»Saa  friskt  som  Havet  hurtigt  skylle  vil 
»Al  Tankens  Træthed  bort,  og  op  vi  stige 
»Med  ungdomsfriske  Kræfter  af  dets  Bølger, 
»Hvori  sig  Livets  bedste  Perler  dølger.« 

»Ja  vist,«   saa  brød  Hr.  Broch  hans  Ord  nu  af, 
»Forstaar  De  mig,  min  gode  Maler  Stremme, 
»Jeg  holder  af  det  hurtige,  det  nemme, 
»Dermed  dog  altid  bedst  man  Sagen  traf, 
»For  mig  er  Omsvøb  stedse  som  en  Straf, 
»Man  alt  skal  spare  paa,  selv  paa  sin  Stemme. 
»De  maler  godt,  man  siger,  jeg  betaler 
»Kontant,  bestemt  og  godt,  naar  De  befaler. 

»Først  maler  De  min  Datter  hist,  —  Susanne!   — 

■Naa,  hun  i  Maleriet  er  fortaht ; 

»Mal  mig  saa  Israels  Bero  i  Ørknens  Laude, 

»Hvor  Moses  Klippen  slaar,  og  Vand  blrr  skabt; 

»Men  spar  ej  noget:  ej  jeg  lønner  knapt, 

»Og  smukt  og  straalende  De  Farven  blande, 

»Er  vi  saa  enige?«   —   »Ja,  Gud  bevares.«   — 

nu,  Hr.  lind.  hvor  hurtigt   sligt  kan  klares.« 

»O  Fader!   kom  herhen  dog  skal  Du  se! 
»Og  Moder,  kom!  kom,  se  dog  denne  Kvinde 
»Og  Skovens  Træer  og  Blomsterne  derinde! 
»Det  er  mig,  som  jeg  saa  et  Under  ske, 
»Som  om  jeg  hørte  Bækken  hist  at  rinde 
>.Og  hørte  Pigen  tale  der  og  le." 
Saa  udbrød  Frøknen  hist  ved  Stafeliet, 
Hun  længe  havde  siddet  der  og  tiet. 

»Ja  det  er  ganske  net;  ja  se!   ved  Gud, 
»Det  minder  mig  om  sidst,  vi  var  i  Skoven. 
»Men  hvorfor  er  den  ikke  sprungen  ud? 
»Det  er  saa  kjønt,  naar  der  er  grønt  foroven. 
»Men  Pigen,  synes  mig,  er  lidt  forvoven, 
»For  Sol  at  give  hen  sin  hvide  Hud. 
»Er  det  Linon  den  Kjole  der,  Susanne? 
»Mon  Hattene  skal  være  nu  saadanne?«    — 

En  Rødme  over  Batt'rens  Aasyn  for, 
Et  lynsnart  Blik  hun  kasted  til  Hr.  S  tremme, 
Han  lod,  son]  han  var  døv  tor  Moderens  Ord, 
Mens  Tegninger  han  tog  fra  Skuffens  Gjemme. 
Snart  dækked  helt  de  til  hans  Sofa-Bord, 
Den  unge  Kvinde  gik,  som  hun  var  hjemme. 
Hvad  end  de  andre  var,  en  Skjønheds  Adel 
Hun  i  sit  Aasyn  bar  foruden  Dadel. 

Han  havde  Ret  Hr.  Tind,  som  Sydens  Nat 

Med  tusind  Blomsters  søde  Duft  i  Haaret, 

En  Drømmens  Snække,  der  har  dristig  baaret 

Midt  ud  i  Livets  Larm  sin  rige  Skat, 

Saadan  hun  var,  og  løfted  Øjet  brat 

Hun  i  dets  Glans,  hun  snelt  hvert   Hjerte  daared, 

Men  dog  der  var  en  Ro  i  hendes  Blikke, 

Som  om  sin  egen  Magt  hun  aned  ikke. 

Kjækt  svulmed  Læbens  Bue,  Ordet  gled 

Let  som  en  Pil  og  ramte,  hvor  det  skulde, 

Rank  som  en  Dronning  hun  paa  Gulvet  skred, 

Kun  til  at  byde  syntes  vant  den  hulde. 

Hr.  Tind  han  samled  op,  hvad  hun  rev  ned, 

Men  ingen  Træl  vel  mødte  større  Kulde; 

Med  Stremme  taler  hun,  mens  hans  Beskytter, 

Hr.  Tind,  han  logrer  som  en  Hund  og  lytter. 

»Her,  Fader!  jeg  vil  ha'  det  Billed  der, 

»Jeg  vil,  at  det  skal  smykke  mig  mit  Kammer, 

»Jeg  hver  en  Morgen  glad  mig  paa  det  ser. 

»Jeg  elsker  disse  slanke  Bøgestammer, 

»Jeg  elsker  denne  Kvinde  der,  jo  mer 

»Jeg  hende  ser,  som  Vaarens  lyse  Flammer, 

»Der  stille  smælte  Sneen  uden  Møje 

»Og  vække  Blomsten,  smiler  hendes  Øje.«   — 

»Gud!   søde  Barn,  Du  Hr.  Stremme  maa 
»Dog  spørge  først,  om  det  er  til  at  kjøbe, 
»Og  altfor  stærkt  Du  ej  din  Lyst  bør  røbe, 
Hvis  for  lidt  billigt  Kjøb  Du  skal  det  faa.« 
Saa  hvisked  Moderen,  men  paa  Fødder  smaa 
Saa  Datteren  hun  hen  til  Stremme  løbe; 
»Ej  sandt,  Hr.  Stremme,  De  vil  sælge  dette? 
»Mit  Øje  ved  det  Syn  sig  ej  kan  mætte.« 

»Ja,  Frøken,  det  blev  færdigt  først  i  Dag, 
»Det  nogen  Tid  endnu  maa  hos  mig  være, 
»Skjøndt  det  mig  glæder  højt  og  er  en  Ære, 
»At  Billedet  falder  just  i  Deres  Smag; 
»Maaske  De  tinder  mer  deri  Behag, 
»Naar  jeg  faar  rettet  paa  det«    —    »nei;  lad  være! 
Nei !  ud  det  bedste  saa  maaske  De  sletter, 
»Naar  det,  Kritiken  kalder  Fejl,  De  retter.« 

»Men,  bedste  Frøken,«   saadan  Tind  nu  vigtig 
Tog  Ordet,   »se  paa  Kjolens  Foldekast 
»Og  Benet,  at  dets  Tegning  ej  er  rigtig, 
»Det,  er  jeg  vis  paa,  ser  De  selv  i  Hast,«   — 
»Nei,  stop,  Hr.  Tind,  her  holder  jeg  Dem  fast, 
»Til  at  bevise  Sagen  er  De  pligtig, 
»Her  knæler  jeg  i  samme  Stilling  nøje, 
»Saa  sammenlign  nu,  brug  nu  deres  Øje. 

»Hin  fine  Skabnings  Ynde  har  jeg  ikke, 

»Men  se  nu  selv  Hr.  S  tremme,  lad  Hr.  Tind 

»Nu  skamfuld  slaa  til  Jorden  sine  Blikke, 

»Og  lad  hans  Klogskab  ej  Dem  gjøre  blind, 

»Saa  længe,  som  De  vil  det,  skal  jeg  ligge, 

»Brug  til  Model  mig;  her  gaar  Kjolen  ind, 

»Her  ser  De  akkurat  de  samme  Folder, 

»Som  hos  Hr.  Tind  saa  stort  et  Mishag  volder.« 

I  stum  Beundring  Stremme  stod  og  skued, 

Saa  skjønt  et  Syn  fast  aldrig  saa  hans  Blik, 

Af  Iver  hendes  Øjne  mørke  lued, 

En  yndig  Rødme  over  Kinden  gik. 

»Susanne  dog!«   saa  hendes  Moder  trued, 

Men  ej  hun  rejste  sig,  før  Ret  hun  fik, 

Og  mens  hun  laa  der,  hun  til  Stremme  stilled 

Det  Spørgsmaal:  »Sig  mig,  faar  jeg  saa  det  Billed?« 

»Ja  det  er  Deres,  Frøken,  naar  De  vil,« 
Saaledes  rødmende  han  hende  svared. 
»Xaa  Fader!  hører  Du  nu?  slaa  saa  til! 
»For  tusind  Daler  Sagen  nok  bli'r  klaret!« 
»Nej  Frøken  for  det  halve,«    —    »naa  vi  ta'r'et; 
»Men  gjør  en  Ende  nu  paa  dette  Spil!« 
San   raahte  Moses  Broch,  imens  hans  Datter 
Ham  kyssed  paa  hans  Mund  og  mæled  atter. 

■Jeg  trygter  næsten  for,  Hr.  Maler  S  tremme, 
»At  jeg  har  ikke  ret  Dem  været  god, 
»Thi,  ak!  hvor  ensomt  vil  her  blive  hjemme 
»Hos  Dem,  hvor  dette  fagre  Billed  stod! 
»Men,  ikke  sandt?  i  Deres  Tankes  Flod 
»De  andre  skjønne  Billeder  mon  gjemme, 
»Skjøndt  var  jeg  Dem,  jeg  tror  bestemt,  jeg  ikke 
»Hin  Kvinde  sendte  bort  fra  mine  Blikke. 

»Fortryder  De  det  ej?  fem  hundred  Daler 
»Hvad  er  det  dog  mod  sligt  et  yndigt  Syn!«   — 
»Nu,  nu,«   Hr.  Broch  afbrød  med  rynket^Bryn, 
Naar  man,  som  jeg,  dem  rent  ud  strax  betaler, 
»Det  er  s'gu  ganske  gode  fede  Gryn. 
»De  skal  dem  faa,  saa  snart  som  De  befaler, 
»Jeg  Vidner  har  paa,  De  har  solgt  det  Billed, 
»Og  selv  de  Prisen  fast  har  for  det  stillet.« 

»O  Fader!«   raabte  hun,   »men  hvis  inaaske 
»Hr.  St remme  Salget  angrer,"    —  »nej,  jeg  ikke,« 
Han  svared,   »kan  mig  ønske  bedre  Blikke 
»Til  paa  mit  Yndlings-Maleri  at  se, 
■Naar  blot  det  ikke  hændes  maa,  at  De 
»Engang  ser  Fejlene,  som  i  det  ligge;«   — 
»Nej,«   svarte  hun,   »om  Fejl  jeg  aldrig  leder, 
»Og  jeg  for  mine  selv  om  Naade  beder.« 

»Naa   saa  Farvel!«   saa  raaber  ud  Hr.  Broch; 

»Min  Kone  og  min  Datter  saa  vil  komme 

»I  Morgen,  naar  vor  Frokosttid  er  omme, 

»Og  saa  Portrætet  De  begynder  nok. 

»Lad   selv  Naturen  være  Maalestok, 

»Og  ret  Dem  ellers  efter  hendes  Domme. 

»Naa,  kom  nu  Esther!  kom!  Farvel,  Hr.  Tind, 

»De  ser  vel  efter  Børsen  hos  mig  ind.« 

Saa  rakte  S  tremme  naadig  han  en  Finger, 
Og  Fruen  gav  ham  allernaadigst  to, 
Hr.  Tind  galant  dem  Overtøjet  bringer 
Og  knæler  ned  med  Frøknens  Gummisko, 
Og,  mens  den  lille  Fod  hun  i  dem  tvinger, 
Hun  rakte  S  tremme  Haanden  hen  og  lo: 
»De  ser,  Kritiken  ydmyg  nu  er  bleven 
»Og  gjør  for  mine  Fødder  Bod  beleven.« 

Saa  sprang  hun  dansende  ad  Trappen  ned 
De  gamle  fulgte  hende  mer  forsigtig, 
De  andre  to  gik  ind,  og  Tind  blev  vigtig 
Og  selvtilfreds  sig  sine  Hænder  gned. 
»Jeg  haaber,  Du  vil  tilstaa,  at  en  rigtig 
»Velsignet  Guldfisk  paa  din  Madding  bed; 
»Jeg  gratulerer  Dig,  kom,  lad  mig  trykke 
»Din  Haand,  Du  ser,  jeg  bragte  Dig  din  Lykke. 

»Naa,  nu  maa  jeg  afsted;  jeg  skal  bedømme 
»En  halv  Snes  Bøger,  jeg  end  ej  har  læst, 
»Før  Natten  færdig  bli'r  med  sine  Drømme, 
»Maa  jeg  ha'  i  Trompeten  for  dem  blæst. 
»Ja,  Du  kan  tro,  jeg  slider  som  et  Bæst, 
»Jeg  Fingrene  hver  Dag  mig  skriver  ømme, 
»Men  ogsaa  Mærket  x  +  y  " 
»Man  respekterer  nu  som  bare  Fanden. c 

Saa  gik  han  bort;  i  Tanker  Stremme  stod, 
Og  Viljen  som  en  drukken  Kusk  nu  tabte 
Hans  Tankers  Tøjler  af  sin  Haand;  om  Kap  de 
Da  løb  med  stride  Bækkes  Foraarsmod. 
Et  Billed  knap  i  deres  Leg  de  skabte, 
Før  snart  de  for  et  andet  det  forlod, 
Til  i  et  Hav  af  Drømme  ubestemte 
Tilsidst  de  svandt  og  sig  i  Taager  gjemte. 

Da  løfted  han  sit  Hoved  op,  hans  Blik 

Den  ubekendte  Piges  Øje  mødte, 

Det  var,  som  det  var  levende,  det  nødte 

Hans  Blik  til  Jorden,  da  han  til  det  gik, 

Det  var  som  Hjærtet  inden  i  ham  blødte, 

Da  paa  det  skete  ret  han  Øje  fik. 

»Ak!  jeg  skal  skilles  fra  dig,«   saa  han  sukked, 

Mens  hen  han  over  Billedet  sig  bukked. 

•»Dog  derfor  ej  jeg  taber  dig,  jeg  har 
»Dig  evig  tegnet  i  mit  Bryst  herinde, 
»Hvergang  jeg  maler,  over  mig  dit  Minde 
»Vil  hvælve  Vaarens  Himmel  ren  og  klar; 
»Mit  Maal  skal  være,  kun  din  Ros  at  vinde, 
>  Al  Tant  og  Glimmer  bort  dit  Billed  ta'r, 
»Med  Himlens  Renhed  præget  paa  din  Pande 
»Du  taaler  i  din  Nærhed  kun  det  sande.« 

Saa  tænkte  han  og  følte  frit  og  let 
Sit  Hjærte  banke  og  sin  Tanke  klaret, 
Det  var  ham,  som  fra  Billedet  hun  svared; 
Han  kunde  næppe  se  sig  paa  det  mæt. 
Men  brat  han  tænkte:   »Frøkenens  Portræt!  — 
»Hvor  er  mit  Lærred  vel,  hvor  mon  jeg  har  "et? 
»Stop!  her  i  Bunken  ligger  det  i  Bunden,  — 
»Guds  Død!    hvor  var  hun  dejlig  dog  i  Grunden.« 

Rosing:   Et  Foraarsbillede.  4 

Paa  Kammen  spændte  Lærredet  han  fast 

ralte  med  sig  selv  imellem  Stunder: 
»Jo  mere  jeg  paa  hendes  Skjønhed  grunder, 
»Des  større  synes  den,  end  før  i  Hast. 
-Men  det  er  dog  et  ganske  sælsomt  Under, 
■At  i  saa  simpel  Kræmmerskudes  Last 

•  Et  saadant  yndigt  Væsen  der  kan  findes, 

•  Hun  ligner  ingen  anden,  jeg  kan  mindes.« 

Han  stirrer  for  sig  hen  og  Haanden  sænker. 
Og  for  hans  Tanke  hendes  Billed  staar, 
Og  mulig  Du,  min  Læser,  ogsaa  tænker, 
Hvordan  sligt  Træ  vel  slige  Blomster  faar, 
Du  Ordet  gammelt  sagtens  Tiltro  skjænker. 
At  Æblet  aldrig  langt  fra  Stammen  gaar,  — 
Men  mon.  de  Stammer,  vi  paa  Jorden  finde, 
Som  udenpaa  de  ses,  var  altid  inde? 

Mon  ikke  de,  hvem  her  paa  Jord  forladt 
Har,  som  det  synes,  Aandens  gode  Magter, 
Har  Ojeblik^e  skjulte,  hvor  de  brat 
Bortkaste  deres  usle  Trælle-Dragter? 
Mon  ikke  Stjernerne,  de  tavse  Magter, 
Xaar  alle  skjules  af  den  mørke  Nat, 
Paa  deres  Vandring  over  Himlens  Bue 
Faar  andre  Billeder,  end  vi,  at  skue? 


51 

Naar  klart  de  straale  hist  og  paa  os  se 
Med  festlig  Glans  i  deres  store  Øje, 
Mon  ej  det  er,  fordi  paa  Jordens  Ve 
De  har  et  andet  Syn  hist  i  det  høje? 
Hvo  dybt  om  Dagen  maa  i  Aag  sig  bøje, 
Da  løfter  Sjælen  fri  mod  Gud  maaske, 
Og,  skjult  for  alle,  han  til  Vaarens  Dage 
Glad  i  sin  første  Skjønhed  gaar  tilbage. 

Men,  hvis  Du  smiler  kun  ad  denne  Tro 
Og  kalder  den  kun  Digter-Drømme  tomme, 
Saa  bygger  jeg  dig  op  en  anden  Bro, 
Hvorpaa  vi  til  Forstaaelse  kan  komme : 
Engang  i  Livet  ogsaa  hine  To, 
Hvis  Skjønheds  Tid  forlængst  jo  synes  omme, 
Som  nu  paa  Livets  Tomhed  er  Exempel, 
Har  ogsaa  baaret  Gudens  rene  Stempel. 

Om  dette  Stempel  rent  er  visket  ud, 
Det  ved  ej  Du  og  jeg  da  ikke  heller, 
Men  altid  unge  Pigers  Blik  fortæller, 
Saa  synes  mig,  om  Moderen  som  Brud. 
Jeg  ser  i  dem  det  Stempel  af  vor  Gud, 
Der  slidt  hos  Moderen  ud  ej  mere  gjælder, 
Men  Tegnet,  synes  mig,  de  unge  bære 
Til  deres  egen  og  til  Moderens  Ære. 

4* 

Elsk  derfor  du  de  unge  over  alt, 

I  dem  du  altid  vil  det  bedste  møde, 

Om  og  du  synes,  deres  Fædre  faldt, 

Det  bedste  hos  dem,  det,  som  ikke  døde, 

I  deres  Børn  jo  bli'r  som  Roser  røde 

Igjen  til  Liv  og  Vaarens  Glæde  kaldt, 

Og  vil  Du  fælde  streng  de  Gamles  Domme , 

Lad  saa  først  Børnene  med  Forbøn  komme. 

Og  derfor  lad  nu  kun  Hr.  Moses  Brock 

Dig  synes  hæslig  ved  sin  Sans  for  Penge, 

Og  lad  hans  Kones  Tomhed  være  nok 

Saa  stor  som  nogens,  Du  har  truffet  længe, 

Men  lad  Susanne  være  Maalestok 

For  det ,  som  ej  har  kunnet  frem  sig  trænge , 

Men  som  var  levende,  da  Moses  Arme 

Om  Ester  slog  med  Ungdoms  stærke  Varme. 

Og  kald  det  saa  ej  unaturligt,  at 

En   saadan  Blomst  sprang  ud  paa  denne  Stamme 

Det  er  to  Hjærters  skjulte  Gnist,  som  brat 

Er  blusset  op  i  denne  rene  Flamme, 

Og  dobbelt  klar  den  gjør  den  Tomheds  Nat, 

Der  ligger  i  det  Bryst,  den  fik  til  Amme, 

Hun  Flammen  er,  man  siger  spiller  over 

Den  Skat,  som  skjult  i  Jordens  Mørke  sover. 

Hun  viser  Skattegraveren  vel  Vej, 
Den  Engel,  Gud  til  deres  Frelse  sender, 
For  hendes  Skyld,  saa  længe  Lyset  brænder 
Saa  klart  og  rent,  han  dem  forglemmer  ej. 
Lad  dem  da  sove  Livet  hen,  men  dig, 
Min  Læser,  beder  jeg,  da  nu  jeg  ender 
Min  Tale  lang  om  Æblet  og  om  Stammen, 
At  du  mig  giver  Ret  og  siger  Amen. 


IV. 

Mer  Lykke  du  paa  Jorden  ikke  naar 

End  Vej  til  Evighedens  Dyb  at  finde, 

Hvori  du  drikker  Kraft  til  evig  Vaar 

Og  skjult  dit  Klædebon  af  Lys  kan  spinde 

Og  vinder  atter  Kraft  i  Hj ærtet  inde, 

Saa,  selv  naar  Verden  Haanden  af  dig  slaar, 

Du  dog.  i  Ensomhed  en  Verden  skaber, 

Hvor  glad  du  finder  alt,  hvad  her  du  taber. 

Derfor  er  Kunstens  Broder  altid  glad, 
Om  Kransen,  som  han  vinder,  er  kun  Tjørne 
Og  haardt  han  slides  af  Kritikens  Bjørne 
Og  ensomt  ta'r  i  Graad  sit  Styrkebad, 

Thi  højt  hans  Tanker  løfte  ham  som  Ørne, 
Hans  indre  Syners  Varme  tør  alt  Had, 
Hvergang  han  skaber  noget  af  sit  Indre, 
Ham  Jorden  og  dens  Nød  bli'r  altid  mindre. 

Og  dobbelt  lykkelig  er  Jonas  S  tremme, 
Hvem  Verden  aabned  nylig  glad  sin  Favn; 
Han  ingen  Smærte  ved  sin  Kunst  vil  glemme, 
Han  trygt  har  kastet  Anker  i  dens  Havn. 
Han  Paradisets  Glans  kan  glad  fornemme, 
Skjøndt  aldrig  end  han  følte  ret  dets  Savn, 
Og  dobbelt  nu,  da  han  Susanne  maler 
Og  ser  i  Øjet  hende,  mens  han  taler. 

Hvor  var  hun  dejlig !  yndefuld  i  Ly 

Af  al  den  Skjønheds  Magt,    Gud  hende  skjænkte 

Hun  sagde  frit  foruden  mindste  Sky, 

Hvad  hendes  unge  varme  Hjærte  tænkte. 

For  fjerde  Gang  hun  sad  nu  der  paany, 

Mens  han  i  hendes  Skjønheds  Dyb  sig  sænkte: 

En  Silkekjole  sort  og  intet  Smykke 

Hun  bar  undtagen  Ungdom  og  dens  Lykke. 

Det  havde  kostet  Strid,  thi  Moderen  vilde, 

At  Guld  og  Diamanters  Straalehav 

Paa  Hals  og  Bryst  og  Arme  skulde  spille , 

Men  dog  tilsidst  for  Datterens  Bøn  hun  tav. 
Ikkun  en  enkelt  Diamant-Naal  gav 
Hun  Vagten  over  Barmens  Slør,  det  lille , 
Det  lette  Slør,  der  som  en  Taage  svæved 
Let  over  Blomsten,  som  derunder  bæved. 

En  sælsom  Lyd  der  gjennem  Stuen  kom, 

Det  lød,  som  nogen  stønned  i  det  fjærne; 

Susanne  hurtigt  vendte  Hovedet  om 

Og  saa  sin  Moder,  hende,  som  skal  værne 

Om  hendes  Dyd,  nu  i  en  Stilling,  som 

Man  ikke  lader  se  sig  i  saa  gjærne; 

Et  Bind  af  Gøthe  havde  der  hun  fundet, 

Det  laa  paa  Gulvet,  selv  hun  ind  var  blundet. 

Det  Blodet  til  Susannes  Kinder  jog, 
Men,  for  at  Jonas  intet  skulde  høre, 
Igjen  den  brudte  Tales  Traad  hun  tog, 
De  havde  talt  om  Magten  til  at  røre: 
»Hvi  kunne  to  med  samme  Midler  føre 
»Vort  Hjærte  til  forskjellig  Stemning  dog, 
•■Saa,  mens  i  samme  Dragt  de  Tanken  klæder, 
»Den  dog  forskjellig  til  vort  Hjærte  træder? 

»Som  for  Exempel,  tag  nu  blot  en  Dom 
»Om  et  og  andet,  lad  en  Bog  det  være: 

»Hvis  Dommen  ud  fra  Deres  Læber  kom, 
»Og  saa  jeg  vid're  vilde  frem  den  bære, 
.»Jeg  er  da  vis  paa,  ingen  hør'  den,  som, 
»Naar  De  den  siger,  ej  sig  la'r  belære, 
»Men  siger  jeg  det  efter  Ord  til  andet, 
Man  mærker  strax,  paa  anden  Haand  jeg  kan 

det.«   — 


»»Nej,  Frøken,  deri  vist  ej  Ret  De  har, 

•>A.k,  det  er  ej  saa  vel,  at  ved  at  høre 

»Man   skjelner  sandt  fra  falskt,    hvis  saa  det  var7 

»Saa  blev  der  tyst  snart  om  de  flestes  Øre. 

»Hvormeget  dog,  som  man  troskyldigt  ta'r    . 

»For  Sjælens  eget  Syn,  kan  ej  man  føre 

»Ti1  bage  til  en  Kilde,  saa  man  nyder 

»Med  mange  Navne,  hvad  fra  Een  kun  flyder.«  — 

»Nej,  nej,  min  Herre,  jeg  ta'r  aldrig  fejl, 
»Jeg  kan  paa  Røsten  strax  min  Jakob  kjende, 
»Naar  han  sig  Retten  vil  til  det  tilvende, 
»Som  hører  Esau  til;  o!  Ramsens  Plejl 
»Jeg  horer  strax,  om  Øjnene  selv  brænde, 
»Som  havde  Tanken  Sol  paa  sine  Sejl 
»Fra  varme  Lande,  som  den  selv  opdaged; 
»Nej,  mig  har  aldrig  nogen  Mand  bedraget.« 


»Jeg  vil  ej,  Frøken,  nægte  Dem  en  Magt«  — 
»O  tal  om  Magt  ej  nu,  min  gode  Herre, 
»Saa  kommer  De  paa  Smiger  ind,  og  værre 
»End  Smiger  aldrig  blev  en  Kvinde  bragt. 
»Men  jeg  har  vænn't  mig  til  at  staa  paa  Vagt 
»For  Øret  og  al  Løgn  fra  det  at  spærre, 
»Jeg  fæster  Øjet  stift  paa  den,  der  taler, 
»Og  gjør  tidt  Hanen  tavs,  naar  bedst  den  galer. 

»O  tro  mig,  det  er  ej  saa  morsomt  just 
»At  høre  til  det  smukke  Kjøn  og  bænkes 
»Paa  Kvindebænken,  hvor  der  ej  maa  tænkes, 
»Men  hvor  man  som  med  Vievandets  Kost 
»Af  vandet  Tales  Smiger  overstænkes, 
»Til  Tankens  blanke  Klinge  fanger  Rust; 
»Som  Jakobinernes  Fornuftgudinde 
»Kun  et  Symbol,  der  ej  Fornuft  har  inde. 

»Man  faar  at  trøste  sig  saa  med  lidt  Skjæmt, 
"Og  jeg  har  min;  jeg  bringer  ud  af  Fatning 
»Og  lægger  under  haard  og  høj  Beskatning 
»Hver  en,  der  til  Adonis  er  bestemt. 
»Jeg  dybt  i  Øjet  har  mit  Vaaben  gjemt, 
»Og  de,   der  blære  sig,  maa  gi'  Erstatning, 
»Alt,  hvad  de  komme  med,  der  er  paa  Moden, 
»Det  træder  jeg  i  Støvet  under  Foden. 

»O!   det  er  morsomt  det,  det  kan  De  tro, 
»At  klæde  brat  al  Falskhed  af  til  Koden, 
»Mens  man  i  Længsel  bygger  op  sin  Bro 
»Til  det,  der  aldrig  vexler  etter  Moden, 
»Hin  Skjitnhed  frisk  i  paradisisk  Ro, 
-Der  fra  sit  Skjød  nedsender  over  Kloden 
»Den  friske  Dug,  der  Hjærtet  ensomt  kvæger 
»Og  glimter  dybt  i  Rosens  stille  Bæger.«'    — 

»Ja,  Frøken,  ej  jeg  tvivler  om  den  Magt, 
"De  har  til  sandt  fra  falskt  med  Kløgt  at   skille 
»Og  jeg  forstaar,  for  Deres  Øjes  Vagt 
»Gjør  Løgnens  Kæmpe  flux  sig  ganske  lille, 
'Men  De,  som  selv  vil  Deres  Tørst  kun  stille 
[  Skjønheds-Kilden  dybt  i  Eden  lagt, 
»De  maa  dog  vide,  tabt  vi  har  den  Vinge, 
»Der  ind  til  Kilden  selv  vor  Sjæl  kan  bringe. 

»Vi  fange  Straalen  fra  det  fjærne  kun 
»I  Lys  og  Blomster,  Træer,  Mand  og  Kvinde, 
»Og  Øjet  øves  maa  til  dette  Fund, 
»Hvis  man  i  Jordens  Mørke  vil  den  finde. 
»De  selv,  hin  Skjønheds  troende  Præstinde 
»Med  dens  Begejstrings  Ild  paa  deres  Mund, 
-Mens  Længslens  Bro  De  slaar  til  Paradiset, 
»  Mod  andre  længselsfulde  svinger  Riset. 


-Jeg  strider  ej  med  Dem  om  Kvindens  Ret, 
»Om  Mandens  Aag  for  haardt  ej  hende  trykker, 
»Men  en  Ting  huske  maa  hun,  ellers  det, 
»Der  løfter  Livet,  slaar  hun  brat  i  Stykker: 
»I  Hjærtet  svagt  hun  Kraftens  Drik  os  brygger, 
»Der  op  mod  Lyset  løfter  Vingen  træt, 
Den  Skjønhed,  som  De  synes  at  tilbede, 
•  Er  hun  kun  Tolk  og  Spejlet  for  hernede. 

»Og  derfor,  skal  ej  Raahed  staa  til  Rors 

■  Og  styre  Skuden  ud  i  vilde  Strømme, 

■  Maa  Kvinden  sidde  ved  vor  Fest  tilbords 
»Og  fatte  vore  Hjærters  bedste  Drømme, 

»En  Skjønheds  Glans   i   hendes  Blik  maa  svømme 
»Med  Paradisets  Stilhed  og  vor  Jords 
»Forvirrede,  vildt  spredte  Kræfter  binde 
»Til  Trælle  for  den  Magt,  som  hun  har  inde. 

»Ja  kald  det  Smiger,  kald  det,  hvad  De  vil, 
»Og  sig  kun,  jeg  med  Vievand  Dem  stænker, 
»En  Kvinde  maa  dog  bære  Skjønheds  Lænker, 
»Hvis  dem  hun  bryder,  sætter  alt  hun  til. 
»Om  ogsaa  vist,  som  Salomon,  hun  tænker, 
"Bun  Tomhed  vinder  ved  sit  falske  Spil, 

■  Den  Lod,  hun  fik  af  Himlens  stærke  Magter, 
»Hun  mister  ej,  fordi  hun  den  foragter.«   — 

»O  tro  blot  ej,«   saa  svarte  hun  med  Ild, 

»At  jeg  emanciperes  vil  og  lære 

»De  Lærdoms  Ramser,  som  er  eders  Ære, 

»Og  tørres  til  en  nyttig  Samfunds-Sild, 

»Selv  ikke  Sult  mig  skulde  drive  til 

»I  Danaide-Karret  Vand  at  bære, 

»Det  Maal,  som  blev  af  Gud  os  alle  givet, 

»Er  fuldt  og  inderligt  at  elske  Livet; 

»At  nyde  det,  at  føle  Sjælens  Flod 
»Hver  Dag  at  svulme  højt  af  Liv  og  Fylde, 
»At  kunne,  skjøndt  man  har  paa  Jorden  Rod, 
»Med  Evighedens  Solglans  alt  forgylde, 
»Ej  tavs  i  Længslens  Drømmeslør  sig  hylle, 
»Men  løfte  som  i  Festdans  let  sin  Fod, 
»Det  var  det  Maal,  jeg  gjærne  higed  efter, 
»Jeg  tror  endnu,  min  Sjæl  har  dertil  Kræfter.« 

»Men,  Frøken,  se  dog  om  paa  Verdens  Nød, 

»Det  Maal  umuligt  kan  sig  alle  sætte, 

»En  Streg  De  slaar  helt  over  Synd  og  Død, 

»Kun  En  af  Millioner  opnaar  dette, 

»En  Kamp  det  gode  fører  med  det  slette, 

»Og  Aanden  skærpes  tidt  ved  Kamp  for  Brød, 

»Til  Kamp  og  e]  til  Festdans  Gud  os  skabte, 

»Og  kun  i  Kamp  vi  vinder,  hvad  vi  tabte.«  — 

»Jeg  synder,  og  du  synder,  og  han  synder,« 
Saa  svared  hun,  mens  sine  Hænder  smaa 
Hun  folded  sammen  og  mod  Himlen  saa , 
Men  hendes  Alvor  bort  i  Smil  sig  skynder: 
»Hør,  gode  Herre,  ved  De,  jeg  begynder 
»At  tro,  hos  mig  De  bør  i  Skole  gaa, 
»Vor  største  Synd  er  den,  vi  ej  os  glæde 
»Ved  hvad  vi  har,  men  for  det  tabte  græde. 

»Hvi  hør'  De  selv  nu  flux  ej  op  at  male? 

»Thi  alle  naa  jo  ikke  Deres  Maal, 

»Hvi  holder  Præsten  strax  ej  op  at  tale? 

»Lad  os  saa  heller  alle  dyrke  Kaal, 

»I  Hytter  bo  kun,  sløife  vore  Sale 

»Og  tuske  vore  Tørv  for  Næstens  Aal, 

»Et  Paradis  os  lave  dybt  i  Grøften 

»Og  bytte  bort  vort  Sprog  for  Svinets  Snøften, 

»Det  er  jo  Gud,  som  gav  os  vore  Kræfter, 
»Jeg  sad  ej  i  hans  Raad,  da  til  jeg  blev. 
»Den  Livets  Glæde,  som  jeg  higer  efter, 
»Er  Loven  for  mit  Liv,  som  han  den  skrev; 
»En  gav  paa  Vuggen  han  et  Frihedsbrev, 
»Han  om  en  anden  Trællelænken  hefter, 
»Men  skulde  jeg  da  kaste  bort  min  Gave, 
»Fordi  min  Nabo  han  har  gjort  til  Slave? 


»Men,  ser  De,  det  var  det,  jeg  mente  før 
»Med  Klagen  over  unge  Kvinders  Stilling, 
»Man  stænger  for  os  næsten  hver  en  Dør, 

ar  ej  hos  Moden  forst  er  løst  Bevilling. 
»Fik  Præg  man  som  en  Daler  eller  Skilling, 
»Det  intet  gjør;  som  Maal  et  Brudeslør 
■  Kun  stilles  for  os  alle;  Haabets  Sange 
..Til  Omkvæd  ene  har,  en  Mand  at  fange. 

»Og  derfor  smykkes  vi  til  Selskab  ud, 

»Gud  hjælpe  for  den  Glæde,  som  vi  nyde, 

»Vi  bruges  kun  til  Festens  Sal  at  pryde, 

»Det  højeste  for  os  er  Modens  Bud, 

»Selv  om  den  skæmmer  os,  vi  raaa  den  lyde, 

»Til  den  man  offrer  sig  som  til  en  Gud, 

-Maskeret  danser  om  os  Kjedsomheden 

»Og  tror,  naar  Larm  den  gjør,  den  ta's  for  Glæden, 

»Jeg  husker,  i  et  Eventyr  engang 

»At  jeg  har  læst  om  Billeder  af  Gudinder, 

■Der  paa  en  Konges  Festsals   Vægge  hang 

»Og  pristes  som  de  skjønneste  af  Kvinder, 

»De  stille  kjede  sig,  til  alle  svinder, 

•Saa  de  forlade  deres  Ramme  trang, 

>  Og  levende  de  sværmer  om  og  nyder 

"Den  Drik,  som  Nattens  tavse  Kalk  dem  byder. 

»Se,  saadan  higer  jeg  fra  Rammen  ud, 
»Tapetfigurers  Lod  bli'r  dog  i  Længden 
»Lidt  kjedefig,  om  Ros  og  Pris  fra  Mængden 
»Der  bringes  og  som  Offer  til  en  Gud. 
»Jeg  vil  ha'  Lov  at  følge  Hjærtets  Bud, 
Og  Moden  —  kom  det  an  paa  mig,  jeg  slængt  'en 
» Langt  bort,  og  leved  heller  glad  i  Pjalter 
»End  søvnig  som  Madonna  paa  et  Alter.«  — 

■  Men,  Frøken,  sig  mig  da,  hvad  De  nu  vil, 
»Thi  Modens  Baand,  naar  ret  jeg  alt  betænker, 
-Mer  Vægt  dog,  end  de  har,  jeg  tror,  De  skjænker, 
»De  mer  for  andre  end  for  Dem  er  til. 
»Det  synes  mig,  kun  Deres  Hjærtes  Spil 
»Er  den  Musik,  hvis  Takt  Dem  Foden  lænker; 
»Oprigtigt  talt,  jeg  tror,  at,  hvad  der  binder 
»For  Deres  Vilje,  hurtig  Løsning  finder.«   — 

Saa  taler  han ,  mens  Penslens  lette  Gang 

Hans  Øje  følger  og  ej  ser  paa  hende. 

En  Purpursky  paa  hendes  Kinder  hang, 

Mens  hendes  Øjne  sig  mod  Gulvet  vende, 

Og  brat  forandret  hendes  Stemme  klang: 

»Hr.  Stremme,  De  maa  streng  ej  paa  mig  skjænde, 

»De  finder  vist,  jeg  er  for  kaad  i  Grunden, 

»Nu  skal  jeg  artig  sætte  Laas  for  Munden.« 

»Nej,  Frøken,«   svare d  han,  mens  op  han  saa 
Og  skjønn're  hende  fandt,  end  nogensinde, 
»Saa  dristig  ingen  Tid  De  skal  mig  finde, 

At  jeg  som  Deres  Lærer  skulde  staa.«   — 
»Jo!«   svared  hun,   »jo  netop  det  De  maa! 

()  var  min  Lærer!   o!  jeg  har  herinde 
i  Saa  meget,  der  til  Tugt  og  Ave  trænger, 
»Men  ogsaa  mangen  Fugl,  hvis  Vinger  hænger. 

»O  jeg  er  ikke  dum,  jeg  trænger  blot 
»Til  En,  for  hvem  jeg  kunde  dybt  mig  boje, 
»Til  En,  som  kunde  løfte  mod  det  høje 
Min  Tauke  svag  fra  Længslens  tavse  Slot. 
»O!  Rigdom,  Herre,  virker  ikke  godt, 
•Har  ej  for  Aandens  Verden  Syn  vort  Øje, 
»Kun  den,  der  Aand  og  Sandhed  tro  kan  tjene, 
»Formaar  at  holde  sine  Tanker  rene. 

»Lær  mig  at  male,  ak!  De  smiler  alt, 
»De  synes  sagtens,  jeg  mig  nu  formaster, 
»Og  at  Foragt  paa  Deres  Kunst  jeg  kaster, 
»Som  Legetøj,  hvis  Tiden  lang  mig  faldt,«   — 
»Nej,  Frøken,  hvor  kan  De  dog  tro  jeg  laster. 
»Hvad  De  har  sagt,  men  ganske  ærligt  talt, 
•  Jeg  tror  ej,  at  jeg  rigtig  du'r  til  dette, 
»En  ældre  Mester  var  for  Dem  den  rette.« 

Hun  slog  sit  Øje  ned;  med  dæmpet  Røst 
Hun  svared:   »ja,  maaske  det  bli'r  det  bedste, 
»En  af  de  allerældste  vil  jeg  gjæste, 
•  En  rigtig  gammel  En,  der  ej  har  Lyst 
»Til  mer  paa  Livets  Glans  sit  Blik  at  fæste, 
»Men  har  en  Stak  af  Skuffelser  til  Høst; 
-Hos  ham  jeg  som  en  artig  Skolepige 
»Vil  tegne  Streger  kun  og  intet  sige.« 

Det  sidste  sagde  hun  med  sligt  et  Blik, 

Saa  fuldt  af  Skjæmt  og  Lyst,  at  Jonas  S  tremme 

Brød  ud  i  Latter,  saa  fra  Søvnens  Gjemme 

Tilbage  flux  Fru  Brock  til  Livet  gik. 

Sin  Kappe  hun  igjen  i  Orden  fik 

Og  sagde  med  en  tør,  ærværdig  Stemme: 

»Gud!  Gøthe  er  dog  dejlig,  jeg  har  næsten 

»Glemt  alt  for  ham;  men  vi  maa  hjem  forresten.« 

»Ja,«   svarede  Susanne,   »ogsaa  træt 

»Hr.  Stremme,    tror  jeg,  længst  af  os  er  blevet; 

»Men  det  er  sandt,  mit  Billed  har  jeg  krævet 

« Alt  længe,  ved  De;  nok  jeg  tænkte,  let 

»De  slap  det  ej,  De  med  det  ind  er  levet. 

»Men  nu  jeg  fordrer  det,  det  er  min  Ret; 

»I  Morgen  skal  det  hentes,  denne  Kvinde 

•Er  min,  og  De  i  Savnet  maa  Dem  finde. 

Rosing:  Et  Foraarsbillede.  5 

»Hun  mer  ej  øve  skal  sit  Trylleri 
»Paa  Dem  og  Deres  Øjne  helt  forblinde.« 
Saa  talte  hun,  men  snart  det  var,  som  i 
En  Drøm  hun  hver  en  Tanke  lod  forsvinde ; 
Hun  sad  og  stirred  paa  den  unge  Kvinde 
O^i  Mod'rens  Ord  gik  Øret  rent  forbi; 
Mens  denne  utaalmodig  gik  og  støjed, 
Hun  sad  og  saa  med  Taarens  Glans  i  Øjet. 

Tiisidst  til  S  tremme  gav  hun  Haanden  hen: 
»O!  Tak  endnu  engang  for  dette  Billed! 
»Vær  ikke  vred  paa  mig,  hvis  jeg  Dem  drilled, 
»Vær  god  imod  mig  nu  og  vær  min  Ven. 
.»Jeg  ved  det  ypperste  har  her  Dem  skillet, 
Men  De  kan  selv  jo  male  det  igjen. 
»I  Morgen  Bud  jeg  efter  det  vil  sende, 
»Jeg  trænger  til  den  Trøst,  der  er  hos  hende.«  — - 

»Min  Frøken,  Billedet  er  solgt  til  Dem, 
>De  det  kan  hente,  naar  De  selv  befaler.«  — 
Men  hvad  er  det,«  hun  spurgte,    »der  De  maler, 
o  Den  Kvinde  hist?  Hvad  er  det,  hun  ta'r  frem 
»Fra  Kappens  Fold,  der  Blod  har  paa  sin  Bræm, 
»Mens  Øjet  taler  højt  om  Angst  og  Kvaler?«  — 
»Det  skulde  være  Judith,  men  jeg  finde 
»Kan  til  en  god  Model  ej  nogen  Kvinde.« 

Som  Solskin  over  hendes  Aasyn  for, 

En  Tankes  Fødsel  dybt  i  Hjærtets  Indre 

Med  mægtig  Ild  la'r  hendes  Øje  tindre, 

Men  endnu  klædte  hun  den  ej  i  Ord. 

For  hendes  Blik  slog  S  tremme  sit  til  Jord, 

Alt,  hvad  han  kjendte,  syntes  ham  blev  mindre, 

Al  Livets  Jubel,  Solskin,  Vaar  og  Glæde 

I  hendes  Skjønhed  syntes  sig  at  klæde. 

Men  da  hun  mærked  paa  hans  Blik  sin  Magt, 
En  yndig  Rødme  for  paa  hendes  Kinder, 
Og,  mens  hun  ved  hans  Side  Hatten  binder, 
Og  Kaaben  blød  om  hende  han  faar  lagt, 
Hun  hvisked:    »Hvis  jeg  maa,  jeg  tro'r,  jeg  finder 
»Til  Judith  en  Model  i  jødisk  Dragt,«   — 
»Tak,  Frøken,«  svarte  han,  »men,  hvis  det  hænder, 
»At  jeg  kasserer  den,  som  De  mig  sender?«   — 

»Kasser  De  kun!;«   hun  svarte  ham  og  lo, 

»For  den,  jeg  sender,  jeg  er  Herskerinde, 

»Kasseres  hun,  hun  maa  deri  sig  finde 

»Og  blind  paa  Deres  Kunstner-Smag  kun  tro.«  — 

»Men  Gud!  Susanne,  hvor  du  gi'r  dig  Ro!« 

Saa  raabte  Moderen,   »har  du  i  Sinde 

»At  Fader  ene  spise  skal  derhjemme? 

»Kom  nu  og  skynd  dig  dog !  Farvel,  Hr.  S  tr  emme.«  — 

Den  unge  Maler  længe  stille  stod 

Paa  samme  Plet,  hvor  nys  hun  havde  staaet, 

Det  var,  som  mærked  ej  han,  hun  var  gaaet, 

1  dybe  Tanker  saa  han  for  sin  Fod. 

Sin  Haand  han  over  Panden  glide  lod, 

En  ukjendt  Ild  i  Blodet  har  han  f'aaet , 

Med  lange  Skridt  han  Stuens  Gulv  snart  maalei 

Og  standser  der,  hvor  hendes  Billed  straaler. 

Han  som  i  Feberhast  Palletten  tog, 
Han  Dagens  sidste  Straaler  vilde  bruge, 
Før  Glemslen  Slør  for  hans  Erindring  drog, 
Skal  hendes  Billed  Skjønhed  af  den  suge; 
Ej  karrig  vil  han  over  Synet  ruge, 
Men,  mens  han  hørte  fast,  hvor  Hjærtet  slog, 
Han  kasted  al  den  Glans  paa  hendes  Billed, 
Hvori  hun  nylig  for  hans  Blik  var  stillet. 

Men  Lyset  veg.     Med  Haand  til  Hoved  stillet 
Han  sad  og  lod  i  Stilhed  Tanken  gaa. 
Som  Bølgerækker,  der  mod  Landet  trilled, 
Fik  samme  Glans,  naar  ned  fra  Himlen  blaa 
Sig  i  dem  alle  spejled  Maanens  Billed, 
Saaledes  han  i  alle  Tanker  saa 
Kun  hendes  Billed,  det  paa  alle  hvilte, 
Mens  mylrende  de  frem  med  Lysblink  ilte. 

Snart  sprang  han  atter  op.     Urolig  skred 
Han  gjennem  Stuen  frem  med  Hovedet  bøjet, 
Tusmørket  blødt  hen  over  alting  gled, 
Han  mærked  ikke,  det  blev  mørkt  om  Øjet, 
Thi  Grlædens  lyse  Mark  hans  Tanke  pløjed, 
Hans  Lykkes  Solskin  lyste  paa  den  ned, 
Han  saa  sig  glad  som  Kunstner  søgt  og  fejret, 
Og  Sejren  nød  han ,  før  han  havde  sejret. 

Da  løfted  han  sit  Blik,  han  studsed  brat, 
Han  stod  foran  sit  hulde  Foraars-Billed, 
Skjøndt  det  var  næsten  mørkt,  det  var,  som  at 
Den  hvide  Skikkelse  sig  fra  det  skilied , 
Som  om  den  sig  i  Vejen  for  ham  stilled 
Og  straaled  mildt  som  Stjærneskjær  ved  Nat, 
Han  syntes ,  Haanden  hun  imod  ham  strakte , 
Mens  Hatten  fuld  af  Blomster  hun  ham  bragte. 

Han  tændte  Lampen ,  i  en  Fart  han  tog 
Og  holdt  den  op;  ja,  der  i  hendes  Øje 
Han  Vaaren  saa,  der  glad  imod  ham  drog, 
Mens  alle  Blomster  hen  sig  mod  den  bøje 
Og  føle,  det  er  Englen  fra  det  høje,  , 
Der  Fredens  Vinger  over  Jorden  slog, 
Snart  han  i  Billedet  sig  helt  fortabte 
Og  Fred  og  Stilhed  i  hans  Sjæl  det  skabte. 

»Saa  skal  vi  skilles,«   sukked  han;   »dog  nej, 
»Vi  skilles  ej,  du  i  min  Sjæl  skal  leve, 
»Til  dig  min  Kunst  kun  bygge  skal  min  Vej, 
»Hver  Dag  jeg  Kræfter  ny  hos  dig  vil  kræve. 
»Du  er  Cisternen  skjult,  hvorfra  jeg  hæve 
»Skal  Livets  Drik,  saa  jeg  forsmægter  ej, 
»Art,  hvad  jeg  vinder,  Rigdom,  Ros  og  Ære 
»Vil  jeg  som  dit  til  dine  Fødder  bære.<- 

I  denne  Drøm  han  endte  glad  sin  Dag; 
Rødmusset  som  en  Dreng,  hvis  Moder  kyssed 
Ham  mildt  i  Søvn  og  Angstens  Stemme  tyssed, 
Han  snart  sov  ind  tryg  under  Haabets  Flag. 
Men  Lykkens  Flod  med  sine  skjulte  Vrag 
Af  dem ,  der  uden  Ballast  paa  den  krydsed , 
Omkring  ham  steg  for  højt  hans  Skib  at  bære. 
Skal  han  dens  Styrer  eller  Bytte  være? 

V. 

Haardt  Frosten  bed  i  alt,  mens  Vintrens  Sne 

Med  bløde  Puder  alle  Knopper  dækked, 

Haardt  Skovens  Fugle  følte  Vintrens  Ve, 

Og  Sult  og  Kulde  deres  Vinger  stækked, 

Fra  hvert  et  Smuthul,  som  med  Mos  var  tækked, 

De  stirred  efter  Solens  Tegn  at  se,  — 

Og  dog  er  Vintren  med  sin  Sne  og  Kulde 

En  Vugge  kun  for  Vaarens  Blomster  hulde. 

Ej  uden  Vinter-Kulde  Vaarens  Sang 
Og  al  dens  underfulde  Glans  fra  Eden, 
Ej  uden  bitter  Kamp  og  Modgang  svang 
Sig  nogen  Sangens  Fugl  fra  Hjærte-Reaei: , 
Ej  noget  Hjærte  kjender  Himmel-Freden, 
Som  ej  i  Tvivl  og  Angst  har  stridt  engang; 
Den  Sjæl,  der  Livets  gode  Frugt  skal  sætte, 
Før  Sol  den  faar,  maa  ren  i  Graad  sig  tvætte. 

O!  I,  som  elsker  Kunstens  ædle  Frugt, 
Hint  Edens  Solblink  gjennem  Jordens  Taarer, 
Der  bygger  Regnbu-Broen  for  vor  Flugt 
Til  ham,  som  læger,  bort  fra  det,  der  saarer, 
Naar  I  en  Kunstner  til  jer  Yndling  kaarer, 
Saa  bed,  at  Gud  ham  holder  under  Tugt, 
Thi  færre  faldt  for  Strenghed  end  for  Smiger, 
Og  Nemesis  fra  Lykkens  Spor  ej  viger. 

Ej  nogen  saadan  bad  for  Jonas  S  tremme 
Nu,  da  han  gik  for  alle  fulde  Sejl 
Og  alle  Blade  roste  ham  herhjemme, 
Og  kun  i  Kroge  taltes  om  hans  Fejl; 
Endnu  i  Vildskud  saas  ej  Væxten  gejl, 
Men  Publikum  ham  graadigt  ud  vil  klemme, 
Bestandig  raabte  man  paa  mere,  mere, 
Det  blev  en  Æressag  ham  at  fetere. 

Men  sælsomt  —  den,  hvis  Lykke  steg  med  hans, 
Var  Moses  Brock;  hver  Dag  Avisen  mældte 
Om,  hvordan  han  var  altid,  hvor  det  gjældte 
At  bringe  Fødelandet  Held  og  Glans, 
Ham  var  det,  der  »med  sjælden  dannet  Sans« 
Sin  Rigdom  brugte  til  et  Skjønheds  Bælte 
At  lægge  smukt  om  Nyttens  trinde  Lænder, 
Hans  Skyld  det  er,  man  Jonas  S  tremme  kjender. 

Hvert  Ojeblik  der  stødes  i  Trompet 
For  nye  Værker,  han  hos  ham  bestiller, 
Og  Publikum,  før  selv  det  har  dem  set, 
I  Taarer  hen  af  ren  Begejstring  triller, 
Og  bli'r  der  lidt  af  Moses  Brock  og  leet, 
Han  klog  ej  agter  paa,  naar  man  ham  driller, 
Hans  Aktier  stiger,  og  hans  Hus  florerer, 
Hr.  Tind  og  han  med  Snildhed  opererer. 

Og  Jonas  S  tremme?  —  flittig  som  en  Bi 

Endnu  mod  Løgnen  ved  sin  Kunst  beskyttet, 

I  Verdens  Ros  han  ser  en  Blomst,  hvori 

Sin  Træthed  bort  for  Honning  sød  han  bytted. 

Han  til  en  større  Malerstue  flytted, 

Med  Smag  udstyret,  luftig,  høj  og  fri, 

Hr.  Moses  Brock  selv  i  sit  Hus  den  bygged, 

Og  alle  Blade  til  hans  Ros  det  trykked. 

Hvad  malte  da  nu  Jonas  S  tremme  der? 
Træd  indenfor  og  selv  du  kan  bedømme. 
1  alle  Genrer  du  ham  virke  ser, 
Hans  Skaberevne  rig  du  maa  berømme. 
Hvor  stærk  han  ogsaa  er,  kun  med  Besvær 
Endnu  formaar  mod  Strømmen  han  at  svømme 
Mod  hvad  vi  første  Gang  har  set  ham  male, 
Han  nu  er  lovlig  dybt  i  det  reale. 

Hist  paa  en  Valplads  ligger  der  et  Lig, 
Reelt,  som  stank  det  alt  dig  op  i  Næsen, 
Det  er,  som  om  du  hørte  Ravnens  Skrig 
Og  hørte  gjennem  Lyngen  Vindens  Blæsen. 
Fra  samme  Pensel  hist  et  yndigt  Væsen 
Koket  til  Maskerade  pynter  sig, 
Her  ser  du  Dronningen  af  Saba  komme, 
Hist  ligger  drukne  Folk  om  Bægre  tomme. 

»Pikant!  effektfuldt!"   er  Kritikens  Dom, 
»Mer  fransk  naturalistisk  end  de  fleste!« 
Og  hvis  Du  ej  med  Fordom  hid  nu  kom , 
Du  sagde  selv,  det  sandt  er  for  det  meste. 
Se  hist  den  døende,  hvis  Blik  skal  briste, 
Hin  faldne  Fægter  i  det  gamle  Rom, 
Det  er  effektfuldt,  Rædslens  Kulde  køler 
Dit  Blod,  saa  fast  du  duende  dig  føler. 

Men  Kunstens  frie  Vingeslag,  som  tog 

Os  med  ham  før  op  i  et  Lysets  Rige, 

Hvor  Ord  fik  brat  det  uudsigelige, 

Hvorefter  tavse  vi  med  Længsel  drog, 

Det  mærkes  ej  saa  stærkt,  krampagtig  slog 

Hans  Genius  sine  Vinger  for  at  stige, 

Dog  var  der  Kraft  og  Skjønhed  end  i  meget, 

Skjøndt  langt  han  fra  sin  første  Vej  var  veget. 

Var  der  slet  ingen,  der  hans  Fare  saa? 

Jo  En,  som  mindst  inaaske  man.  skulde  vente, 

Det  var  Susanne;  uden  at  forstaa, 

Hvorfor  hans  Billeder  mer  ej  hende  sendte 

Den  samme  Fryd,  som  da  hun  først  ham  kjendte, 

For  hans  Skyld  som  en  Angst  hun  gjemte  paa, 

Og  tidt,  naar  hun  i  Malerstuen  spøgte, 

Det  var,  som  hun  med  Længsel  noget  søgte. 

Hun  aldrig  kunde  finde  Mod  og  Ord 
Til,  hvad  hun  dunkelt  følte,  ret  at  sige, 
Men  kom  hun  til  sit  eget  Kammers  Rige, 
Huu  til  hans  første  Billed  sig  betror. 
I  Taarer  letter  der  hun  Byrden  stor: 
»O!  var  jeg  dig,  du  lykkelige  Pige, 
«Som  engang  Himlens  Kræfter  i  ham  lagde, 
»Igjen  jeg  søgte  ham  og  Frelsen  bragte. 

»Det  uytter  ej,  jeg  viser  ham  dit  Billed, 
»Han  løfter  Skuldren  kun  og  ler  mig  ud 
»>Og  kalder  det  sit  første  vilde  Skud; 
Dig  selv  jeg  frem  maa  have  for  ham  stillet. 
»O!  send  Du  hende  til  ham,  gode  Gud! 
»Thi  siden  hun  paa  Hjærtets  Stræng  ham  spilled, 
»Den  hænger  urørt,  og  han  Vingen  sænker, 
»Og  bliver,  som  jeg  selv,  en  Træl  i  Lænker.« 

Saadan  hun  sukked  højt  en  Dag;  da  brat 
En  Tanke,  født,  dengang  han  hende  malte, 
Brød  frem  igjen  med  Lys  fra  Glemslens  Nat 
Og  højt  til  hendes  varme  Hjærte  talte. 
En  Frygt  hun  følte,  men  hun  snart  den  kvalte, 
Og  strax  hun  ivrig  tog  paa  Sagen  fat; 
For  første  Gang  hun  x\ngst  i  Hjærtet  følte 
For  hvad  hun  vilde,  dog  hun  ikke  nølte.  — 

Tryg  Stremme  sad  udi  sin  Malerstue, 

Og  veltilfreds  han  rundt  omkring  sig  saa, 

Snart  skulde  Publikum  nu  atter  skue 

Hans  Pensels  Magt,  og  han  dets  Lovsang  faa. 

I  Lænestolen  han  tilbage  laa, 

Mens  gjennem  Vindvet  Foraarssolens  Lue 

Faldt  ind  paa  Judiths  halvt  forglemte  Billed, 

Som  bort  for  andre  Ting  han  havde  stillet. 

Der  var  en  Sandhed,  Aand  og  sælsom  Ynde 
I  denne  Skikkelse,  som  der  hun  stod 
Med  Haanden  vædet  af  sin  Fjendes  Blod, 
Mens  Angst  og  Rædsel  hendes  Fjed  paaskynde. 
Brat  han  sin  magelige  Plads  forlod, 
Han  følte  Lyst  til  atter  at  begynde, 
Da  banked  det  paa  Døren,  op  han  lukked, 
Og  for  en  fremmed  Dame  dybt  han  bukked. 

Tæt  i  en  Kaabe  hyllet,  skjult  i  Slør, 
Hun  nejed  dybt,  og  dybere  han  bukked, 
Hun  vendte  sig,  i  Laas  hun  Døren  lukked, 
Saa  han  sig  undred  nu,  om  ikke  før. 
»Hvad  er  til  Tjeneste?«   først  dybt  hun  sukked , 
Saa  proved  hun,  om  laaset  var  hans  Dør: 
»Mig  som  Model  har  sendt  min  Herskerinde, 
»Hun  tror,  en  Judith  De  i  mig  kan  finde.« 

»Ah,  Freken  Brock  har  sendt  Dem!  næsten  glemt 
»Jeg  havde  Løftet,  det  er  længe  siden, 
-Men  godt  det  træffer  sig,  jeg  just  er  stemt 
»Til  atter  at  begynde  det,  skjøndt  Tiden 
»Til  færdigt  det  at  faa,  er  rigt'nok  liden, 
»Dog  det  bli'r  ikke  glemt,  om  det  bli'r  gjemt. 
»Vil  De  behage  Deres  Tøj  at  lægge, 
»Saa  skal  til  Liv  vi  atter  Judith  vække.« 

Han  vendte  sig  for  Billedet  frem  at  drage 

Og  stille  det  paa  Staffeliet  hen, 

Men  da  han,  for  Palletten  frem  at  tage, 

Sit  Aasyn  fik  mod  hende  vendt  igjen, 

Han  med  et  Skrig  veg  flere  Skridt  tilbage : 

Der  Judith  stod  med  Kappen  svøbt  om  Lænd, 

Med  Haand  om  Sværd,  med  Lysglans  om  sin  Pande, 

Saa  underfuld  i  Skjønhed  som  Susanne. 

Han  uvilkaarlig  bøjed  Knæ  og  stammed: 
»Men  Frøken  dog,«  —  men  ned  hun  paa  ham  saa, 
Mens  der  en  mægtig  Ild  i  Øjet  flammed : 
»Naa  sig  mig,  kan  jeg  saa  for  Judith  gaa? 
»Som  hendes  Arm  er  min  ej  heller  lammet, 
»Og  jeg,  som  hun,  ihjel  kan  Fjenden  slaa? 
»Naa,  skynd  Dem  nu!  her  ser  De,  jeg  har  stillet 
»Mig  netop,  som  hun  staar  i  Deres  Billed.« 


Den  røde  Tunika  xiJ  Anklen  naaede, 

De  nøgne  Fødder  i  Sandaler  laa, 

De  sorte  Lokker  hang,  som  var  de  vaade, 

Ned  over  Kaaben  hvid,  hun  havde  paa. 

»Naa  mal  nu  dog,  Hr.  Stremme!  maa  jeg  raade, 

»'Saa  skal  ej  lyttende  hun  stille  staa, 

»Men  mal  De  hende,  mens  hun  fremad  haster 

»Og  angst  et  Blik  til  Lejren  bag  sig  kaster. 

»Men,  ikke  sandt?  ej  theatralsk  Effekt 

»Vi  søge  vil,  men  kun  det  simple  sande, 

»Paa  Drabet  skal  der  ikke  lægges  Vægt, 

»Ej  Rædslens  Skrift  skal  staa  paa  hendes  Pande, 

»Men  Kjærlighed  til  hendes  faldne  Slægt, 

»Til  Livet  frit  i  hendes  Fædres  Lande, 

»En  Kvinde,  der  kan  elske  dybt  med  Varme 

»Og  for  den  Elskte  trodse  Fjendens  Harme. 

»Ja,«   udbrød  Stremme,  mens  med  Ild  han  tog 
Paa  Penslen  fat,    »og  saa  af  Liv  en  Fylde, 
»En  Rigdom  stor  af  Skjønhed,  der  forgylde 
»Kan  Rædslens  Bølge,  der  mod  hende  slog, 
»En  Sjælens  Renhed,  der  kan  kysk  tilhylle 
»Hver  yppig  Skjønhed,  der  hin  Hedning  drog, 
»En  Fromhed,  der  gi'r  Lyst  til  at  tilbede 
»Og  kysse  Stedet,  hendes  Fødder  træde.« 

Hvor  straaled  hendes  Øje,  da  hun  saa 

Ham  med  Begejstring  rask  til  Værket  skride. 

Hun  følte  Frygten  fra  sit  Hjærte  gaa, 

Som  Svanen,  der,  forfulgt,  paa  Vinger  hvide 

I  Skovens  Dyb  ser  atter  Søen  blaa, 

Som  kjendes  kun  af  den  og  Stjærner  blide, 

Hun  gjenfandt  ham  som  i  de  første  Dage, 

Da  ved  hans  Kunst  hun  glemte  Hjærtets  Klage. 

Saa  ivrig  malte  han ,  at  rent  han  glemte , 

At  hun  en  Kvinde  var  af  Kjød  og  Blod , 

At  Træthed  fast  hun  skjælved,  men  hun  gjemte 

Sin  Træthed  og  sin  Stilling  ej  forlod, 

Med  Viljeskraft  mod  Gulvet  fast  hun  stemte 

Sin  lille  yndefulde  bløde  Fod 

Og  saa  med  Glæde  voxe  Judiths  Billed, 

Just  som  for  hendes  Tanke  hun  var  stillet. 

Han  først  blev  træt;  han  Haanden  sænked  mat, 
Og  nu  han  husked  rigtig  først  paa  hende: 
»Men  Gud,  min  Frøken,  rent  jeg  glemmer,  at 
»Dog  sikkert  Deres  Kræfter  nu  har  Ende.«   — 
»Ja,  Judith  nær  tilsidst  sig  havde  sat,« 
Saa  svared  hun,   »stærkt  mine  Læber  brænde, 
»Giv  mig  lidt  Vand.«   —  Han  henter  to  Pokaler 
Og  fylder  dem  med  Vin,  imens  han  taler: 

»I  denne  Vin  vi  drikke  Deres  Skaal,«   — 
»Nej,  ikke  min!«   hun  raabte,  mens  hun  svinger 
Det  fyldte  Glas,   »nej,  for  det  stolte  Maal, 
»Hvortil  en  naadig  Gud  Dem  skjænker  Vinger, 
»En  Skaal  for  Livet  fuldt  og  rigt,  som  springer 
»Med  Mod  højt  over  Farens  blanke  Staal! 
»En  Skaal  for  alt,  hvad  Døden  kan  besejre! 
»En  Skaal  for  den,  der  evigt  Vaar  vil  fejre!« 

O  hvor  hun  straaled,  da  hun   Glasset  stødte 
Mod  hans  og  tømte  glad  det  til  dets  Bund! 
Halvt  skamfuld  hendes  Ojes  Ild  han  mødte, 
Ved  hendes  Kraft  sin  Svaghed  saa  han  kun  , 
Til  Jorden  hendes  Blik  hans  Øje  nødte, 
Men  brat  huu  vakte  ham  med  Smil  om  Mund  : 
>>Naa,  tag  nu  fat  igjen,  nu  har  vi  Kræfter, 
»Før  Maalet  naaes ,  gi'r  Judith  aldrig  efter.     - 

Saa  stilled  hun  sig  op  igjen,  han  vendte 
Til  Billedet  sig  hen,  sin  gamle  Magt 
For  første  Gang  i  lang  Tid  nu  han  kjendte, 
Og  Aand  og  Liv  var  i  hans  Pensel  lagt. 
Som  Trylleri  det  gik;  for  Tiden  endte 
Det  hele  Billeds  Skjønhed  frem  var  bragt, 
Hvis  hun  kun  en  Dag  til  ham  vil   forunde, 
Saa  tænker  han,  det  færdigt  blive  kunde. 

Om  hun  det  vil?  med  Jubel  højt  hun  lo: 
»De  skal,«  hun  svarte,   »male  det  til  Ende; 
»Det  andet  der,  lad  De  kun  det  i  Ro, 
»Paa  dette  byder  jeg  dem  alt  anvende. 
»Husk  paa,  jeg  Judith  er,  og  jeg  kan  sende 
»Hver  Holo fernes  over  Dødens  Bro; 
»Den  Hedninghær,  som  Deres  Kunst  belejrer, 
»Jeg  træder  under  Fødder  let  og  sejrer.« 

Saa  svøbte  hun  sig  ind  i  Kaaben  lang, 

I  laadne  Støvler  Fødderne  hun  dulgte, 

Tæt  Sløret  ned  for  hendes  Øjne  hang, 

Hun  tillod  ej,  at  ud  han  hende  fulgte. 

Saa  lydløs  som  en  Fugls  var  hendes  Gang, 

Og  snart  hun  i  sit  Jomfrubur  sig  skjulte, 

Men  han  tilbage  blev  i  dybe  Tanker, 

Med  lange  Skridt  han  maalte  Gulvets  Planker. 


Rosing:     Et  Foraarabillede. 

VI. 

Hist  paa  Charlottenborg  i  Kunstens  Sale 

Man  flokkedes  og  trængtes  for  at  se, 

Man  hører  unge  Herrer  højt  at  tale 

Om  Kunstens  skjulte  Væsen  og  Ide, 

De  brede  deres  Dumheds  Paaf ugl-Hale , 

Mens  højt  af  deres  eget  Vid  de  le, 

En  kan  sin  Taine  og  En  sin  Julius  Lange, 

Af  Kunstsans  er  der  lidt,  af  Domm're  mange. 

Hist  unge  Damer  med  forlorne  Lokker 

Forloren  Ungdom  og  forloren  Glans 

Paa  høje  Hæle  selv,  mens  lavt  paa  Sokker 

Ad  Modens  Alfarvej  gaar  deres  Sans, 

Sig  rundt  om  Jonas  Stremmes  Billeder  flokker 

Og  synes,  intet  maales  kan  med  hans, 

Af  Skræk  for  »Fægteren«   de  næsten  skriger 

Og  tror,  de  ligne  selv  hans  unge  Piger. 

Men  der,  hvor  Judith  straaler,  er  der  stille, 
Som  da  paa  Havet  Morgnens  første  Glød 
De  tavse  Bølger  lod  i  Lyset  spille 
Og  ud  fra  Himlens  Dybde  gjenfødt  brød. 
Her  selv  de  tomme  Tønder  bleve  stille, 
Ikkun  en  sagte  Mumlen  blandt  dem  lød, 
Her  Sjælen  flygter  glad  fra  sine  Lænker 
Og  ned  i  Evighedens  Dyb  sig  sænker. 

Selv  gamle  Kunstnere,  som  skjævt  har  skuet 

Til  al  den  Virak,  som  man  for  ham  gød, 

Stod  tavse  her,  mens  deres  Øjne  lued, 

Og  sine  haarde  Domme  de  fortrød. 

Her  paa  Effekt  var  ingen  Ting  forskruet, 

Men  simpel  stor  og  jævn  her  Strømmen  flød, 

Der  springer  ud  i  Paradisets  Have 

Med  Livets  Hilsen  ned  til  Jordens  Grave. 

Hvor  biev  der  i  Trompeten  blæst  for  hende! 
En  Storm  af  Ros  der  rejste  sig,  hvori 
Man  næsten  blæste  Moses  over  Ende, 
Fordi  en  saadan  Kunstner  han  stod  bi. 
Snart  for  Besøg  var  aldrig  S  tremme  fri, 
Man  vilde  males  af  ham,  se  ham,  kjende 
Den  store  Kunstner,  ved  sit  Bord  ham  have 
Og  ødelægge  som  hans  Kunst  hans  Mave. 

Og  Stremme,  stod  han  ikke  da  imod? 
Han,  som  hos  andre  slig  Begejstring  vakte, 
At  Kvinder  som  Susanne  Offre  bragte 
Og  lagde  villigt  alt  for  Kunstens  Fod, 
Vil  efter  noget  lavere  Maal  han  tragte 
End  det,  han  fra  sin  Ungdom  fløj  imod? 
Er  det  for  Guld  at  vinde  han  nu  maler 
Alt,  hvad  ham  Luner  eller  Gunst  befaler ? 

6* 

Nej,  han  for  Guldet  har  kun  ringe  Sans, 
Men  Tørsten  efter  Ære  stadig  stiger, 
Og,  næsten  blændet  af  sin  egen  Glans, 
Han  frygter  doL'  tilsidst,  den  fra  ham  viger, 
Han  ikke  taaler,  at  man  om  ham  siger, 
At  han  har  vundet  alt  sin  bedste  Krans, 
Bestandig  mere  Publikum  vil  have, 
Og  Kunstens  frie  Sen  er  nu  kun  Slave. 

Alt  udenlands  han  horer  nævnt  sit  Navn, 
I  dette  Punkt  en  Svaghed  har  vi  Danske, 
Man  rejser  udenlands  og  rørt  i  Favn 
Man  synker  En,  der  roses  hos  de  Franske, 
Saa  sin  Berømmelse  man  har  i  Havn, 
Hvor  lille  selv  man  er,  man  voxer  ganske 
Betydeligt,  naar  sydfra  importeret 
Man  bh  r,  i  fremmed  Ros  imbalsameret. 

Hvem  der  besørged  det?  det  ved  man  ej, 
Men  S  tremme  selv  var  ganske  vist  uskyldig; 
Men  spørges  der,  om  glad  han  blev,  jeg  nej 
Ej  svarer,  thi  nu  først  blev  Dommen  gyldig, 
Den  franske  Rost  dog  syntes  mere  fyldig, 
Skjøndt  det,  som  den  bar  hjem  den  lange  Vej, 
Var  kun  en  Gjenlyd  af  den  danske  Stemme 
Med  Virak  for  Kritikens  Mænd  herhjemme. 

Tavs  saa  Susanne  til;  naar  did  hun  kom 

Og  saa  paa  alt  det  nye,  som  lian  malte, 

Hun  saa  vemodig  sig  i  Stuen  om, 

Og  tavs  hun  hørte  til,  naar  S  tremme  talte, 

Ej  fældte  Hjærtet  over  ham  sin  Dom 

Men  over  dem,  som  hans  Geni  fast  kvalte. 

»Jeg  kan  ej,«   sukked  hun,   »ham  mere  vække, 

»En  stærk're  Kraft  end  min  maa  Haand  ham  række.« 

Og  denne  Kraft  var  nær;  han  ej  den  saa, 
Men ,  tryg  og  vis  paa  Mængden  at  behage , 
Med  rastløs  Iver  lod  han  Penslen  gaa 
Og  frygted  ikke  længer  at  bedrage; 
Naar  blot  en  stor  Effekt  han  kunde  naa, 
Han  skjulte  dermed  sine  Sider  svage. 
O !  blot  et  Lyn  fra  Himlen  kunde  ramme 
Og  atter  tænde  Hjærtets  slukte  Flamme! 

Hr.  Tind  alt  længst  bar  Nag  til  Jonas  Stremme. 
Det  var  dog  ham,  der  først  fik  skabt  hans  Ry, 
Det  var  dog  ham,  der  otrrede  sin  Stemme 
Og  blæste  højt  Trompet  hver  Dag  paany. 
Men  Jonas  Stremme  synes  det  at  glemme, 
Med  Ringeagt  han  synes  ham  at  sky, 
Og  Tind  han  tror,  Susanne  blev  bedaaret, 
Susanne,  som  han  selv  til  Brud  har  kaaret. 

For  Moses  Brock  han  skrev  og  operered 

Og  solgte  ham  til  alt  sin  lette  Pen, 

Hver  Sag,  som  ud  Hr.  Brock  fik  spekuleret. 

Han  i  bengalsk  Belysning  stiller  hen. 

Om  og  Hr.  Brock  med  Guld  ham  honorered 

Og  rørt  ham  ofte  kaldte  for  sin  Ven, 

Til  Ære  for  Hr.  Tind  det  var  ej   dette, 

Han  styred  til  med  Kløgt  sin  Baad  den  lette. 

Nej,  han  vil  mere  naa.     Susannes  Øje 

Har  ham  fortryllet,  fra  han  først  det  saa, 

Kan  ej  han  hendes  stærke  Hjærte  bøje, 

Han  ad  en  Omvej  vil  til  Maalet  naa. 

Skjøndt  han  sig  bøjer  dybt  ej  for  det  høje, 

For  hende  han  dog  længst  i  Støvet  laa, 

Og,  skjøndt  hun  ham  fast  som  en  Træl  behandled, 

Det  intet  i  hans  Følelse  forvandled. 

At  sidde  stille,  hvor  hun  var,  og  se 

Den  Skjønheds  Glans,  der  ud  fra  hende  straalte, 

Det  var  ham  Løn  nok  for  den  Spot  og  Spe, 

Som  tidt  fra  hendes  skjønne  Mund  han  taalte. 

Letsindig  ej  endnu  sit  Hjærtes  Ve 

Med  Virklighedens  Alen  ud  han  maalte, 

Thi  der,  hvor  hun  var,  kunde  blot  han  drømme 

Og  som  en  Sommerfugl  i  Solskin  svømme. 

Men  han  i  Enrum  havde  Planer  lagt, 

Og  nu  han  syntes  Tid  var  dem  at  fremme, 

Thi  tog  en  Dag  han  Tiden  ret  i  Agt, 

Og  paa  Kontoret  traf  han  Moses  hjemme. 

Han  uden  Omsvøb  frem  fik  Sagen  bragt, 

Saa  Moses  nær  var  ved  sin  Kløgt  at  glemme. 

Dog  han  til  Spillet  slet  holdt  gode  Miner, 

Mens  Munden  smiler,  Spot  i  Øjet  griner. 

»Min  gode  Tind,  har  jeg  Dem  ret  forstaaet, 
»Saa  ønsker  De  min  Svigersøn  at  være; 
»Men  ser  De,  gode  Ven,  skjøndt  De  har  faaet 
»En  højst  fortrinlig  Tanke  paa  min  Ære, 
»De  maa  dog  huske,  hvor  man  ej  har  saaet, 
»Der  Marken  sjælden  nogen  Høst  kan  bære, 
»Ved  Marken  her  jeg  ligne  vil  min  Datter, 
»Men  tror  De  ogsaa,  højt  nok  hun  Dem  skatter? 

»Jeg  be'r,  Hr.  Tind,  afbryd  mig  ikke,  før 

»De  ret  min  Mening  fattet  har  tilfulde, 

»Jeg  dækker  ej  min  Tanke  til  med  Slør, 

»Vi  aabne  mod  hinanden  være  skulle, 

»De  har  vel  sagtens  tænkt  Dem,  naar  jeg  dør, 

»At  Guld  der  i  min  Datters  Skjød  vil  rulle,«  — 

»Hr.  Moses  Brock  saa  lavt  jeg  ikke  tænker, 

»Alt  Deres  Guld  med  Glæde  jeg  Dem  skjænker.«  — 

»Saa  lavt?  naar  fik  Hr.  Tind  for  Guld  Foragt? 
»De  ta'r  Dem  ikke  ud  paa  høje  Heste. 
»Lad  os  paa  Jorden  blive  nu,  min  bedste, 
»Den  har  os  begge  to  dog  godt  kun  bragt. 
»Lad  os  paa  Virkligheden  Øjet  fæste, 
»Og  lad  mig  saa  min  Mening  ud  faa  sagt: 
»De  tror,  at  jeg  er  rig,  —  jeg  er  det  ikke, 
»I  Morgen  Moses  Brock  maaske  kan  tigge.« 

Strax  lidt  forvirret  blev  den  stakkels  Tind, 
Men  troede  dog,  Hr.  Brock  kun  vilde  prøve, 
Om  ikke  denne  Nyhed  vilde  sløve 
Det  Ønskes  Kraft,  der  voxed  i  hans  Sind. 
»Det  skulde  visselig  mig  haardt  bedrøve,« 
Saa  svarte  han,  »hvis  saadant  brat  traf  ind, 
»Men  ligefuldt  jeg  dog  mit  Ønske  nærer, 
»Og  Deres  Datters  Haand  jeg  dog  begjærer!«    - 

'Men  det  kan  ikke  ske;  min  Datter  maa 
»En  Rigmand  ægte;  gaar  jeg  bort  ved  Døden, 
»Jeg  sikker  hende  vide  maa  for  Nøden,«   — 
»Hr.  Brock  lad  os  hinanden  ret  forstaa; 
»For  hende  synes  Æren  mer  end  Føden, 
»De  ved,  hvor  dybt  i  Deres  Spil  jeg  saa; 
»Før  Kort  jeg  har  paa  Haanden,  ej  jeg  spiller, 
»Hvad  vil  De  sige,  hvis  jeg  blot  Dem  stiller? 

»Al  Deres  Svindel«  —  Moses  Brock  han  lo: 
»Ha!  Ha!  saa  nu  Hr.Tind  vil  til  at  true, 
»Nu  knager  under  Lykkens  Læs  min  Bro. 
»Skjøndt  store  Læs  kan  væltes  af  en  Tue, 
•  Til  sligt  dog  deres  Kræfter  ikke  due, 
»Men,«   føjed  mild  han  til,   »stil  i  Bero 
»De  heller  Sagen,  overvej  den  rolig, 
»Og  lad  os  om  den  tale  nu  fortrolig. 

»I  Fald  De  tror,  min  Datter  De  kan  vinde, 
»Det  er  en  anden  Sag,  saa  sejrer  hun, 
»Og  jeg  til  hende  give  skal  mit  Minde, 
»Hvis  hun  hos  Dem  vil  opslaa  sit  Pavlun. 
»Men  tvinge  hende,  gjør  jeg  ingensinde, 
»Om  og  De  truer  mig  med  Doms  Basun, 
»Thi  ser  De,  gode  Tind,  gjør  de  Skandale, 
»De  kommer  selv  til  Gildet  at  betale. 

»Thi  hvem  er  Moses  Brock  og  hvem  er  Tind? 
»Ja  bliv  ej  vred,  vi  praktisk  tage  Sagen. 
»Endnu  blev  ingen  Mand  af  mig  bedragen, 
»Endnu  mit  Sejl  er  fuldt  af  Lykkens  Vind, 
»Endnu,  hvad  jeg  har  gjort,  kan  taale  Dagen. 
»Men  hvad  er  De?  en  stakkels  Skrivepind, 
»Der  tror,  at  selv  den  kaldte  det  til  Live, 
»Som  kun  mit  Snille  Livet  kunde  give. 

»Hvad  ved  De  vel,  Hr.  Tind,  der  mig  kan  skade? 

»Tror  De  til  Bunds  jeg  lod  Dem  se  mit  Spil? 

»Mit  Guld  Dem  daared,  og  i  Deres  Blade 

»De  roste  mig;  hvis  nu  De  dadle  vil, 

»Det  staar  Dem  frit,  men  jeg  mig  vil  tillade 

»Saa  disse  Sandheds  Ord  at  føje  til: 

»Hr.  Tind  var  kjøbt  af  Moses  Brock  for  Penge; 

»Hvem  har  paa  Buen  saa  de  bedste  Strænge?« 

Hr.  Tind  var  bleg  af  Harme,  men  ej  Ord 
Han  kunde  finde;  Haanden  fast  han  knytted, 
Han  skjælved  svagt  og  holdt  sig  ved  et  Bord, 
Mens  stirrende  til  Moses  Brock  han  lytted. 
Han  klart  det  saa,  de  Roller  havde  byttet, 
Hans  Trusels  Magt  bort  som  i  Taage  for, 
Og  Moses  Brock  nød  først  sin  Sejr  i  Stilhed, 
Og  blev  saa  siden  ved  med  større  Mildhed. 

»Ja,  ser  De,  gode  Tind,  i  en  Forretning 
»Der  raaa  hinanden  rigtig  man  forstaa, 
»Det  er  en  sand  og  god  og  gammel  Sætning, 
»Man  først  af  Bjørnen  død  kan  Huden  faa, 
»Og  selv  en  Knude  med  den  bedste  Fletning 
»En  Alexanders  Sværd  kan  over  slaa, 
»Se  derfor,  gode  Tind,  som  Dydens  Ridder, 
»Je»  tror,  De  kun  Dem  selv  paa  Lansen  spidder. 

»Men  hvad,«  her  klapped  han  hans  Skulder  let, 

»En  ung  forelsket  Mand  jeg  alt  tilgiver, 

»Og  derfor,  hvis  De  selv  har  Mod  til  det, 

»Ved  det,  som  før  jeg  sagde,  nu  det  bliver: 

»De  til  min  Datter  taler  eller  skriver, 

»Og  hvis  hun  siger  Ja,  saa  har  hun  Ret 

»Til  som  Fru  Tind  at  leve  sine  Dage, 

»Og  intet  Raad  fra  min  Mund  skal  hun  tage.« 

Polisk  han  lo,  mens  hen  han  rakte  Tind 

To  Fingre,  som  kun  svagt  hans  Haand  berørte, 

I  heftigt  Oprør  var  endnu  hans  Sind, 

Og  ikkun  halvt  paa  Moses  Brock  han  hørte; 

Af  Harme  var  hans  Tanke  bleven  blind, 

Og  Hævnens  Lysblink  den  i  Mørket  førte, 

Og  dengang  Moses  bag  ham  Døren  lukked, 

Han  for  afsted .  som  af  en  Bremse  stukket. 

Han  standsed  forst,  da  fjærnt  ved  Øresund 
Ham  Havets  friske  Foraarsvinde  kyssed, 
Det  gode  hos  ham  vækked  deres  Mund, 
Og  mildt  i  Søvn  hans  Harmes  Ild  de  dyssed, 
Mens  alt  det  skjønne  rundt  om  samled  kun 
Sig  til  et  Billed,  der  paa  Stormen  tyssed: 
Susannes  Skikkelse  paa  Bølgen  dansed 
Og  med  dens  hvide  Skum  sit  Hoved  kransed. 

Men  saa  en  Tomhed  kom,  en  Dødsangst  grel* 
Med  iskold  Haand  hver  Tanke,  han  har  inde, 
Som  naar  paa  Vraget,  medens  Stormen  peb, 
Den  sidste  Mand  har  følt  det  sidste  Reb, 
Der  ham  til  Masten  bandt,  i  Trævler  svinde, 
Og  ser  de  store  Bølgers  hvide  Tinde, 
Og  har  i  Døden  kun  en  haabløs  Tanke 
Om  Frelse  paa  den  sidste  skjøre  Planke. 

Træt  sank  han  paa  en  Sten,  da  lød  en  Sang, 
Ed  simpel  Opsang  fra  en  Fisker-Skude, 
Omkring  den  let  med  Solblink  Bølgen  sprang, 
Og  Vinden  fyldte  Sejlets  røde  Klude; 
Den  triske  Duft  af  Saltvand  og  af  Tang 
Og  Sangen  frisk  og  stærk,  som  lød  derude, 
Blev  til  en  Styrkedrik  for  ham,  der  sukked, 
Og  atter  frem  Susannes  Billed  dtikked. 

»Jeg  viger  ej,  endnu  i  denne  Stund, « 
Saa  hvisked  han,   »jeg  maa  faa  talt  med  hende 
»Jeg  hente  Vished  vil  af  hendes  Mund, 
»Endnu  til  godt  sig  muligt  alt  skal  vende. 
»Jeg  ser  endnu  ej  Livets  Bægers  Bund, 
»Jeg  end  er  ung,  min  Kraft  er  ej  til  Ende; 
»Lad  andre  Staven  over  mig  kun  bryde, 
»Naar  hun  er  min,  jeg  alle  Trods  kan  byde.« 

Saa  iled  han  afsted  med  Feberild. 

De,  som  nu  saa  ham,  næppe  havde  kjendt  ham. 

Han  knejste  højt,  og  Øjnenes  Pupil 

Var  bleven  stor  og  mørk,  det  var,  som  sendt  ham 

Fra  Hjærtets  bedste  Kammer,  lukket  til 

I  lange  Tider,  der  nu  blev  et  Prent  ham 

Af  alt  det  gode,  som  ham  Himlen  bragte, 

Da  i  hans  Moders  Skjød  den  først  ham  lagde. 

Op  ad  Susannes  Trappe  fløj  han  let, 
Han  ringed,  saa  fast  Strengen  maatte  briste, 
Og,  førend  Tjen'ren  havde  mældt  ham  ret, 
Han  gik  i  Stuen  ind,  thi  Vej  han  vidste; 
Men  brat  han  følte  Hjærtet  Modet  miste, 
Og  Tanken,  nys  saa  kjæk,  sank  myg  og  træt, 
Da  op  Susanne  løftede  sit  Hoved, 
Og  knap  at  se  paa  hende  der  han  voved. 

Hun  end  var  i  sin  lyse  Morgendragt, 

En  Busk  Violer  blaa  hun  bar  i  Bæltet, 

De  sorte  Lokker  fri  for  Baandet  vælted 

Bag  Øret  over  Skuldren  deres  Pragt. 

Som  Morgnen  frisk,  der  ruller  sammen  Tæltet 

Af  Skyer,  Natten  har  om  Jorden  lagt, 

Men  bærer  Nattens  Drøm  og  Dug  i  Øjet, 

Saa  der  hun  saa  paa  ham,  der  dybt  sig  bøj  ed. 

Hun  løfted  Hovedet,  da  han  kom  ind,  • 
Thi  hun  brodered  bojet  over  Rammen, 
Hun  studsed,  var  det  virkelig  Hr.  Tind? 
Har  han  som  Slangerne  nu  skiftet  Hammen'.'' 
Har  hun  om  Øjet  selv  et  Tryllebind? 
Hvorfra  har  Blikket  mat  nu  faaet  Flammen? 
Hvorfra  hint  Udtryk?  Han  er  rent  en  anden, 
Fra  Lapsens  Puppe  brat  har  rejst  sig  Manden. 

Med  Hænderne  paa  Rammen  tavs  hun  vented, 
At  der  han  vilde  sige,  hvi  han  kom; 
Forlegen  var  han;  aldrig  før  hun  kjendt  'et, 
At  denne  Mund  for  Ordets  Strøm  var  tom. 
Det  var,  som  vented  angst  han  paa  sin  Dom; 
Men  snart  hun  aned,  hvad  der  svagt  var  prentet 
I  Blikket  og  i  Rødmen  paa  hans  Kinder, 
Og  hendes  eget  Mod  saa  smaat  forsvinder. 

»Hvad  Ønske  har  Hr.  Tind?«  saadan  hun  brød 

Den  dybe  Stilhed;  men  saa  mere  stille 

Der  blev,  thi  mer  ej  hendes  Stemme  lød, 

Men  Tind  tik  Mod  ved  disse  Toner  milde. 

Den  Spot,  som  altid  hun  lod  mod  ham  spille, 

Ej  klang  deri,  og  medens  Taager  flød 

For  Øjet,  som  endnu  han  op  ej  hæved, 

Hans  Mund  fandt  Ord,  imens  hans  Stemme  bæved; 

»Min  Frøken,  kald  mig  fræk  og  dristig  kun, 
»Jeg  ved,  De  før  har  dømt  mig  uden  Naade, 
»Men  tilgiv,  jeg  har  troet,  at  deres  Mund 
»Fra  Hjærtet  tog  ej  al  den  Spot,  den  saaede, 
»Jeg  synes  fast  mig  selv  en  dunkel  Gaade, 
»For  Livet  kæmper  jeg  i  denne  Stund, 
»Den,  som  ej  vover,  vinder  heller  ikke, 
»Se  derfor  staar  jeg  her  for  Deres  Blikke. 

»Ej  nogen  hader  selv  sit  eget  Kjød, 

»Saa  siger  man,  men,  tro  mig,  mit  jeg  hader, 

»Hvis  De  mig  mine  Synder  ej  forlader 

»Men  finder,  jeg  er  værdig  kun  til  Død. 

»I  Deres  Skjønheds  Strøm  min  Sjæl  sig  bader, 

»Jeg  kan  ej  bede  Gud  om  »dagligt  Brød,« 

»Naar  ej  jeg  mer  til  Deres  Blik  kan  komme, 

»Thi  da  for  mig  er  Naadens  Hænder  tomme.« 

Han  tav  og  saa  paa  hende;  første  Gang 

I  Alvor  tavs  han  hendes  Øjne  mødte; 

For  deres  mørke  Glød  et  Slør  der  hang. 

Hun  rejste  sig,  sin  Skammel  bort  hun  stødte, 

Alvorlig  som  Sybillen  streng,  der  sang 

Den  Dom,  som  Skæbnen  hendes  Mund  paanødte, 

Mens  med  vemodigt  Smil  hun  paa  ham  stirred, 

Hun  talte  saa,  mens  hendes  Læber  dirred: 

»Hr.  Tind  jeg  er  et  Siv,  som  gror  i  Dag 

»Og  ligger  visnet  mulig  alt  i  Morgen, 

»Søg  ingen  Hjælp  hos  den,  hvis  Arm  er  svag, 

»Men  gaa  til  ham,  der  selv  Dem  sendte  Sorgen. 

»Har  Livets  Alvor  faaet  i  Dem  Tag, 

»Saa  hils  den  som  en  Fugl  fra  Himmel-Borgen, 

»En  Ørn,  der  bort  til  Gudens  Hal  Dem  rover, 

»Fordi  han  til  sin  Gjerning  Dem  behøver. 

»Og  tilgiv  mig,  hvis  tidt  med  lystig  Spot 
»Jeg  drilled  Dem,  jeg  er  en  livlig  Pige, 
»Der  sjældent  vejer  først,  hvad  jeg  vil  sige, 
»Og  sagtens  taler  mere  slet  end  godt. 
»Min  Sjæl  har  Længsel  efter  Lysets  Rige 
»Og  støder  fra  sig,  hvad  er  mørkt  og  smaat. 
»Glem  De,  som  jeg,  al  Sorg  for  Livets  Fylde 
»Og  bøj  kun  Knæ  for  ham,  som  alt  vi  skylde.«  - 

»Min  Frøken  ej  mod  Dem  jeg  fører  Klage, 
»Af  Deres  Spot  mit  Hjærte  har  ej  Spor. 
»De  støder  mig  i  Mørkets  Svælg  tilbage, 
»Men  skaan  mig  saa  for  kolde  Visdoms  Ord, 
"Der  er  som  Giften,  hvorved  tidt  de  svage 
»Forlænge  deres  usle  Liv  paa  Jord. 
»For  mig  er  hellig  kun  den  Jord,  De  træder, 
»I  Dem  Guds  Billed  ser  jeg,    naar  jeg  beder.«  - 

Hun  pressed  Haanden  lille  mod  sit  Bryst: 
»Hr.Tind,  sligt  synes  mig  er  Synd  at  sige. 
»Hvis  det  er  Sandhed,  har  jeg  ingen  Trøst, 
»De  vil  dog  ej,  jeg  skal  med  Løgn  Dem  svige. 
»Hvis  jeg  var  Mand,  jeg  tavs  til  Dødens  Rige 
»Bar  slig  en  Smærte  bort  som  Livets  Høst, 
»Som  en  Forbandelse  jeg  ej  den  sænkte 
»Ned  over  den,  hvis  Syn  mig  Glæde  skjænkte.«  — 

Trods  hendes  vemodsfulde,  skjønne  Blik 

Der  var  en  Braad  i  Ordet,  som  ham  tirred 

Og  brat  det  onde  hos  ham  vækket  fik, 

Bleg  blev  hans  Kind,  af  Harme  Læben  dirred, 

Han  med  et  Slangeblik  paa  hende  stirred, 

Og  Ordet  rasende  fra  Læben  gik: 

»Jeg  ved  det,   Jonas  Stremme  har  De  kaaret, 

»Hans  Lykkes  falske  Skin  har  Dem  bedaaret!« 

Hvor  blev  der  stille  nu  omkring  de  to! 
Hr.  Tind  alt  angred  Ordet,  som  han  talte, 
Stolt  løfted  hun  sit  Hoved  op  med  Ro, 
Mens  Purpurfarven  hendes  Kinder  malte. 
Hvert  Vredesudbrud  hendes  Vilje  kvalte, 
Og  svagt  kun  zittred  Brynets  hvalte  Bro; 
Stift  saa  paa  Tind  hun  hen,  han  voved  ikke 
At  løfte  mer  til  hende  sine  Blikke. 

Rosing:  Et  Foraavsbillede.  7 

»Farvel,  Hr.  Tind!  Nu  jeg  igjen  Dem  kjender, 
»Nu  fandt  De  Deres  gamle  Trælledragt!« 
Med  disse  Ord  hun  Ryggen  stolt  ham  vender 
Og  gaar  for  ej  at  høre,  hvad  bli'r  sagt. 
Men  han  fortvivlet  sig  paa  Knæ  har  lagt, 
Og,  medens  Taaren  i  hans  Øje  brænder, 
Han  griber  hendes  Kjoles  Flig  og  tigger 
Om  Naade,  mens  for  hendes  Fod  han  ligger. 

»Glem  Vredens  Ord!  lad  os  ej  skilles  saa, 
»O  De,  der  ren  som  Liljen  op  Dem  hæver 
»Fra  Dyndet  dybt,  der  trindt  omkring  Dem  laa, 
»I  dobbelt  Angst  jeg  nu  for  Livet  bæver, 
»Hvis,  hvergang  Deres  Billed  for  mig  svæver, 
»Jeg  Deres  Vrede  kun  kan  tænke  paa! 
»Tilgiv  mig!  glem  mig,  men  foragt  mig  ikke! 
»Til  Afsked  send  mig  Deres  milde  Blikke.« 

Medlidende  paa  ham  sit  Blik  hun  slog 

Og  greb  den  tunge  Fløjels  Portiere, 

Der  skjulte  hendes  Kammer,  hvor  hun  drog 

Sig  hen,  naar  hun  alene  vilde  være. 

Der  hang  paa  Væggen  Billedet  det  kjære, 

Hvorfra  sin  bedste  Glæde  nu  hun  tog: 

»Hr.  Tind,  se  her!  se!  husker  De  det  Billed? 

»De  selv  har  første  Gang  mig  for  det  stillet. 

»Det  har  mit  Hjærte  hængt  ved;  der  i  Stilhed, 
»Naar  Dagen  blev  for  trang,  jeg  Kræfter  fik, 
»Fra  dette  Livets  Skj enhed,  Fred  og  Mildhed 
»Ud  over  Støvets  Løgn  og  Larmen  gik. 
»Det  kaldes  mulig  Sværmeri,  ja  Vildhed, 
»At  linde  hos  et  Billed  Livets  Drik, 
»Men,  siden  Hjærtets  Kar  stod  om  mig  tomme, 
»Til  Drømmens  fulde  Kalk  jeg  maatte  komme. 

»Dem  skylder  jeg  til  Dels,  at  det  blev  mit, 
»Og  derfor  foran  det  jeg  vil  Dem  bringe 
»Nu  mit  Farvel,  hvor  Vreden  ej  skal  klinge. 
»Maaske  jeg  her  vil  tænke  paa  Dem  tit 
»Og  bede  Gud  tilgive  den,  der  sit 
»Har  gjort  til  ned  i  Støv  at  faa  den  Vinge, 
»Der  engang  steg  saa  højt,  at  glad  mit  Øje 
»Ved  den  blev  vant  at  søge  kun  det  høje. 

»Hvad  De  mod  mig  forbrød,  jeg  alt  har  glemt, 
»Hvad  De  mod  ham  forbrød,  mig  synes  værre;  - 
»Nej,  rejs  Dem  nu,  jeg  er  ej  længer  stemt 
»Til  Ord  at  skifte  her  med  Dem,  min  Herre. 
»De  maa  ej  trygle  mer,  ej  Vej  mig  spærre, 
»Jeg  har  ej  i  mit  Hjærte  Vreden  gjemt; 
»Gaa  nu  paa  Stand,  og  alt  jeg  Dem  tilgiver, 
»Men  ej  jeg  taaler,  at  De  længer  bliver.« 

Saa  svandt  hun  bag  ved  Portierens  Folder 
Og  trak  den  til  imellem  sig  og'  Tind, 
Han  bønlig  Haanden  hen  mod  Tæppet  holder, 
Saa  raver  han  mod  Døren  som  en  Blind, 
Det  er,  som  Smærte  ham  hvert  Skridt  forvolder, 
Han  standser  paa  ethvert  af  Trappens  Trin, 
Og  ved  det  sidste  han  omkring  sig  vendte, 
Som  om  han  Huset  Afskedshilsen  sendte. 

Haardt  stred  den  unge  Vaar  for  frem  at  komme, 
For  Frostens  Tand  de  første  Blomster  sank, 
Dog  Stæren  sang  ved  Kvæld  paa  Grene  tomme, 
Mens  Østenvinden  fejed  Himlen  blank; 
Men  inden  Nattens  tavse  Stund  var  omme, 
Var  rimhvidt  Mosset  omkring  Bøgen  rank, 
Og  Blomsten,  som  af  Solens  Blik  blev  daaret, 
Til  Straf  af  Nattefrostens  Bid  blev  saaret. 

Graahvid  og  haard  var  Marken;  Støvets  Sky 
Stod  over  Bakken  hen;  paa  Skovens  Gærde 
I  Solen  glimted  Haslens  Rakler  ny, 
Og  Snogen  var  i  Solen  alt  paa  Færde, 

Men  Østenvindens  skarpe  Knive  skære 
End  Vintrens  Træk  i  alt,  hvad  ej  har  Ly, 
Trods  Lærkens  Sang  endnu  paa  Grøftens  Side 
Af  Vintrens  Ligskrud  ser  man  Flige  hvide. 

Ak!  denne  Vaarkarap,  kjendt  hvert  Aar  i  Nord, 
Den  kæmpes  ej  blot  i  Naturens  Rige, 
I  Længsel  følger  mange  Vaarens  Spor, 
Som  synes,  Blomsterne,  som  visne,  sige 
Kun  deres  egen  bittre  Smærtes  Ord, 
Men  se  De  Vaaren  frem  i  Sejr  saa  stige 
Og  kaste  Lænken,  da  dens  stærke  Straaler 
Kun  deres  egen  Jammers  Dyb  ud?naaler. 

Saa  gik  det  hende,  som  paa  Skovens  Sti 

Hist  standser  ved  et  Blomster-Lig  i  Løvet, 

Dens  Krone  blaa  hun  løfted  op  bedrøvet 

Og  saa,  dens  unge  Liv  var  alt  forbi. 

I  Tanker'  stod  hun  der  og  saa  i  Støvet 

Og  hvisked:   »Ak!  vi  længes,  alle  vi, 

»Men  eders  Vaar  den  kommer,  naar  I  venter, 

»Min  Vaar  først  kommer,  naar  mig  Døden  henter. 

»Er  det  en  Trolddom  mon,  som  ud  mig  drager 
»Til  dette  Sted?  ak!  du,  min  Gud,  tilgiv, 
»Hvis  alle  dine  Glæder  nu  jeg  vrager 
»Og  vælger  ikkun  Sorgen  for  mit  Liv. 

»Dybt  i  dens  stille  Favn  jeg  alt  modtager; 
»O!  aldrig  fra  min  Længsel  bort  mig  riv! 
»Som  Grædepilen  paa  de  glemte  Grave 
»Lad  mig  min  Sorg  nu  for  mig  selv  kun  have. 

»O!  lad  mit  Aasyn  bære  Vaarens  Glans, 
»Lad  Sundheds-Rosen  fra  min  Kind  ej  vige, 
»Men  slyng  om  Hjærtet  Sorgens  Lilje-Krans 
»Og  smyk  i  Skjul  mig  ud  til  Dødens  Rige. 
»Lad  let  omkring  mig  slynges  Livets  Dans, 
»Lad  aldrig  Øjet  eller  Læben  sige, 
»Hvad  der  kan  kaste  Skygger  over  Livet 
»For  dem,  Du  til  Forældre  mig -har  givet. 

»Hvor  var  det  muligt,  at  et  Øjeblik 
»For  Evigheden  kunde  fast  mig  binde? 
»Hvad  var  det  for  en  sælsom  Trylledrik, 
»Som  fra  sit  Øjes  Bæger  han  lod  rinde 
»Dybt  i  min  Sjæl,  saa  aldrig  det  kan  svinde 
»Det  Billed,  som  jeg  dybt  i  Hjærtet  fik? 
»Hvi  maa  mit  Hjærte  trofast,  evigt  gjemme 
»Ham,  som  saa  let  mit  Billed  kunde  glemme? 

»Jeg  har  forsaget. Djævlen  og  hans  Magt, 
»Jeg  tror  paa  Trolddom  ej,  men  paa  Gud  Fader, 
»Jeg  tror,  min  Gud,  Du  har  i  Hjærtet  lagt 
»Det  Kjærlighedens  Frø,  min  Taare  bader, 

»Du  vil,  det  voxe  skal  til  Sjælens  Dragt; 
»Jeg  Jordens  Synd  i  Længslens  Flugt  forlader, 
»Og  hjem,  naar  Døden  med  sit  Kys  mig  kaarer, 
»Du  tager  mig,  saa  ren  som  mine  Taarer.  — 

»Og  han  —  o  Gud!  bevar  ham  paa  hans  Gang. 

»Hans  Ry  jo  bæres  nu  af  alle  Vinde, 

»Til  Verdens  Glæde  frem  hin  Kilde  sprang, 

»Som  i  hans  Sjæl  jeg  hørte  liflig  rinde. 

»Ak!  har  han  glemt  mig  for  en  anden  Kvinde, 

»Ej  derfor  var  dog  falsk  hans  Stemmes  Klang; 

»Han  har  ej  syndet,  han  er  uden  Brøde, 

»Der  var  kun  Vaarens  Jubel  i  vort  Mede. 

»Men  jeg  —  o!  for  mig  selv  jeg  bliver  rød. 
»Hvor  kunde  strax  jeg  saadan  hen  mig  give? 
»Og  dog  hver  Dag,  som  Sol  fra  Nattens  Skjød, 
*Hans  Billed  stiger  frem  og  faar  til  Live 
»Den  Kraft,  som  bærer  op  mig  i  min  Nød. 
»Hver  Dag  han  synes  mere  skjøn  at  blive. 
»Nej!  nej,  min  Gud!  hin  Dag  jeg  angrer  ikke, 
»Den  kom  fra  Dig,  i  Solskin  skal  den  ligge.«  — 

Saa  talte  med  sig  selv  hun,  mens  hun  gik 
Ad  Stien  langsomt  hjem  hen  over  Løvet; 
Den  hele  Skov  med  hende  var  bedrøvet 
Og  led  og  længtes  efter  Vaarens  Blik. 

At  Mennesker  slet  ingen  Trøst  hun  tik, 
Hun  var  jo  ingen  synlig  Ven  berøvet, 
Og  havde  hun  fortalt  dem  om  sit  Møde, 
De  havde  kaldt  det  Daarskab  eller  Brøde. 

At  elske  nogen  ved  det  første  Blik 

Og  i  et  Nu  for  Evighed  at  bindes, 

Derom  man  stundom  jo  at  læse  fik 

Men  sværger  højt,  paa  Jord  det  ikke  findes. 

Af  Himmel-Lynet  i  et  Nu  at  blindes 

Det  strider  imod  al  moderne  Skik; 

Man  grundigt  gaar  til  Værks  og  undersøger 

Sin  Elsktes  Værd  —  i  Fad'rens  Regnskabsbøger. 

Og  Kvinden,  det  vil  sige,  den  moderne, 
Hvordan  en  Elsker  kom  og  saa  og  vandt, 
Kun  i  Romanen  læser  tidt  og  gjærne 
Men,  hvis  et  Lyn  til  hende  Vejen  fandt, 
Med  Verdslighedens  Skjold  hun  vil  sig  værne 
For  ej  at  give  hen  sig  helt  og  sandt: 
Man  ret  til  Bunds  hinanden  maa  studere 
For  ej  at  angre,  hvad  ej  ændres  mere. 

Saa  lære  da  hinanden  de  at  kjende, 
Ej ,  som  da  først  de  for  hinanden  stod 
Og  strax  hinanden  Hilsner  kunde  sende 
Med  Øjets  Glans  fra  samme  Drømmes  Flod 

Og  lod  for  samme  Gud  i  Hjærtet  brænde 
En  Altarild,  der  varmed  deres  Blod, 
Men  nu  for  rigtig  at  bese  hinanden 
De  lægge  Festens  Kranse  bort  fra  Panden. 

Og  saa  er  Lyset  slukt.     For  Livets  Taage 
Det  sande  Billed  aldrig  mer  de  se, 
Mens  kun  ved  Hjærtets  Sygeseng  de  vaage 
Og  sukke  sammen  over  Verdens  Ve. 
De  tro,  de  paa  hinanden  blive  kloge, 
Mens  Skjønhedsglansen  smælter  bort  som  Sne, 
Og  Dragten,  som  de  bar  det  første  Mede, 
De  faa  først  atter  paa,  naar  de  er  døde. 

Og  derfor  hun,  som  sørger  nu  saa  stille, 
Ser  klarere  sin  Ven,  end  om  han  stod, 
Som  hendes  stakkels  Hjærte  helst  det  vilde, 
Nu  glad  og  levende  for  hendes  Fod. 
Af  hvad  hun  hører  om  hans  Kunstner-Snille, 
Hver  Dag  hun  giver  Næring  Længslens  Rod, 
Og  som  en  Helgen  fast  hun  for  sit  Øje 
Med  Glorie  ser  hans  Skikkelse  den  høje. 

Paa  Stien  mødte  hun  den  gamle  Mand, 
Der  bragte  Posten  hjem,  hun  løb  med  Iver 
Imod  ham  hen,  hun  daarligt  vente  kan, 
Hun  vide  vil,  hvad  man  om  Jonas  skriver. 

Paa  Bakken  hun  mod  Støv  og  Vind  holdt  Stand, 
Skjøndt  Blæstens  Stød  itu  fast  Bladet  river; 
Hun  læser  der  om  Judith;  dybt  hun  sukked 
Og  for  at  holde  Taaren  Øjet  lukked. 

Og  da  hun  naaede  til  sin  Faders  Gaard, 
Saa  var  der  fuldt  af  Fremmede;  hun  maatte 
I  Fart  forlade  sine  Drømmes  Slotte 
Og  pynte  sig  og  glatte  paa  sit  Haar. 
I  Stuen  kom  hun,  intet  da  forraadte, 
At  fuldt  af  Længsel  hendes  Hjærte  slaar. 
Hun  retter  an  med  Sirlighed  ved  Bordet 
Og  fører  med  sin  Herre  livlig  Ordet. 

Saadan  hun  været  har  i  al  den  Tid, 
Og  alle  tale  kun  om  hendes  Ynde, 
Og  Egnens  unge  Mænd  kom  gjærne  did, 
Men,  naar  paa  Elskovstaler  de  begynde, 
Det  er,  som  om  de  misted  deres  Vid, 
Og  hurtig  de  til  andre  Ting  sig  skynde. 
Hvoraf  det  kommer,  det  forstaar  de  ikke, 
Men  brat  til  Jord  hun  nøder  deres  Blikke. 

Hun  selv  har  altfor  stor  en  Skat  ombord 
Til  let  at  sejle  paa  de  flade  Vande, 
Der  er  en  egen  Vægt  i  hendes  Ord, 
En  sælsom  Alvor  paa  den  skjønne  Pande, 

Der  er  i  hendes  Sprog  fra  Drømmens  Lande 
En  egen  Duft  som  i  en  Engels  Spor, 
Med  sælsom  Magt  hun  til  sig  alle  drager, 
Men  ingen  dog  tilsidst  hun  ret  behager. 

Saa  fik  hun  Lov  at  leve  som  hun  vil, 
Kun  i  Musik  hun  ud  sin  Længsel  taler, 
Mens  stærkt  hun  griber  alle  med  sit  Spil, 
Hun  tavs  i  Brystet  skjuler  sine  Kvaler; 
Kun  hendes  Moder,  naar  hun  lytter  til 
Og  ser  den  Sorg,  der  sig  i  Øjet  maler, 
Bli'r  angst,  men  søger  hun  at  fritte  hende, 
Kun  i  et  Kys  faar  hendes  Spørgen  Ende. 

Hvad  er  saa  yndigt,  som  den  unge  Kvinde, 
Der  i  sin  Faders  Hus  i  Stilhed  gaar. 
Og  præger  med  sin  Skjønhed  alt  derinde , 
Saa  hele  Huset  dufter  som  af  Vaar, 
Og  alle  Glæden  kan  hos  hende  finde, 
Skjøndt  selv  i  Løndom  hun  i  Taarer  staar? 
En  saadan  Lod  var  hendes;  tro  med  Mildhed 
Hun  gik  og  rygtede  sit  Kald  i  Stilhed. 

VIII. 

Syrings  og  Guldregns  sidste  Blomster  faldt 

Ned  over  Maanedsrosens  første  Knopper, 

I  Byens  Gader  bli'r  der  lummert  alt, 

Og  hvo  der  kan  sit  Tøj  i  Tasken  stopper 

Og  flygter  bort  fra  Feber  og  fra  Kopper 

Og  Koleraens  sorte  Djævel,  malt 

Paa  Væggen  af  den  Frygt,  vor  Synd  udklækker, 

Mens  Solens  Kys  paa  Jorden  Rosen  vækker. 

Til  Rejsen  Jonas  St remme  var  beredt, 

Paa  Gulvet  Kufferten  alt  fuld  stod  pakket, 

Men,  ligesom  det  henad  Tiden  lakked, 

En  Bog  der  kom,  og  da  lian  den  fik  set, 

Han  greb  den  flux,  men  Glæden  var  kun  stakket, 

Og,  mens  han  læste,  flammed  Øjet  vredt. 

»Vor  Kunst«  var  Bogens  Navn,  og  dens  Forfatter 

Vor  Helt  som  Kunstner  ikke  højt  just  skatter. 

»Hvad!«  raabte  S  tremme,  mens  han  Bogen  smed, 

»Forvænt  af  Publikum,  af  Moden  Slave«! 

»En  ussel  Misbrug  af  en  ædel  Gave«! 

»Vil  man  i  Snavset  nu  mig  drage  ned! 

»Det  er  en  lav  Misundelse,  jeg  ved; 

»En,  som  slap  aldrig  ind  i  Kunstens  Have, 

■  Misundelig  med  Sten  derind  nu  kaster, 

o  Og,  hvad  han  ej  kan  naa,  han  lavt  kun  laster. 


109 

»£n  Fusker  jeg!  var  det  da  Fuskeri 

»Min  Judith,  som  fik  Ros  jo  selv  hos  Fjender? 

»Lad  se,  om  han  har  nævnt  det  Maleri. 

»Jo  her  det  staar,  det  Naade  dog  nok  finder: 

»Men  ellers  synes  alt  hans  Kraft  forbi, 

»Hans  Kunst  tilsidst  i  Jaskeri  forsvinder,«   — 

»Min  Gud  dog,  hvilken  Frækhed  uden  Mage! 

»Men  jeg  skal  vise  ham,  han  fejl  kan  tage. 

»Jeg  rejser  ikke.     Først  jeg  Cæsars  Død 
»Vil  male  færdig,  saadan  skal  jeg  hævne 
»Mig  paa  den  Skribler,  vise  ham,  min  Evne 
»Har  rige  Skatte  gjemt  end  i  sit  Skjød, 
»Ha!  vidste  jeg  blot,  hvem  det  var,  jeg  stævne 
»Ham  skulde  frem  til  Møde  flov  og  rød!« 
Saa  talte  han,  mens  Øjet  rundt  han  sendte 
Til  alle  Billeder,  helt  og  halvt  fuldendte. 

Han  satte  sig,  til  Haand  han  Kinden  støtted, 

Sprang  atter  op  og  gik  urolig  om. 

Han  ved  et  Billed  standsed  og  det  flytted, 

Tilpas  ham  aldrig  rigtig  Lyset  kom; 

Saa  gik  han  fra  det,  mens  han  Haanden  knytted, 

Hans  Hjærte  gjentog  sagte  Fjendens  Dom. 

Han  midt  paa  Gulvet  staar  i  dybe  Tanker 

Og  hører  ej,  at  man  paa  Døren  banker. 

Det  var  Hr.  Tind.     En  Sky  om  Panden  laa, 
Hans  Kind  var  bleg,  hans  Trin  var  ikke  faste. 
Glad  Stremme  næsten  blev,  da  han  ham  saa, 
Nu  Stormen,  som  i  Hjærtet  paa  ham  raste, 
En  Udvej  gjennem  Ordet  kunde  faa: 
»Se!«   raabte  han,   »her  vover  man  at  laste 
»Den,  som  man  roste  nys;  jeg  kun  kan  smøre, 
»En  Smører«   er  jeg,  Tind,  kan  Du  det  høre? 

»Ved  Du  hin  Skriblers  Navn,  saa  flux  det  sig! 
»Hvor  han  end  skjuler  sig,  jeg  vil  ham  finde, 
»Min  Sjæl,  mit  Ord,  min  Haand  med  ham  har  Krig, 
»Ej  noget  Hensyn  skal  min  Handling  binde. 
»Han  tror  sig  sikker  i  sin  Afkrog  inde, 
»Men  jeg  skal  dæmpe  nok  hans  Ugleskrig. 
»Jeg  Modens  Slave!  jeg!  det  skal  man  høre! 
»Men  jeg  kan  Pennen  som  min  Pensel  føre!« 

Stift  mødte  Tind  hans  Blik;  i  Øjet  stod 
Der  et  Sekund  et  Blink  af  Hadets  Glæde, 
Men  flux  en  Alvor  mørk  tog  ind  dets  Sæde, 
Og,  mens  hans  Blik  ej  Stremme  mer  forlod, 
Han  sagde:   »hvis  Du  vil,  at  han  skal  træde 
»Frem  for  dit  Øje,  har  han  dertil  Mod: 
»Den,  som  har  dømt  lidt  strengt  dig  der  som  Maler, 
»Det  er  den  samme,  der  nu  med  dig  taler.« 

»Hvad  du!«  saa  raabte  S  tremme.    Med  et  Spring 
Han  styrted  sig  mod  Tind  fast  som  en  Tiger, 
Men  denne  rask  med  Armen  gjør  et  Sving 
Og  holder  ud  ham  fra  sig,  mens  han  siger: 
»Vær  rolig,  Stremme!  lad  om  denne  Ting 
»Mig  alt  faa  sagt,  ej  ræd  jeg  for  dig  viger; 
»Mit  Liv  er  mig  fra  nu  af  kun  en  Plage, 
»Jeg  næsten  takker  den,  der  vil  det  tage. 

»Jeg  ærlig  siger  dig,  at  først  maaske, 
»Da  Skriftet  jeg  begyndte,  var  det  Hadet 
»Til  dig,  som  Aarsag  var  til  al  min  Ve, 
»Der  gjorde,  jeg  fra  Munden  ret  tog  Bladet; 
»Men,  som  jeg  skrev,  blev  højere  mig  Stadet, 
»Og,  just  fordi  din  Evne  jeg  kan  se, 
»Saa  skaanselløst  jeg  dine  Fejl  har  dadlet, 
»Fordi  du  Modens  halte  Hest  har  sadlet. 

»Tys,  stille!  sænk  din  Haand  og  hør  mig  ud. 
»Du  kjender  ikke  Verden;  som  i  Blinde 
»Du  førte  Lykken  til  dit  Hjem  som  Brud; 
»I  Døgnets  Dom  du  vilde  Sandhed  finde. 
»Itu  jeg  skærer  nu  din  Blindheds  Hinde, 
»Den  Ros,  der  løfted  op  dig  som  en  Gud, 
»Den  kom  fra  mig;  fra  nu  af  er  den  stille, 
»Trompeten  efter  mig  vil  ingen  spille. 

»Hvorfor  jeg  roste  dig?  for  Moses  Brock 
»Jeg  kasted  Broer  ud  til  Ros  og  Ære, 
»Hans  Aktier  og  Kredit  var  ham  ej  nok, 
»Han  Modens  Paafuglfjer  og  vilde  bære. 
»Se  rigtig  paa  mig;  du  af  mig  kan  lære. 
»Jeg  solgte  mig  for  Guld  til  denne  Blok, 
»Hans  Svindel  og  hans  Aktier  holdt  jeg  oppe, 
»Og  ved  mit  Spil  fik  Folk  jeg  til  at  hoppe. 

»Det  store  Publikum  vil  enten  spotte 
»Og  kræver  Offre  til  sit  dumme  Grin 
»Og  flove  Løjer,  eller  det  vil  gotte 
»Sig  ved  en  Rus  i  sin  Begejstrings  Vin 
»Og  bygge  for  sin  Yndling  Lykkens  Slotte 
»Og  sluge  Perler  uden  Sans  som  Svin. 
»Naar  en  først  raaber  Hurra,  raaber  alle. 
»Reklamens  Tid  vor  Tid  man  skulde  kalde. 

»Jeg  siger  ej,  at  hver  en  Fusker  let 

»Kan  strax  sig  kjøbe  Kunstner-Navn  herhjemme, 

»Der  skal  lidt  Evne  ganske  vist  til  det, 

»Og  ej  enhver  har  Held  som  Jonas  Stremme, 

»Men  tro  mig  paa  mit  Ord,  thi  jeg  har  Ret: 

»Ved  Venners  Hjælp  man  vinder  Pressens  Stemme, 

»Har  Du  en  Glorie  først  af  fede  Typer, 

»Mod  din  Ufejlbarhed  ej  Strid  man  ypper. 

»Den  Smigers  Leje,  som  jeg  dig  har  redt, 
»Dig  dyssed  ind  i  Slummer,  Jonas  Stremme. 
»Jeg  ej  det  bittre,  du  fra  mig  har  set, 
»Men  kun  min  Ros  dig  beder  om  at  glemme. 
»Løft  op  dit  Blik,  jeg  ved,  du  har  i  Gjenime 
»En  Evne,  som  endnu  ej  Ret  er  sket, 
»Naar  først  du  vaagner,  bort  du  fra  dig  slænger 
»Den  kvalme  Sky  af  Ros,  der  om  dig  hænger. 

*  Mit  Liv  er  færdigt,  mine  Drømmes  Slør 
"Har  Virklighedens  Storme  sammenrullet, 
»Jeg  lukker  bag  ved  mig  nu  Hjemmets  Dør, 
»For  mig  er  det  en  Brandtomt  mørk  og  kullet, 
»Min  Skude  synker,  thi  dens  Bund  er  hullet, 
»Men  ej  jeg  kunde  gaa  til  Bunds  dog,  før 
»Jeg  tog  mit  Eje  med,  den  Løgn,  jeg  væved, 
»At  det  maa  blive  glemt,  at  jeg  har  levet.«   — 

Med  mørke  Blik  han  saa  i  Stuen  om 

Og  nikkede  til  Stremme;  slukt  var  Funken 

I  dennes  Øje,  sammen  var  han  sunken, 

Og  Tind  gik  lydløst  bort,  som  nys  han  kom. 

Ej  Stremme  mærked,  Stuen  den  blev  tom, 

Han  kun  fornam  sit  Liv  paa  Pulsens  Dunken. 

Skjøndt  højt  paa  Himlen  Solen  stod  og  skinned, 

Det  var,  som  Nattens  Mulm  hans  Øje  blinded. 

Rosing:  Et  Foraarsbillede.  o 

Saa  sad  han  hele  Dagen,  Syner  drog 

Forbi  hans  Sjæl,  forvirrede  og  mange, 

Det  var  et  broget  sammenslynget  Tog, 

Ej  nogen  Tanke  ret  han  fast  kan  fange, 

Men  gjennem  alt  der  lød  som  Sørgesange, 

Han  syntes,  om  hans  Lig  en  Kreds  man  slog, 

Og  idelig  mekanisk  mumled  Munden : 

»Af  Tind  og  Moses  blev  min  Lykke  spunden. «• 

Tilsidst  han  saa  sig  om;   det  længst  var  Nat, 

De  klare  Stjerner  stirred  gjennem  Rude, 

Op  sprang  han  med  en  hæslig  Latter  brat: 

»Bort  med  Jer,  alle  I  bemalte  Klude! 

njeg  maler  ej  for  Pøblen  mer  derude!« 

Og  hvert  et  Billede  hans  Haand  tog  fat; 

Han  haardt  i  Gulv  det  slog,  med  Fod  det  traadte? 

»Ej  eders  Fjæs«,  han  raabte,   »skal  mig  spotte!« 

Træt  sank  han  ned  og  laa  fast  som  et  Lig 
Paa  denne  Valplads  sørgelig  og  øde, 
Men  Søvnens  Fugl  fløj  ned  og  lagde  sig 
Ned  over  ham  med  sine  Vinger  bløde. 
Hvad  var  det  dog  for  Drømmesyner  søde, 
Der,  dengang  Morgnen  keg  fra  Nattens  Flig, 
Lod  denne  Mund,  der  nylig  skreg  i  Vaande, 
Med  Fredens  milde  Smil  saa  let  nu  aande? 

Han  op  sit  Øje  slog,  han  saa  sig  om; 
Hvis  var  det  klare  Blik,  som  der  han  mødte? 
Det  til  et  svagt  Forundringsskrig  ham  nødte: 
»Hvor  er  jeg  dog?  hvem  er  Du?    Jørgen  From! 
»Har  jeg  det  drømt?  sig  mig,  er  jeg  i  Rom?« 
Med  Haanden  mod  et  Billed  knust  han  stødte, 
Da  husked  alt  han,  tog  sig  op  til  Panden, 
Men  From  nu  raabte  højt,  thi  han  var  Manden: 

»I  Rom?  ja,  forsaavidt  Ruiner  her 
»Om  ikke  klassiske  saa  dog  i  Mængde 
»Du  har  omkring  dig;  se,  hvordan  du  flængte 
»I  denne  Skabhals;  han  bli'r  Mand  ej  mer. 
»Men  saa  forklar  mig  dog,  hvorfor  du  slængte 
»Alt  dette  her  paa  Gulvet,  som  jeg  ser. 
»Jeg  kom  igaar,  fik  opspurgt,  hvor  du  boede, 
»Jeg  hører,  du  er  Maler  nu  paa  Mode. 

»O  From!  o  From!«  mer  S  tremme  fik  ej  sagt, 

Tæt  ved  hans  Bryst,   han    græd  sig  ud;    da   kunde 

Jo  From  nok  fatte  Sagen  nogenlunde, 

Og,  mens  han  Haanden  om  hans  Liv  har  lagt, 

Han  ham  til  Sæde  faar  i  Stolen  bragt 

Og  spørger  ham  om  Sagens  skjulte  Grunde; 

Men  S  tremme  kun  til  Svar  ham  Bogen  raktey 

Mens  Fingren  mod  det  værste  Sted  han  strakte- 

From  læste.    Snart  han  Brynet  mørk  trak  sammen, 
Snart  spiled  han  det  op  og  nikked  let, 
Snart  var  det,  som  hans  Smil  det  sagde  Amen, 
Han  stundom  hvisked:   »Bravo!  det  var  ret!« 
Engang  hans  Vrede  saas  af  Øjets  Flammen, 
Tilsidst  han  gik  omkring,  til  han  blev  træt, 
Saa  standsed  han  ved  S  tremme,  som  han  vilde 
Nu  tale  brat,  men  gik  saa  atter  stille. 

Tilsidst  udbrød  han:   »Jonas!  ved  du  hvad? 
»Hvis  det  var  mig,  som  havde  skrevet  dette, 
»Jeg  tror  saamænd,  i  Grunden  jeg  var  glad, 
»Thi  ret  beset,  han  siger  kun  det  rette; 
»Han  har  dog  Syn  for,  hvad  der  er  det  slette, 
»Og  du  kan  ikke  sigte  ham  for  Had, 
»Thi  han  jo  siger,  Gud  dig  skjænked  Evner; 
»Lidt  haardt  maaske  men  sandt  din  Fejl  han  nævner. 

»Dit  første  Billed«   —  op  nu  Jonas  for, 
En  Lysglans  faldt  der  om  hans  mørke  Pande  — 
»Dit  første  Billed«,  vedblev  From,   »jeg  tror, 
»Og  ej  jeg  frygter  for  paa  det  at  bande, 
»Jeg  sjælden  har  set  Mage  til  paa  Jord, 
»Enhver,  som  ved,  hvad  Kunst  er,  vil  det  sande; 
»Din  Judith,  som  jeg  saa  igaar  tilfældig, 
»Er  underfuld,  saa  ren,  saa  skjøn,  saa  vældig. 

»Men  lad  os  nu  betragte  disse  Sager, » 
Og  op  han  Cæsar  tog,  to  Gange  dræbt, 
»Det  Pokkers  Jidt  af  samme  Mester  smager, 
»Effekten  her  du  kun  har  efterstræbt. 
»Man  mærker  blot,  at  du  har  slidt  og  slæbt, 
»Men  ingen  Flugt  da  op  mod  Himlen  tager; 
»Et  Lig  det  er  fra  Hospitalets  Stue, 
»Men  ej  et  Verdens-Drama  stort  at  skue. 

»Og  denne  her,  hvad  er  det?  lad  mig  se,  — 
»En  Dame  med  en  ækel,  slimet  Slange, 
»Ej  Under,  hun  faar  ondt,  o  nei!  o  ve! 
»Det  er  Kleopatra,  der  bliver  bange. 
»Nej,  ved  du  hvad,  min  Ven,  her  maa  jeg  le, 
»Hun  sidder,  som  hun  Lopper  skulde  fange. 
»Bort,  bort  med  dette!  disse  to  vi  brænder; 
»Jeg  haaber,  ikfcac  du  og  jeg  dem  kj ender.« 

Saaledes  blev  han  veii,  mens  hvert  et  Billed 
Han  tog  fra  Gulvet  op  og  paa  det  saa, 
Men  S  tremme  stod  og  ved  en  Bunke  pilled, 
Der  henslængt  og  forglemt  i  Krogen  laa; 
Et  drog  han  frem ,  og  paa  en  Stol  det  stilled , 
Paa  Knæ  i  Tavshed  stirred  han  derpaa, 
Hans  Øje  lyste,  skjondt  det  bar  paa  Taaren, 
Det  Studiet  var  til  Billedet  af  Vaaren. 

»Det,  som  du  trænger  til,  er  at  forløses 
»Fra  Virklighedens  Aag,  du  træller  i, 
»Naturens  dybe  Væld,  hvoraf  der  øses 
»Al  evig  Skjønheds  rene  Harmoni, 

•  Selv  trænger  til  Forløsning  af  en  fri, 

»En  mægtig  Aand,  saa  langt  fra  det  monstrøses 
»Fantasteri,  som  fra  en  blot  Kopiering 

•  Af  en  Model,  man  gi'r  lidt  Udstafering.« 

Saa  talte  From,  mens  han  med  Ryggen  vendt 
Til  Stremme  nøje  saa  hvert  Billed  efter. 
»Vi  bort«,  saa  raabte  han,   »raaa  faa  dig  sendt, 
»Før  kommer  næppe  du  igjen  til  Kræfter. 
»Til  Rom  du  maa,  der  fast  til  Skuldren  hefter 
»Du  atter  Vingen,  Lykkens  Sol  har  brændt, 
»Thi,  hvad  end  Rom  i  Frihedsrusen  tabte, 
»Sin  Rafaels  Skjønhed  dog  det  om  ej  skabte. 

»Læg  Penslen  hen  en  Stund,  drag  did  og  se, 
»Hvordan  man  trofast  mod  Naturen  maler 
»Og  løser  for  dens  Tunge,  saa  den  taler, 
»Frigjort  for  al  Forgænglighedens  Ve, 
»Et  paradisisk  Sprog,  der  aldrig  praler 
»Med  nogen  skjult  og  søgt  og  dyb  Ide, 
»Men  viser  gjemt  i  Støvets  skjønne  Larve 
»Den  Aand,  der  fri  skal  Aanders  Rige  arve.« 

»Ja,«   svarte  Stremme,  mens  der  i  hans  Blik 
En  Lysglans  stod,  som  ej  det  længe  kjendte, 
-Jeg  selv  nu  ogsaa  Rejselysten  fik, 
•  Om  just  min  Længsel  ej  til  Rom  mig  sendte, 
»Jeg  ved  en  Kilde,  hvor  en  Styrkedrik 
"Endnu  maaske  min  trætte  Sjæl  kan  hente, 
■  Derfra  jeg  saa  vil  bort  til  Roma  drage 
»Og  komme  frelst  og  fri  til  dig  tilbage.« 

Bag  ved  ham  From,  imens  han  talte,  stod, 
Og  saa  paa  Studiet,  hvorved  han  knæled, 
Den  unge  Kvindes  Billed  ane  lod, 
Hvor  nu  det  var,  at  Stremme  s  Tanke  dvæled. 
»Ja,  rejs  blot  bort«,  saadan  han  til  ham  mæled, 
-Ryst  hurtigst  mulig  Byens  Støv  af  Fod, 
»Jeg  ordner  alt;  i  Byen  vil  jeg  blive 
Og  venter  paa,  at  du  til  mig  vil  skrive.« 

Op  Stremme  sprang;  hver  Skygge  brat  forsvandt, 
Og  Haabets  friske  Løv  han  bar  om  Panden. 
Hun  havde  mødt  ham  her  ved  Afgrundsranden , 
I  hendes  Billed  han  sig  selv  nu  fandt. 
Som  Hebe  løftede  hun  for  ham  Kanden, 
Og  Livets  søde  Drik  i  Bægret  randt, 
Som  Anemonen  midt  blandt  Blade  brune 
Hun  skriver  Vaarens  evig  unge  Rune. 

I  Malerkassens  Laag  han  Studiet  sætter. 
En  liden  Vadsæk  han  i  Haanden  ta'r, 
Mens  rank  og  frit  sit  Hoved  op  han  retter, 
Alt  Vandringsstaven  han  i  Haanden  har, 
Den  samme,  som  hin  glade  Dag  han  bar; 
Hvert  Spor  af  Smærte  Haabet  ud  nu  sletter. 
Han  trykker  From  i  Haanden,  ud  paa  Gaden 
Han  iler  og  har  snart  langt  bag  sig  Staden. 

Men  From  tilbage  stod  og  saa  sig  om : 

»Se  saa,  nu  lukke  til  vi  her  Butiken; 

»Ej  noget  Sted  i  saa  god  Tid  jeg  kom, 

»En  god  Ide  det  var,  hvor  og  jeg  fik'en , 

»At  vende  Ryggen  til  mit  kjære  Rom 

»Og  ikke  lade  Jonas  her  i  Stikken. 

»Jeg  tænkte  nok,  da  Bladene  jeg  læste, 

»At  Lykkens  Vind  tilsidst  paa  Grund  ham  blæste. o 

Saa  talte  From,  imens  han  rydded  op 
Blandt  Malerierne,  der  hen  laa  slængte, 
Men,  medens  højt  han  sagde,  hvad  han  tænkte, 
Paa  en  Gang  maalløs  der  han  gjorde  Stop, 
Og  løfted  Hovedet,  som  nys  han  sænkte, 
Mens  han  tilbage  gjorde  brat  et  Hop; 
Thi  overfor  ham  stod  med  et  en  Kvinde 
Saa  dejlig,  som  han  saa  knap  nogensinde. 

Et  Klæde  hvidt  om  Hovedet  var  bundet, 
De  sorte  Lokker  over  Skuldren  faldt, 
En  Sorg,  der  endnu  ikke  Magt  har  vundet, 
Et  Taarehav,  der  end  ej  Vej  har  fundet, 
Men  varsled  dog  sit  Komme  gjennem  alt, 
En  Hjærtets  Angst  af  Øjet  mørkt  fortalt 
Har  lagt  en  egen  Skjønhed  om  Susanne, 
En  Smærtens  Glorie  paa  den  skjønne  Pande. 

»Undskyld,  min  Herre,  mig,  at  ind  jeg  kom, 
»Jeg  troede  vist,  Hr.  Stremme  var  herinde.«  — 
»Nej,  Frøken,  han  paa  Vejen  er  til  Rom, 
»Åd  alle  Veje  kan  man  did  jo  finde.« 
Saa  svared  halvt  i  Spøg  nu  Jørgen  From, 
Imens  han  stirred  paa  den  unge  Kvinde; 
»Hvorledes?  rejst?  umuligt!  gjæk  mig  ikke!«   — 
Da  først  paa  Bordet  saa  hun  Bogen  ligge. 

»Han  alt  har  læst  den!  ak!  og  brudt  itu 
»Han  sine  Billeder  har  med  egne  Hænder! 
»O!  sig  mig  Herre,  hvis  De  ved  det  nu, 
»Hvor  tror  De  vel,  at  han  sin  Vandring  ender. 
»Se  ikke  paa  mig;  hvis  min  Kind  den  brænder, 
»Det  er  af  Angst  ikkun  og  lønlig  Gru. 
»Ak!  jeg  er  Skyld  i  Nøden,  som  han  fristed!« 
Saa  talte  hun ,  men  saa  hun  Kraften  misted. 

Ned  sank  hun  i  en   Stol ;  med  Tænder  hvide 
Hun  bed  i  Læben  for  at  holde  Stand, 
Men,  skjøndt  hun  kæmper,  Taarerne  dog  glide 
Ud  over  Øjets  blanke  Bægers  Rand. 
Hun  bort  sig  vender  til  den  anden  Side, 
Saa  skjult  for  From  hun  bedre  græde  kan, 
Men  han  stod  tavs  af  hende  rent  betaget, 
Bestandig  mere  Skjønhed  han  opdaged. 

»Hvor  har  jeg  mødt  det  Blik,  hun  gav  mig  før?« 
Saa  tænkte  han;   »jeg  hende  strax  jo  kjendte, 
»Da  før  hun  stod  der  i  den  aabne  Dør, 
»Og  hendes  Øjes  Lue  mod  mig  brændte. 
»Nu  dukker  frem  det  fra  min  Glemsels  Slør, 
■  Det  var  jo  Judiths  Blik,   hun   mod  mig  sendte. 
»Hvordan?  Mon  han  fra  hende  har  det  faaet, 
»Den  Højhed,  der  i  Judith  har  mig  slaaet?« 

Han  rømmed  sig:   »Min  Frøken,  bliv  ej  vred, 

»Hvis  jeg  et  Spørgsmaal  gjør  Dem;  jeg  Dem  kjender, 

»Saa  synes  det  mig,  men  jeg  ikke  ved, 

»Om  i  en  Drøm  ej  min  Erindring  ender. 

»Et  Billed  S  tremme  malte«   —  hun  sig  vender, 

Og  over  Kinden  vaad  et  Smil  der  gled: 

»Er  det  hans  Judith, «   spurgte  hun   »De  mindes? 

»Ja  lidt  af  mig  der  i  det  Billed  findes.« 

Hun  var  saa  bly  og  yndig  ved  det  Ord, 
Som  om  hun  for  sin  Skjønhed  vilde  bede, 
Som  om  hun  frygted  for,  at  man  med  Vrede 
Skal  tro,  at  hun  sig  af  sin  Skjønhed  kror, 
Og  mens  med  Rødme  hun  ser  ned  mod  Jord, 
Hun  hvisker:   »Jeg  i  Huset  bor  hernede 
»Og  havde  set  halvt  færdigt  Judiths  Billed, 
»Og  vidste,  det  var  helt  til  Side  stillet. 

>Saa  stod  jeg  som  Model  for  Deres  Ven,  — 
»Var  det  saa  slemt?  var  det  saa  dristigt,  Herre?« 
Igjennem  Taarer  saa  paa  From  hun  hen, 
»Tror  De  hans  Billed  vel  det  gjorde  værre?«   — 
»For  denne  Frygt  De  rolig  Vej  kan  spærre, 
»Saa  skjøn  en  Judith  bli'r  ej  malt  igjen!« 
Saa  raabte  From,  og  glad  han  Øjet  hvilte 
Paa  hendes  Skikkelse,  mens  mildt  han  smilte. 

»Ja,  ikke  sandt«,  hun  raabte  glad  og  saa 

Paa  From,  imens  hun  tryg  sig  til  ham  nærmed, 

Hun  mærked,  det  en  Ridder  var,  der  skjærmed 

Sin  egen  Sjæl  og  andres  mod  det  raa : 

»Ja,  ikke  sandt?  om  man  for  S  tremme  sværmed 

»Og  alt  for  meget,  det  dog  fast  skal  staa, 

»At  han  en  Kunstner  er  og  var  og  bliver, 

»Hvor  haardt  end  nu  Kritiken  om  ham  skriver. 

»Jeg  tror,  jeg  selv  har  nok  for  Kunst  lidt  Sans, 

»En  lille  Smule  selv  i  Smug  jeg  maler,« 

Her  atter  hendes  Kind  fik  Purpur-Glans, 

»O!  tilgiv  mig,  jeg  saadan  staar  og  taler. 

»Jeg  ingens  Pensel  fundet  har  som  hans, 

»Og  selv  om  nu  et  Øjeblik  han  daler, 

»Jeg  ved,  engang,  hvis  Gud  ham  Naade  skjænker, 

»Han  stiger  atter;  sig  mig,  hvad  De  tænker.« 

»Ja,  Frøken,  Deres  Spaadom  er  vist  sand, 

»Naar  godt  man  har  begyndt,  som  Jonas  Stremme, 

»Selv  om  man  Kursen  for  en  Tid  kan  glemme 

»Og  sætte  Skuden  paa  den  lave  Strand, 

»Man  vaagner  nok  ved  Kaldets  stærke  Stemme, 

»En  Smule  Storm  som  denne  ham  til  Mand 

»Vil  atter  gjøre,  og  til  os  tilbage 

»Han  kommer,  som  i  Vaarens  første  Dage.« 

»Ja,  godt  begyndt!«  hun  raabte,   »o!  kom  med! 
»De  har  vel  nok  et  Øjeblik  nu  Stunder, 
»Kom  med!  vi  bo  her  lige  nedenunder, 
»Paa  Landet  ta"r  jeg  først  om  lidt  afsted. 
»Det  Billed  skal  De  se,  hvorpaa  jeg  grunder 
»Mit  Haab,  at  trods  al  Publikums  Fortræd, 
»Dog  Stremmes  Kunstnerild  endnu  skal  brænde 
»I  Tidens  mørke  Nat  og  Varme  sende.« 


125 

Hun  tog  ved  Haanden  ham,  al  Sorg  var  glemt, 
Glad  hendes  Stemme  lød  igjennem  Gangen, 
Froms  gamle  Hjærtes  Harpe  fik  hun  stemt, 
For  Sorgen  fri  han  blev,  skjøndt  han  var  fangen. 
Afsted  hun  løb  med  ham  og  nynned  Sangen, 
Som  Lærkens  Hjærte  har  til  Vaaren  gjemt, 
Saa  drog  hun  From  ind  i  sin  skjønne  Stue 
Og  lod  ham  Stremmes  Foraarsbilled  skue. 

Der  under  det  en  Skaal  med  Roser  stod, 
Hun  nys  fra  Landet  kom  og  der  dem  plukked: 
»Ej  sandt,«  hun  raabte,   »her  man  finder  Mod 
»Til  frejdigt  Haab,  hvor  tungt  man  ogsaa  sukked? 
»Som  for  Madonna  fast  for  hende  bukked  . 
»Jeg  hver  en  Tanke  dybt,  som  ej  var  god, 
»Lad  her  os  sammen  nu  vor  Ven  velsigne 
»Og  ønske,  snart  han  kun  sig  selv  maa  ligne.« 

From  saa  paa  hende  mer  end  paa  hint  Billed, 
Han  ønsked  sig  sin  Pensel  og  Palet, 
Skjøndt  hendes  Øje  nylig  havde  grædt, 
Dog  nu  al  Vaarens  Glans  var  i  det  stillet. 
»Ja,  Frøken,«   sagde  han  »jeg  kj ender  det, 
»I  Lyset,  som  paa  disse  Træer  spilled, 
»Der  først  ham  Kunsten  til  Bevidsthed  vakte, 
;>I  Vaarens  Bæger  den  sin  Nektar  rakte. 


120 

>Og,«  —  her  han  forskende  paa  hende  saa, 
'Jeg  tror  som  De,  at  dette  Vaartegn  tyder 
»Paa  Høsten  rig,  om  nu  og  Stormen  gyder 
»Ned  over  ham  sin  Regn  fra  Skyer  graa. 
»Jeg  tror  til  Rom  han  vil  ad  den  Vej  gaa,u  — 
»Er  der  han  ude  nu?«  hun  ham  afbryder, 
»O!  sig  mig,  er  det  sandt,  er  han  hos  hende? 
»Ja  saa  faar  sikkert  al  hans  Nød  nu  Ende.« 

En  Vemod  laa  der  dybt  i  hendes  Blik, 

Men  som  i  Solskin  hendes  Aasyn  hvilte, 

Hun  rødmed,  mens  til  Billedet  Øjet  gik, 

Og  hun  i  Tanker  faldt,  imens  hun  smilte. 

»Saa  det  var  derfor  bort  saa  brat  han  ilte, 

»Saa  ej  et  Afskedsord  engang  jeg  fik. 

»Ej  sandt,«'   til  From  hun  sagde,   »denne  Kvinde 

»Er  der  ej  Mage  til  paa  Jord  at  finde?« 

»Ja,«   svane  From,   »min  Frøken,  ærligt  talt 
»Originalen  kj ender  jeg  slet  ikke. 
»Om  han  har  ud  af  Fantasien  malt 
»Hvad  eller  et  Portræt  til  Punkt  og  Prikke, 
»Det  ved  jeg  ej;  han  siger  mig  ej  alt, 
»Og  giver  man  mig  ædel  Vin  at  drikke, 
»Jeg  spørger  ej  om  Navnet,  men  jeg  nyder 
»Med  Glæde,  hvad  det  skjønne  Bæger  byder.« 

En  lille  Pavse  blev  der,  medens  From 

Paa  hende  saa;  paa  Billedet  hun  stirred, 

En  lille  Smule  hendes  Læbe  dirred, 

Et  lille  Suk  der  ud  fra  hende  kom; 

From  sig  fortabte,  saa  han  blev  forvirret, 

Da  brat  hun  vendte  sig  imod  ham  om. 

»Min  Frøken,«   stammed  han,   »De  nys  fortalte, 

»De  maler  selv,  kom  vis  mig,  hvad  de  malte.« 

»'O  nej!   ej  nu!  en  anden  Gang  maaske 
»Lidt  Raad  og  Hjælp  hos  Dem  jeg  kunde  tage.« 
»Hvorfor  ej  strax?«   han  sagde,   »lad  mig  se, 
»Jeg  vædder  paa,  De  har  ej  Evner  svage.« 
»Ak  nei!  af  hvad  jeg  malte  vil  De  le, 
»Og  nu  vil  deres  Spot  for  besk  mig  smage. 
»Se  blot  det  Studie  der  af  denne  Pige, 
»Det  vil  Besked  om  hele  Resten  sige.« 

Han  saa,  han  studsed,  saa  igjen  derpaa. 

»Det  er  Skam  godt,  fortræfligt;  men  jeg  skjule 

»Jo  ikke  vil,  De  trænger  nok  en  Smule 

»Til  paa  en  Tegneskole  lidt  at  gaa.«   — 

»Ja,  tænk,  at  S  tremme  kunde  det  afslaa. 

»Han  bad  mig  søge  mig  en  gammel  Ugle, 

»Der  rigtig  kunde  mig  i  Ave  holde, 

»Han  frygted,  jeg  Besvær  ham  skulde  volde.« 

Hun  saa  paa  From,  mens  hun  lidt  tvungen  lo, 
»Fy!  det  var  stygt  af  S  tremme«;  saa  han  svared, 
»At  paa  sin  Tid  han  som  en  Gnier  spared. 
»Men  hvis  til  Ugler  gamle  De  har  Tro, 
»Jeg  har  maaske  i  Tiden  sammensparet 
»Saa  megen  Visdom,  der  er  nok  for  to. 
»Hvad  siger  De,  min  Frøken?  glad  jeg  prøver 
•  At  lære  Dem,  hvad  endnu  De  behøver.« 

»De!«  raabte  hun,   »vil  De?  men  sæt  nu,  at 

»De  finder  mig  en  dum  og  kejtet  Pige,«   — 

»Vær  De  kun  rolig,  saa  skal  jeg  det  sige 

»Og  ønske  Deres  Kunst  god  rolig  Nat. 

»Bestem  blot  Tiden,  naar  vi  skal  ta'  fat, 

»I  Morgen,  hvis  De  vil,  jeg  skal  ej  svige.«   — 

»Men  Deres  Navn?«  —   »Jeg  Jørgen  From  mig 

kalder.«   — 
»Hvad  den  berømte?«   —   »Aa,  nu  Glansen  falder. 

»Nej,  Frøken,  jeg  er  ej  i  Mode  mer, 

»De  ny  Profeters  Sprog  jeg  ikke  taler. 

»I  mig  De  Deres  gamle  Ugle  ser, 

»Der  kommer  glad,   saasnart  som  De  befaler.«   — 

»Ja  saa  i  Morgen  jeg  Dem  venter  her, 

»Men  Deres  Godhed  fast  mig  volder  Kvaler. 

»Tilgiv  mig,  Herre,  jeg  Dem  ikke  kjendte, 

»Men  til  min  Trøst,  jeg  tror,  mig  Gud  Dem  sendte.« 

Hun  rakte  ham  sin  Haand  den  lille  hvide, 
Som  From  ærbødig  trykked  til  sin  Mund: 
»Maaske,  det  ingen  af  os  ret  kan  vide, 
»At  jeg  til  Gud  at  takke  mest  har  Grund. 
»I  Morgen  altsaa  her  ved  Middagstide?« 
»Ja  Tak,  naar  ikke  De  det  angrer  kun?« 
Saa  fulgte  hun  ham  ud,  og  Nik  hun  sendte, 
Hvergang  paa  Trappen  om  han  Hovedet  vendte. 


IX. 

De  unge  bløde  Bøgeblade  hang 

Og  vifted  svagt  for  Aftnens  lune  Vinde, 

En  Solsorts  sidste  klare  Trille  klang, 

Et  Duepar  sig  op  fra  Bækken  svang 

Og  kurred  i  det  fjærne  Skovdyb  inde, 

Og  Skovens  Stjerne  hvid,  som  snart  skal  svinde, 

Med  Straaets  Top  man  ser  i  Solen  gløde, 

Mens  Bøgens  Stammer  blive  purpurrøde. 

Snart  Lyset  svinder,  mørk  er  Skovens  Bund, 
Om  Bøgens  Krone  kun  en  Lysglans  svæver, 
Et  sagte  Nyn  fra  skjulte  Fugles  Mund 
Sig  som  en  Aftenbøn  fra  Skoven  hæver, 

Rosing:  Et  Foraarsbillede.  9 

Af  Aftenklokkens  sidste  Slag  end  bæver 
Den  stille  Luft,  og  Dagen  til  et  Blund 
I  Sløret  lyst  sig  skjuler;  dog  den  smiler 
Den  hele  Nat  til  Jorden,  mens  den  hviler. 

Paa  Græsset  mørkt  de  lyse  Stammer  stod 
Og  vogted  om  den  aabne  Plet  i  Skoven , 
Mens  Blomsten  sov  ved  deres  gamle  Rod, 
De  vifted  søde  Drømme  ned  fra  oven. 
Fra  Kilden  risled  under  Bøgen  Voven, 
Dens  Sang  de  gamle  Minder  vaagne  lod, 
Paa  Bøgeroden  sad  en  Mand  og  lytted, 
Mens  begge  Hænder  om  sin  Stok  han  knytted. 

Det  Jonas  S  tremme  var.     Her  sank  han  ned. 
Han  mærked  knap,  at  Dagen  var  forsvunden, 
Paa  Mindets  dybe  Strøm  hans  Tanke  gled  , 
Hin  Vaardag  brat  fra  Mørket  er  oprunden. 
Han  hende  ser  med  søde  Smil  om  Munden 
I  Græsset  knæle,  her,  han  godt  det  ved, 
Er  Stedet  helligt,  hvor  han  hende  malte, 
Hvert  Straa,  hvert  Blad  endnu  derom  jo  talte. 

Han  hendes  hvide  Kjole  for  sig  saa, 
Det  var,  som  Lys  den  over  alting  spredte. 
Tilbage  han  mod  Bøgens  Stamme  laa, 
Snart  Søvnens  Arme  blødt  ham  Lejet  redte, 

Og  Drømmens  Træ  sig  over  ham  udbredte 
Og  dryssed  som  en  Abild  Blomster  smaa, 
Der  alle  ned  med  hendes  Billed  daled 
Og  Hjærtet  mildt  med  deres  Kys  husvaled. 

Han  sov  ej  fast.     Let  over  Søvnens  Bro 

Ind  i  hans  Drøm  gik  Nattergalens  Triller, 

En  Brudepsalme  for  hans  Sjæl  den  spiller, 

Mens  hele  Jorden  lytter  til  i  Ro, 

Og  tyst  i  Maaneskinnet  Duggen  triller 

Ad  alle  Buske,  som  omkring  ham  gro. 

Et  Raadyr  gaar  forbi  og  ser  ham  ligge 

Og  snuser  til  hans  Fod,  men  skræmmes  ikke. 

Bogfinkens  første  glade  Trille  lød, 
Da  Morgenskjæret  kyssede  dens  Rede, 
Saa  vækked  alle  den  i  Skovens  Skjød, 
Men  Jonas  endnu  laa  i  Søvn  dernede, 
Og  først  da  Taagen  stod  i  Striber  brede, 
Hvor  Solen  gjennem  Skovens  Kuppel  brød, 
Forundret  sprang  han  op,  men  strax  han  kjendte 
Den  kjære  Plet,  og  Ild  i  Øjet  brændte. 

I  Bækken  tvætted  han  sin  Haand  og  Mund, 
Saa  frisk  han  følte  sig,  sin  Sorg  han  glemte, 
Men  brat  der  kom  en  Frygt  og  mørk  ham  stemte, 
Og  frem  en  Klage  steg  fra  Hjærtets  Bund. 

»Hvor  ved  Du,  om  hun  tro  dit  Billed  gjemte? 
»Maaske  —  min  Gud,  nej!  —  ikke  Dødens  Blund 
»Maa  hendes  Øje  lukke!  Gud  lad  ikke 
»Saa  tung  din  Vrede  paa  mit  Hjærte  ligge. 

»Jeg  kaster  fra  mig  Ærens  visne  Krans, 
»Men  luk  ej  til  for  mig  det  fagre  Tempel, 
»Hvor  først  i  Støvet  jeg  har  mødt  dit  Stempel 
»Med  al  din  Skjønhedsfyldes  rene  Glans;, 
»Revs  mig  og  rens  saa  haardt,  Du  vil,  min  Sans, 
»Paa  straffet  Hovmod  gjør  mig  til  Exempel, 
»Men  lad  mig  mødes  end  engang  med  hende, 
»Ved  hendes  Alterild  min  Lampe  tænde.« 

Sin  Vadsæk  og  sin  Kasse  nu  han  tog, 
Og  langsomt  fulgte  han  med  Stien  slynget, 
Snart  var  det,  som  en  sælsom  Angst  ham  tynged, 
Og  snart  med  Sang  hans  Hjærte  Vingen  slog. 
Den  friske  Morgen-Skovluft  ham  forynged, 
Han  standsed  tidt,  og  Vejret  dybt  han  drog. 
De  mørke  tætte  Graner  glad  han  kjendte, 
Hist  Gærdet  skimted  han,  hvor  Skoven  endte. 

For  fem  Aar  siden  var  det,  her  han  stod, 
Nu  svulmer  Hjærtet,  medens  højt  det  banker, 
Og  under  Granerne  han  staar  i  Tanker; 
Fra  Marken  Lærkerne  sig  høre  lod, 

Han  saa  derude  Byggens  Silkeflod 
I  Vinden  bølge,  mens  blandt  Brombærranker 
Han  kryber  over  Gærdets  stejle  Side, 
Hvor  vilde  Rosers  Tjørn  hans  Hænder  bide. 

Imellem  Sivet  langs  med  Aaens  Rand 
En  Iris  vifter  med  sin  gule  Fane, 
I  Morgeusolen  blinker  Aaens  Vand, 
Med  Unger  svømmer  der  den  gamle  Svane; 
Hist  Harer  gjennem  Krattet  Vej  sig  bane 
I  Dødens  Angst  ved  Synet  af  en  Mand; 
Paa  Bakkens  Top  han  staar  og  Øjet  sender 
Ud  over  Egnen,  hvor  han  alting  kjender. 

Han  satte  sig  paa  Grøftens  Kant;  et  Flor 

Af  unge  Valmuer  der  om  ham  groede, 

Højt  over  ham  lød  Lærkers  Jubelkor, 

Mens  hist  en  Vildand  gjennem  Luften  roede. 

Skjøndt  nu,  da  han  var  nærved,  hvor  hun  boede, 

Hans  Længsel  til  at  rummes  blev  for  stor, 

Han  paa  at  gaa  derned  sig  dog  betænkte, 

I  Frygt  og  Bæven  han  sit  Hoved  sænkte. 

Han  havde  plukket  mangen  Blomst  itu, 

Med  Stokken  mangen  Kreds  han  havde  skrevet, 

Før  han  stod  op  og  fatted  Mod  i  Hu 

Og  al  sin  Angst  fik  ud  af  Hjærtet  drevet. 

»Hvor  kan  jeg  hende  se  vel  uden  Blu? 
»Hun  sagtens  længst  har  mig  af  Hjærtet  revet.« 
Saa  sukked  han,  mens  han  gik  ned  ad  Bakken 
Og  ordned  Kravens  Flip  og  børsted  Frakken. 

Han  kom  til  Laagen;  nølende  dens  Krog 
Han  løfted,  lytted,  men  han  intet  hørte. 
Tys!  der  er  nogen!  nej,  det  er  en  Snog, 
Der  paa  den  varme  Grøfteside  rørte 
Sin  sorte  Krop  og  hurtig  Flugten  tog. 
En  snæver  Gang  ham  ind  i  Haven  førte, 
Sneboller  og  Jasminer  om  ham  dufted, 
Og  tusind  Fugle  sang,  mens  mildt  det  lufted. 

Fra  Skyggen  ud  han  kom;  en  lille  Plæne 
Der  laa  omkring  et  gammelt  Æbletræ, 
Som  strakte  ud  mod  Huset  sine  Grene; 
Det,  hvidt  med  Straatag  lagt  mod  Storm  i  Læ, 
Af  Vin  og  Roser  helt  fra  Grundens  Stene 
Til  Taget  dækket  var;  de  tamme  Kræ 
Fra  Hønsegaarden,  som  paa  Plænen  pille, 
Ta'r  Flugten  for  ham;  om  han  ser  sig  stille. 

Musik  fra  Huset  lød;  en  Violin 
Og  et  Klaver  en  Hilsen  glad  ham  sendte, 
Det  en  Duet  af  Haydn  var,  han  kj endte 
Den  godt;  han  nærmed  sig  med  sagte  Trin. 

Paa  Jorden  lagde  han  sit  Malerskrin; 
Og  langsomt  han  til  Huset  Gangen  vendte. 
Paa  dets  Verandas  Trin  han  søger  Hvile, 
Mens  Husets  Roser  nikke  sødt  og  smile. 

Op  for  sit  Ansigt  holdt  han  sine  Hænder, 
Musiken  smælted  ham,  og  dybt  han  græd. 
Det  er  ej  Smærtens  Graad,  der  Øjet  brænder,. 
Det  er  et  Vaarbrud  kun  til  Liv  og  Fred, 
Det  Hjærtets  Isskal  er,  som  bort  han  sender, 
Og  frem  nu  stiger,  alt  som  bort  den  gled, 
Ej  blot  hans  Elsktes  underfulde  Billed, 
Men  og  han  selv,  fra  Løgn  og  Svaghed  skillet. 

Musiken  tav;  bort  sine  Taarers  Spor 
Han  jog  og  rejste  sig,  og  langsomt  vendte 
Han  sig  mod  Døren,  medens  Hjærtet  brændte, 
Og  Blodet  til  hans  blege  Kinder  for. 
»Hvad,  om  hun  kom  nu  og  ej  mer  mig  kjendte!« 
Ved  denne  Tanke  fast  hans  Fødder  gror; 
Men  Mod  han  henter,  samler  sine  Tanker, 
Paa  Døren,  aabnet  halvt,  han  sagte  banker. 

Hun  var  der  ej;  —  den  gamle  Præst  han  saa, 
Endnu  han  holdt  i  Haand  Violens  Bue 
Og  gjemte  den  i  Kassen;  Husets  Frue 
Var  lige  ved  af  Stuen  ud  at  gaa; 

Hun  vendte  sig,  i  hendes  Ojne  blaa 

Et  Gjenskin  af  sin  Elsktes  saa  han  lue. 

Hun  var  til  Aars  og  graasprængt  Haaret;  Munden 

Bar  Spor  af  Sorgen,  som  for  Trøst,  var  svunden. 

Som  hun  og  Præsten  Tidens  Mærker  har, 

Med  en  Kalot  han  dækked  Issen  nøgen, 

Skjøndt  noget  lille,  kraftfuld  dog  han  var. 

Hans  Mund  saa  ud,  som  gjemte  den  paa  Spøgen; 

Hans  brede  Pande  Kløgtens  Mærke  bar. 

Af  Morgenpiben  ud  han  stødte  Røgen , 

Yed  hver  en  Røgsky  lod  han  det  fornemme, 

Han  fandt  sig  hyggelig  og  godt  herhjemme. 

»Undskyld  mig,«   sagde  Jonas,   »at  herind 

»Saa  tidlig  jeg,  skjøndt  fremmed,  nu  mig  trænger; 

»Jeg  Maler  er;  naar  Somren  kommer,  hænger 

»Jeg  Ranslen  om  og  følger  Lykken  blind. 

»Ej  paa  en  øde  Kyst  den  her  mig  slænger, 

»Den,  der  for  Skjønhed  har  et  aabent  Sind, 

»Kan  næppe  vist  i  Danmark  noget  finde 

»Saa  skjønt,  som  her  blandt  disse  Bakker  inde. 

»Fra  Bakketoppen  hist  jeg  vilde  male 
»En  Udsigt  med  den  lille  Bondeby, 
»Men  Solen  først  lidt  dybere  maa  dale, 
»Imens  jeg  søger  her  hos  Eder  Ly.«   — 

»Velkommen!  det  var  ret!  her  skal  De  svale 
»Dem;  Kone,  kom  nu  Bordet  dæk  paany.«  — 
Hun  gav  ham  Haanden:   »Det  er  mig  en  Glæde, 
»At  De  fandt  Vejen  til  vor  skjulte  Rede.« 

Saa  gik  hun  bort.     Men  Præsten  med  et  Blik 
Snart  mønstred  S  tremme,  smilte  saa  og  rakte 
Ham  Haanden  hen  og  ham  til  Sæde  bragte. 
»Ja  her  begyndes  Dagen  med  Musik; 
»De  sagtens  lidt  af  den  at  høre  fik, 
»Da  Vejen  hid  De  gjennem  Haven  lagde. 
»Skal  inden  Aften  ogsaa  tidt  man  græde, 
»Den  lyse  Morg&n  vier  jeg  til  Glæde. 

»Thi  godt  begyndt  er  ofte  halvt  fuldendt, 
»Det  er  saa  dejligt  dog,  naar  Skovens  Toppe 
»Med  deres  Lysning  siger,  Sol  er  oppe, 
»Og  al  Naturen  mod  dens  Blik  er  vendt, 
»Ej  strax  paa  Livets  slidte  Sok  at  stoppe 
»Og  travl  for  Ploven  strax  at  vorde  spændt, 
»Men  glad,  mens  Lærkerne  med  Sang  sig  hæver, 
»At  synge  med  og  mærke  glad,  man  lever. 

»Naa,  det  er  sandt,  min  Morgen  er  forbi, 
»Jeg  nogle  Breve  har  at  expedere, 
»Min  Hustru  snart  vil  Frokost  Dem  servere, 
»Det  ta'r  lidt  Tid  maaske  for  hende,  thi 

»Min  Datter  Lægerne  nu  vil  kurere, 
»For  huslig  Gjerning  skal  hun  være  fri 
»Og  i  den  friske  Luft  i  Haven  vandre, 
»Saa  bli'r  der  jo  lidt  mere  for  de  andre.«   — 

Han  gik  og  S  tremme  der  alene  sad, 

En  Angst  hans  Hjærte  griber,  op  han  springer: 

»Ak!  bider  Dødens  Orm  min  Roses  Blad, 

»Og  strækker  alt  mod  Paradis  hun  Vinger!« 

Sin  Angst  og  Uro  ikke  mer  han  tvinger; 

Mens  bange  for  sit  unge  Haab  han  bad, 

Han  til  Verandaen  tilbage  vendte 

Og  spejdende  sit  Blik  mod  Haven  sendte. 

Han  ingen  saa;  i  Tanker  der  han  faldt, 

Og,  lænet  imod  Dørens  ene  Pille, 

Tilbage  faar  han  alle  Minder  kaldt. 

Men  hist  i  Gangen  hun  sig  nærmed  stille, 

En  lille  Søster  hende  har  fortalt: 

»En  Mand  har  hørt  paa  Fa'r  og  Moder  spille, 

»Og  han  har  grædt,  som  om  han  var  bedrøvet, 

»Og  han  en  Kasse  har,  og  han  er  støvet.« 

En  Solhat  løs  paa  hendes  Hoved  sad, 

Den  lyse  Kjole,  med  et  Bælte  bunden 

Og  med  smaa  røde  Blomster  spredt  i  Grunden, 

Sad  let  om  hende  som  et  Rosenblad. 

Fra  Hatten  Vej  af  Lokkerne  var  funden; 
Skjøndt  bundne  før  i  Nakken  tæt  i  Rad, 
Nu  som  en  Vaarstrøm  Dæmningen  de  bryde 
Og  som  en  Guldflod  ned  fra  Nakken  flyde. 

Hun  kom  med  Favnen  hel  af  Roser  fuld, 
Den  lille  Søster  løb  og  trak  i  hende: 
»Nej,  lille  Hanne,  Du  maa  ikke  rende,« 
Saa  sagde  hun,   »Du  river  mig  omkuld.« 
Det  hende  var,  han  godt  det  kunde  kjende, 
Skjøndt  svag  og  bleg,  endnu  dog  lige  huld. 
Han  angst  og  langsomt  hende  gik  i  Møde 
Og  saa  mod  Jord  med  Kinder  purpurrøde. 

Hun  kjendte  ham;  ned  hendes  Arme  sank, 
Og  alle  Roserne  hun  om  sig  strøede, 
Et  lille  Skrig  paa  hendes  Læber  døde, 
Forover  bøjed  hun  sin  Nakke  rank, 
Mens  Hals  og  Kinder  bleve  rosenrøde; 
I  Øjet  blinked  der  en  Taare  blank; 
Hun  har  ej  Mod  til  op  sit  Blik  at  hæve , 
Hver  Fold  af  hendes  Kjole  ses  at  bæve. 

Den  lille  Søster  mellem  begge  stod, 
Med  Fingren  i  sin  Mund  hun  saa  paa  begge, 
Hun  saa  ham  Haanden  ud  mod  Søstren  strække 
Og  derpaa  styrte  ned  for  hendes  Fod. 


140 

At  Angst  hun  dem  i  hurtigt  Løb  forlod, 
Men  han  med  Kys  mon  Søstrens  Kjole  dække 
Og  hvisked  næppe  hørligt:   »Vil  I  sige 
•Nn  Eders  hulde  Navn  og  ej  mig  svige?« 

»Marie!«   hvisked  sagte  hun  og  saa 

Nu  ned  paa  ham,  der  foran  hende  knæled, 

Det  gamle  Solblink  dybt  i  Ojets  Blaa 

Endnu  om  Livets  Lyst  og  Jubel  mæled. 

Snart  fik  hun  Mod,  og  Blikket  paa  ham  dvæled, 

Saa  glad  han  hvisked:   »Sig  mig,  om  jeg  maa 

»Dem  elske  til  min  Død,  og  vil  De  glemme 

»Min  Synd  og  hedde  nu  Marie  S  tremme?« 

Imidlertid  løb  Søstren  som  et  Hjul 

For  Hjælp  hos  Mod'ren  i  sin  Skræk  at  fange: 

»O  Moder!  Moder!  Hanne  blev  saa  bange! 

»O  Moder!  fremmed  Mand  er  bleven  fuld! 

»Han  for  Maries  Fødder  faldt  omkuld, 

»Jeg  saa  det  selv  i  en  af  Havens  Gange!« 

»Aa  Snak!«  saa  svared  Moderen,    »vær  Du  rolig, 

»Her  kommer  fulde  Folk  ej  i  vor  Bolig.« 

Dog  for  at  se  hun  ud  i  Døren  gik, 
Hun  Arm  i  Arm  nu  saa  dem  vandre  sagte, 
En  Masse  Roser  med  i  Favn  de  bragte, 
De  gik  og  stirred  i  hinandens  Blik; 

En  Solsort  foran  til  Herold  de  fik, 
Den  lod,  som  den  i  Skræk  sin  Vinge  strakte, 
Men  sank  snart  ned  og  vented  paa  dem  stille, 
Saa  fløj  den  op  igjen  og  slog  en  Trille. 

Han  talte,  medens  hun  alvorlig  lytted, 
Snart  trykked  tæt  hun  til  hans  Bryst  sig  ind, 
Snart  trykked  han  et  Kys  paa  hendes  Kind, 
Som  hun  med  Rosens  Blad  omsonst  beskytted. 
Kun  langsomt  de  mod  Huset  Foden  flytted, 
Men  da  hun  saa  sin  Moder,  som  en  Hind 
Hun  for  afsted,  i  hendes  Favn  den  bløde 
Hun  græd  og  hvisked  om  det  hulde  Møde. 

Sig  S  tremme  nærmed:   »»Frue,  vær  ej  vred,« 
Saa  talte  han,   »at  jeg  har  Dem  bedraget 
»Og  ikke  lige  strax  har  tonet  Flaget, 
»Jeg  vidste  dengang  ej,  hvad  nu  jeg  ved, 
»Ja,  selv  end  ikke,  hvad  jer  Datter  hed, 
»Jeg  vidste  kun,  at,  blev  det  fra  mig  taget 
»Det  Haab,  der  efter  fem  Aars  Søvn  blev  vækket, 
»Saa  brat  af  evig  Nat  mit  Liv  var  dækket. 

»MitNavn  er  Jonas  Stremme«  -  »den  bekjendte?«  - 
»Nej,  Frue,  ikke  ham,  en  anden  Svend, 
»Der  lige  nylig  sine  Skibe  brændte 
»Og  sejler  ej  paa  Modens  Strøm  igjen, 

»Hvem  Himlen  ned  engang  et  Vaarbud  sendte, 
»Som  i  sin  Blindhed  rent  han  kasted  hen. 
»Nu  forst  skal  jeg  den  rette  Palme  vinde, 
»I  Eders  Datters  Sjæl  den  voxer  inde.«  — 

Hun  rakte  Haanden  ham  og  nikked  mild: 

»De  taler,  som  det  synes  mig  i  Gaader, 

»Men  li  un  vel  nok  den  dunkle  Tale  raader, 

»Naar  siden  vi  faa  mere  Tid  dertil. 

»Nu  strax  vor  Fader  hid  vi  kalde  vil, 

»Thi  uden  ham  al  Talen  intet  baader,  — 

»Der  er  han  alt.     Se,  det  er  Jonas  S  tremme, 

»Det  bedste  kræver  han,  som  er  her  hjemme.« 

Der  Præsten  stod  med  Piben  i  sin  Mund 
Og  stirred  fra  den  ene  til  den  anden. 
»Ja!«   raabte  Jonas,   »Herre,  jeg  er  Manden, 
»Som  til  at  vredes  paa  De  vel  har  Grund; 
»Kan  ej  De  læse  Skylden  mig  paa  Panden?« 
Men  Præsten  strøg  sig  kun  om  Munden  rund 
Og  kyssed  S  tremme  paa  hans  Kind  og  sagde: 
»Jeg  aned  nok,  at  Glæden  med  De  bragte.« 

Imens  den  lille  Søster  havde  pillet 
Ved  Malerkassen,  til  den  aabnet  blev, 
Forbavselsen  i  hendes  Blik  sig  skrev, 
Da  der  hun  saa  sin  Søsters  fagre  Billed: 

»Nej,  se!  Marie  staar  i  Kassen  stillet!« 
Og  Billedet  fra  Laaget  løst  hun  rev. 
»Nej,  Moder!  se  Marie!  det  er  hende!« 
Til  Billedet  alle  deres  Øjne  vende. 

I  stum  Forundring  stod  de;  rød  som  Blod 

Marie  saa  i  Gulvet  ned  og  trykked 

I  Haanden  S  tremme  fast;  men  han  om  Stykket 

Fortalte  dem,  saa  snart  de  alt  forstod. 

En  Stol  hen  foran  Billedet  Præsten  rykked: 

»Et  saadant  Billed  det  gjør  glad  og  god,« 

Saa  sagde  han  og  tog  sin  Viv  om  Livet, 

»En  yndig  Datter  har  vor  Gud  os  givet.« 

Saa  Dagen  svandt  i  Glæde;  Stremme  fik 
Til  From  et  Brev  om  Aftnen  sildig  skrevet: 
»Min  kjære  Ven!«   saa  lød  det,   »for  mit  Blik 
»Nu  staar  i  Solskin  alt,  hvad  jeg  opleved. 
»Den  Storm,  som  nylig  over  Skuden  gik, 
»Mit  Vrag  til  Paradisets  Kyst  har  drevet. 
»Drik,  gamle  Ven,  det  bedste,  Du  kan  finde, 
»Du  har  ej  set  paa  Jord  saa  huld  en  Kvinde. 

»Jeg  holder  Bryllup  snart,  og  saa  i  Høst 
»Min  unge  Brud  mig  ned  til  Roma  følger. 
»For  Verdens  Øjne  vi  os  stille  dølger, 
»Min  Kunst  mig  kalder  nu  i  hendes  Røst; 

»I  hendes  skjønne  rene  Jomfru-Bryst 

»Mod  Himlen  vugger  Sjælen  sine  Bølger, 
»De  løfte  mig  til  ham,  der  alting  skjænker 
»Og  rejser  op  igjen,  hvad  dybt  han  sænker. 

»Lev  vel  Du  kjære,  gamle  Jørgen  From; 
»Jeg  er  saa  glad,  at  godt  jeg  danse  kunde, 
»Om  selv  jeg  ejed  mange  tusind  Munde, 
»Til  Ende  med  min  Lovsang  ej  jeg  kom. 
»Det  hele  Hus  har  lagt  sig  til  at  blunde, 
»Snart  i  min  Drøm  jeg  lever  Lykken  om. 
»Skriv  til  mig,  hvad  der  sker  i  Danmark  hjemme, 
»Og  elsk  din  lykkelige  Jonas  S  tremme.« 

Ja  lykkelig  det  var  han.     Hver  en  Dag 
Ham  gav  en  ny  ej  ventet  yndig  Gave. 
Mens  alle  slumred  under  Præstens  Tag, 
Han  aarle  vandred  i  den  store  Have, 
Hvor  ind  til  ham  langs  Gærderie  de  lave 
Den  stærke  Ho  duft  kom,  og  Yinden  svag 
Lod  Duggen  over  alle  Blade  trille; 
Ham  syntes  Luften  fuld  af  Toner  milde. 

Paa  hver  en  Havens  Plante  saa  han  glad. 
»I,«  tænkte  han,   »har  jo  med  hende  levet, 
»Blandt  Jer  hun  alt  som  lille  Pige  sad, 
»Her  hun  sit  Hjærtes  første  Digt  har  skrevet, 

»Og  stille  sig  betroet  til  Rosens  Blad. 
»Hver  yndig  Rose  her  for  mig  er  Brevet 
»Af  hendes  sode  Hemm'ligheder  fulde, 
»I  alt  om  hende  nu  betro  mig  skulle.« 


Saa  gik  han  om  og  satte  sig  tilsidst 
Ved  Huset  under  hendes  Vindve  lille, 
Der  næsten  skjult  nu  var  af  Lindens  Kvist, 
Hvor  alle  Fugle  Morgenpsalmen  spille. 
Der  sad  han  saa  og  spejded  ganske  stille, 
Til  hendes  hvide  Haand  han  ejned  hist 
Alt  ved  Gardinet  røre,  da  han  synger 
Og  op  en  Blomst  mod  hendes  Rude  slynger. 

Og  kom  hun  saa,  hver  Dag  paa  hendes  Kind 
Han  glad  saa  spire  Sundhedsroser  røde, 
Og  snart  hans  eget  lykkelige  Sind 
Med  al  dets  gamle  Jubel  hun  kan  møde. 
Det  var  ej  Glæden  tom,  der  løber  blind 
Og  sig  ihjel  paa  hver  en  Sten  kan  støde, 
Men  det  var  Glæden  over  selve  Livet 
Og  Jublen  over  alt,  hvad  Gud  har  givet. 

»Ja  vi  er  lykkelige,  ikke  sandt?« 
Saa  sagde  Præsten,  da  en  Dag  de  Unge 
Han  traf  og  lige  havde  hørt  dem  sjunge, 
»Og,  ikke  sandt,  min  Jonas,  vi  et  Pant 

»Jo  har  fra  Gud,  at  aldrig  mer  det  tunge 
»Skal  drage  bort  os  fra  den  Fryd,  vi  fandt? 
»Ej  sandt,  hvis  paa  vor  Frelser  ej  vi  troede, 
»Saa  trygt  ej  nu  i  Glædens  Lys  vi  boede? 

»Thi  det  er  dog  vel  baade  sandt  og  vist, 
»Vor  Herre,  da  paa  Jord  han  lod  sig  føde 
»Og  lod  sig  pine  grusomt  her  til  Døde, 
»Ej  vilde,  først  vi  skulde  se  ham  hist 
»Og  sørgende  paa  Jord  ham  gaa  i  Møde, 
»Men  trygge  som  en  Bøg  med  Knop  paa  Kvist 
»Vi  skal  ej  frygte,  selv  naar  haardt  vi  lide, 
»Men  glade  føle,  han  er  ved  vor  Side. 

»Naa,  Jonas  —  ja,  jeg  vil  ej  prædike  nu,  — 
Men  tror  Du  paa  et  evigt  Liv,  jeg  sige 

»Kun  vil,  at  her  er  alt  begyndt  det  Rige, 

»Hvor  Skygger  falder  ej  fra  Dødens  Gru; 

»Den,  som  har  Himlens  Paradis  i  Hu, 
For  ham  kan  Jordens  Paradis  ej  vige, 

»Ej  Jesus  ses,  naar  blind  man  vil  sig  græde, 

■  Men  kun,  naar  man  har  Kraft  til  rigtig  Glæde. 

»At  følge  Kristus  er  ej  at  forsage 

■  Og  stirre  bleg  af  Gru  paa  Golgatha, 

b  At  jamre,  naar  man  Korset  tungt  maa  tage 
»Og  Livets  Lys  at  vende  Blikket  fra, 

»Men  det  er  ydmyg  frem  med  Haab  at  drage 
»Og  tro,  at  Døden  han  har  dræbt,  og  da 
»>A1  Livets  Jubel  salig  at  fornemme 
»Og  ved  hans  Alterbord  al  Skræk  at  glemme. 

»O!  bliv  en  Stridsmand  Du  for  Haab  og  Tro! 
»Se!  Kristendommens  Fjender  højt  jo  taler 
»Om  Kjødets  Ret,  og  uden  Syn  de  praler 
»Af  Aandens  Magt,  der  ad  Forstandens  Bro 
-Skal  føre  Manden  bort  fra  Livets  Kvaler. 
»Men  Kjødets  Ret  er  Døden;  først  naar  fro 
»Man  døber  det  i  Naadens  dybe  Vande, 
»Faar  Evighedens  Tegn  det  paa  sin  Pande. 

»Ej  sandt,  min   Søn,  den  Gave,  Gud  dig  gav, 
»Den  vil  Du  vie  til  det  Godes  Ære? 
»Du  højt  vil  Glædens  lyse  Banner  bære, 
»Som  Livets  Kilde  se  vor  Frelsers  Grav. 
»Og  du,  min  kjære  Datter,  du  vil  lære 
»Ham  Livets  Jubel  over  Dødens  Hav,  — 
•>Naa  det  var  det,  jeg  trængte  til  at  sige; 
»Gaa  nu  og  glæd  dig  med  din  søde  Pige.«'  — 

Han  kyssed  glad  sin  Datters  røde  Mund 
Og  stod  og  saa  hen  efter  dem  og  tænkte, 
Hvor  til  at  takke  Gud  han  havde  Grund, 
Og,  mens  han  Hovedet  i  Tanker  sænkte, 

Hans  kjære  Hustru  kom  i  samme  Stund, 
Med  Smil  sin  Arm  hun  i  sin  Husbonds  hængte, 
Saa  gik  de  der  og  tåled  om  de  Unge, 
Mens  Hj ærtet  lærte  ungt  igjen  at  sjui.. 

Snart  skulde  deres  glade  Bryllup  staa, 

Saa  bort  til  Sydens  Undere  de  di\ 

Frem  til  den  lyse  Fremtid  begge  saa; 

Men   Stremmes  Tanke  brat  blev  kaldt  tilbage 

Til  de  forsvundne  bittersøde  Dage, 

Der  halvt  i  Mørke  skjult  bag  ved  ham  laa. 

Et  Brev  fra  From  han  faar,  han  Seglet  bryder 

Og  læser,  mens  i  Taage  hen  det  flyder: 

»Den  store  Moses  Brock  som  smeltet  Sne 
»Er  svunden  bort  og  intet  Sted  at  finde, 
»Og,  hvad  der  værre  bli'r,  man  ej  kan  se 
»Det  mindste  Gran  af  Guld  i  Kassen  skinne. 
»Hans  Hus  er  solgt,  hans  stakkels  Gemalinde 
-Var  ikke  stærk  nok  til  den  haarde  Ve, 
»Et  Hjærneslag  lod  efter  fjorten  Dage 
»Til  hendes  Fædre  hende  gaa  tilbage. 

»Hver  Dag  i  den  Tid  op  jeg  til  dem  kom, 
»Og  aldrig  saa  jeg  til  Susanne  Mage, 
»Ej   Søvn  paa  hendes  Øjne  for,  mens  from 
»Med  yndig  Trøst  hun  standsed  Moderens  Klage. 

»Den  stakkels  Moder  kunde  Søvn  ej  tage, 
i> Men  jamred  altid  hojt  om  Død  og  Dom, 
»Kun  naar  Susanne  sang  for  hende,  smilte 
»Hun  glad,  til  hun  i  Dødens  Arme  hvilte. 

»Om  jeg  blev  over  hundred  tusind  Aar, 
»Jeg  aldrig  dette  Syn  dog  skulde  glemme, 
»Hver  Dag  den  Sang  mig  gjennem  Sjælen  gaar, 
»Og  alt  omkring  mig  synger  den  herhjemme. 
»Skjøudt  Vintrens  Mærke  ligger  paa  mit  Haar, 
»Jeg  ej  min  Daarskab  dog  vil  for  dig  gjemme, 
»Jeg  smed  paa  Gulvet  mig,  mens  ej  hun  saa  det, 
»Og  græd  mig  ud,  imens  jeg  kyssed  paa  det. 

»Men  nu  det  værste  kommer   —  hun  er  væk. 
»Forgjæves  leder  jeg  i  alle  Kroge, 
»Mit  Hjærte  næsten  sygt  er  alt  af  Skræk, 
»Af  Kummer  hver  en  Nat  jeg  nu  maa  vaage, 
»Og  jeg  kan  næppe  se,  hvad  her  med  Blæk 
»Jeg  skriver  nu,  alt  svømmer  som  i  Taage. 
»At  hun  skal  lide  Nød  med  Afsind  slaar  nnV 
»Hvis  ej  jeg  hende  tinder,  saa  forgaar  jeg. 

»Postskriptum.     Hurra!  Jonas,  nu  kom  Bud 
»Fra  ham,  jeg  har  betroet  mig  til  i  Nøden. 
»Nu  er  min  Angst  forbi,  og  Morgenrøden 
»Ind  ad  mit   Vind  ve  ser  med  Smil  fra  Gud. 

»En  Handelsmand,  der  høster  Førstegrøden 
»Af  unge   Kunstneres  Flid,  der  sultes  ud, 
•  At  hun  har  solgt   et  Billed  ham,  mig  mælder, 
»Og  hvor  hun  bor,  han  ogsaa  mig  fortæller.« 

Brat  S  tre  m  ni  es  Haand  sank  ned;  en  Smærte  stor 
Bed  ham  i  Hjærtet,  stum  han  dybt  sig  bøjed, 
Dog  snart  han  løb  afsted  paa  hurtig  Fod, 
Mens  Taarens  Perler  svømmed  ham  i  Øjet, 
Sin  Svigerfaders  Hest  han  sadle  lod 
Og  fik  kaldt  Karlen  hjem,  som  gik  og  pløjed, 
Og  disse  Linier  bort  til  From  han  sendte, 
Mens  det  som  Ild  i  Blodets  Aarer  brændte. 

»Titusind  Daler  i  Bikuben  staar, 
»Brug  dem  til  hende,  saa  hun  intet  aner, 
»Jeg  rejser  ikke  bort  til  Rom  i  Aar, 
»Ved  Flid  herhjemme  nok  min  Vej  jeg  baner. 
»Gjør  alt  for  hende,  hvad  din  Sjæl  formaar, 
»Thi  hendes  Xød  min  Glæde  fra  mig  raner. 
»Min  Brud  mit  Hjærtes  Sorg  jeg  nu  vil  sige, 
»Hun  ved  den  stille  Vej  til  Trøstens  Rige.« 

Han  til  Marie  snart  tik  alting  sagt, 
Hun  kjendte  gjennem  ham  alt  godt  Susanne, 
Hun  strøg  med  Haanden  Haaret  fra  hans  Pande, 
Og  saa  paa  ham,  saa  Sorgen  ej  fik  Magt. 

Skøndt  længselsfuld  hun  saa  mod  Sydens  Lande, 
Hun  fandt  for  stort  et  Offer  blev  ej  bragt, 
Og  Præsten,  da  han  Sagen  rigtig  vidste, 
Blev  glad,  at  ej  han  strax  dem  skulde  miste. 

Men  tvende  Dage  senere  kom  Brev, 

Det  er  fra  From  igjen,  og  saa  det  lyder: 

»Nej,  Tak,  min  Jonas,  for  den  Hjælp,  du  byder, 

»Det  var  ej  derfor,  jeg  det  til  dig  skrev, 

»Endnu  jeg  ikke  dog  saa  ussel  blev, 

»At  jeg  forsmaar  den  Lykke,  Gud  mig  yder; 

»Til  hende  vier  glad  jeg  mine  Dage 

»Og  hver  en  Evne,  som  jeg  har  tilbage. 

»Vær  rolig  for  Susanne;  stræk  blot  ud 
»Du  Vingen,  mens  endnu  den  kan  dig  bære, 
»Og  hold  Susannes  Minde  højt  i  Ære, 
»Hvergang  Du  kysser  glad  din  unge  Brud, 
*t  Kunsten  sand  og  ren  du  altid  være, 
»Husk  paa,  i  den  du  mødes  med  din  Gud. 
»Rejs  saa  i  Guds  Navn  ned  til  Rom,  tilbage 
»Dit  Minde  bliver  hos  os  alle  Dage.« 

Saa  blev  det  da,  som  først  det  var  bestemt, 
Til  Rom  de  drog  med  Jubel  uden  Mage, 
Alt  Mørke,  Frygt  og  Tvivl  de  lod  tilbage, 
Til  Lovsang  kun  var  deres  Hjærte  stemt. 

Han  følte  glad  dybt  i  sit  Indre  gjemt 
En  Kraft  til  andet  end  til  at  behage, 
En  Evne  vaagner  i  ham  til  at  skabe, 
Hvad  ej  sit  Værd  i  Tiderne  kan  tabe. 

Og  hun  forundret,  tavs  og  ydmyg  gik 
I  Verdensstaden  ved  sin  Husbonds  Side, 
En  Kilde  klar,  han  med  fra  Hjemmet  fik, 
Der  nynned  for  ham  Vaarens  Sange  blide. 
Af  Verdens  Kamp  og  Nod  de  lidet  vide, 
Og  ser  de  Taarer  i  hinandens  Blik, 
Saa  kysse  de  dem  bort,  mens  mildt  de  sige: 
»Hver  Dag  vi  nærmer  os  Gud  Faders  Rige.« 


X. 

September-Himlens  høje  Hvælving  ren 
Bød  ind  til  Flugt  mod  sig  hver  Sjæl,  der  sukked. 
Mens  Blomsten  mat  sig  ned  i  Græsset  dukked, 
Og  Bladet  gult  faldt  blødt  fra  Lindens  Gren. 
Selv  der,  hvor  Byens  snævre  Gade  lukked 
For  Sol  og  Frihed  med  de  mørke  Sten, 
Det  rene  Blaa,  der  over  Gyden  smilte, 
Var  som  et  Øje  mildt,  der  paa  den  hvilte. 

Ved  mangen  Kjælderhals  en  Kreds  der  laa 
Af  blege  Børn,  der  stirred  op  paa  Taget 
Og  saa,  hvor  Duerne  fra  Dueslaget 
Kan  Solens  varme  Kys  med  Vingen  naa; 
Fra  Gyden  snæver  var  dens  Magt  forjaget, 
Den  fik  ej  Lov  at  sende  Kys  de  Smaa; 
En  Kaalstok  i  lidt  Sand  er  deres  Have, 
Paa  Rendestenen  Skibe  smaa  de  lave. 

Men  Duerne,  hvis  hvide  Vinge  rød 
Af  Solen  farvet  blev  paa  Dueslaget, 
Mens  nu  og  da  de  op  i  Luften  skjød 
Og  kredsed  der  i  Solskin  over  Taget, 
Ej  Glæde  blot  til  Barnets  Øje  bød, 
Men  hist  en  Skikkelse  fra  Vindusfaget 
Dem  folger  ogsaa  med  et  Smil,  som  hæved 
Nu  Hjærtet  Vingen  glad  og  med  dem  svæved. 

Det  var  Susanne.     Ensom  har  hun  gjemt 
I  denne  Krog  sin  Nød  for  Verdens  Oje. 
Det  onde,  Livet  bragte,  har  hun  glemt, 
Det  synes  smaat  fra  hendes  Længsels  Høje; 
Alvorlig,  dog  til  Glædens  Lovsang  stemt, 
Det  Slag,  som  andre  vilde  dybest  bøje, 
Hun  føler  nu,  har  sprængt  kun  hendes  Lænker. 
Og  ned  i  Naadens  Dyb  hun  fri  sig  sænker. 

Fast  som  en  Drøm  her  midt  i  Livets  Nød, 
Omringet  kim  at  Nød  og  Smuds  og  Pjalter, 
Er  hendes  Kammer;  som  et  lidet  Alter 
For  Guden  skjult,  der  hende  Hvile  bød, 
Det  synes  smykket,  og  hun  tro  forvalter 
Den  Smule,  som  hun  tjener  til  sit  Brød; 
Af  hendes  Skjonhed  alting  synes  prentet, 
Det  er,  som  om  til  Fest  hun  nogen  vented. 

Et  lille  Stafeli  ved  Vindvet  sat 
Forgjæves  søger  Dagens  Lys  at  fange, 
I  Vindvet  Rosen  staar  med  Farven  mat; 
En  lille  Fugl  i  Buret  sidder  bange, 
Af  Skitser  hænger  der  paa  Væggen  mange, 
Men  alting  længes  efter  Lysets  Skat. 
Hun  selv  nu  bleg  og  træt  fra  Vindvet  skuer 
Paa  Gjenbo-Tagets  solbeskinte  Duer. 

Hun  næsten  nu  var  mere  skjøn ,  end  før, 
Den  sorte  Kjole  slutted  tæt  om  Livet, 
Som  Liljen  hvid,  der  straaler  mellem  Sivet, 
Om  ogsaa  Solens  Smil  i  Uvejr  dør, 
Ej  hendes  Ungdom  under  Sorgens  Slør 
Har  tabt  den  Glans,  hvormed  den  alt  oplived; 
End  hendes  rene  Kalk  er  fuld  af  Drømme, 
Skjøndt  hendes  Øjne  nu  i  Taarer  svømme. 


155 

Da  Døren  aabnes;  hun  sig  vender  om, 
Hun  rødmed  og  sit  Blik  til  Jorden  vendte; 
Thi  der  ved  Døren  stod  jo  Jørgen  From. 
Hun  havde  skjult  sig,  ingen  mer  kun  kj endte, 
Hun  vilde  glemme  Verden  og  dens  Dom; 
Nu  Synet  af  ham  Mindets  Fakkel  tændte 
I  hendes  Sjæl  og  lyste  paa  de  Døde, 
Og  over  Kinden  hendes  Taarer  fløde. 

»Min  Frøken,«   stammed  From,   »tilgiv  mig,  at 
»Jeg  trænger  ind  i  dette  Tempel  yndigt, 
»Jeg  føler  næsten,  som  jeg  håndled  syndigt, 
»Og,  byder  De  det,  vil  jeg  flygte  brat. 
»Men  dog  jeg  ærligt  tale  vil  og  fyndigt 
»Og  tage  lige  strax  paa  Sagen  fat: 
»Hvis  ikke  De  vil  tage  mig  af  Dage, 
»De  maa  til  Livets  Lys  igjen  tilbage. 

»Jeg  smigrer  ej,  jeg  lyver  ej,  jeg  uarres 
»Ej  mer  af  noget  lystigt  Lunes  Skjemt, 
»For  dybt  af  Livets  Sorger  Hjærtet  arres, 
»Til  mer  med  Jordens  Løgn  at  kunne  parres, 
»Dets  Havn  er  kun  i  Paradiset  gjemt, 
»Men  jeg  det  føler,  Gud  har  mig  bestemt 
»Til  paa  den  sidste  Vej,  jeg  gaar,  at  tjene 
»Dem,  kjære  Frøken,  ja  kun  Dem  alene. 

»>0!  græd  dog  ikke!  o!  strid  ej  imod! 
»Se  her,  jeg  gamle  vil  paa  Knæ  Dem  tigge; 
•>Stød  mig  nu  ikke  bort  fra  Deres  Fod, 
»Men  giv  mig  et  af  Deres  gamle  Blikke. 
»O!  vær  min  Datter!  lad  os  skilles  ikke, 
»Sænk  ej  Guds  Gaver  ned  i  Mørkets  Flod; 
»>  Saa  lidt  til  Glæde  kjender  vore  Dage, 
»Slaa  dog  ej  det  ihjel,  der  er  tilbage. 

»Da  De  ved  Deres  Moders  Dødsseng  sad 

»Og  sang  den  Sang,  der  end  i  Oret  klinger, 

»Mens  Dødens  Rædsel  slog  med  mørke  Vinger. 

»Og  stille  jeg  i  Krogen  laa  og  bad, 

»Da  svor  jeg,  var  det  Synd,  saa  det  forlad, 

»Nu  Noden  til  at  sige  det  mig  tvinger, 

»At  Dem  jeg  vilde  give  hen  til  Gave 

>Mig  selv  som  Fader,  Broder  eller  —  Slave.«   — 

>Nej,  From  dog!  From!«  saa  raabte  højt  hun  ud, 
Mens  begge  Hænder  ud  hun  mod  ham  strakte, 
Og  Rødmen  paa  den  blege  Kind  sig  lagde, 
»Nej,  ikke  saa!  nej,  ikke  saa!  min  Gud! 
»Min  kjære,  gamle  Ven,  som  Trøst  mig  bragte 
»Saa  mild,  som  var  De  selve  Himlens  Bud, 
»Vær  ej  saa  heftig  nu!  græd  ikke  Kjære, 
».Jeg  kan  saa  megen  Kjærlighed  knap  bære. 

»Kom,  lad  os  sidde  ned,  imens  vi  taler. 
»Jeg  lider  ingen  Nød  og  Smærte  her; 
»Kom  her  nu  hen  og  se  paa,  hvad  jeg  maler, 
»Sig,  hvad  De  synes  vel  om  Drengen  der.«   — 
»Min  kjære  Frøken,  daarligt  her  jeg  ser, 
»Thi  Skyggen  mørk  fra  Gjenbo-Muren  daler; 
»Hvor  kan  De  Parven  her  i  Mørke  finde? 
»Her  kan  til  Nød  man  ikkun  sy  og  spinde. 

»De  skabtes  ej  til  dette  mørke  Rum, 
»Hvor  venligt  end  hver  Væg  her  om  Dem  taler. 
»Kom,  hør  nu  paa  mig,  vær  nu  ikke  grum, 
»Naar  De  har  hørt  mig,  skal  jeg  være  stum 
»Bestandig  siden,  hvis  De  saa  befaler, 
»Men  jeg  vil  blive  ved,  til  Solen  daler, 
»Hvis  De  forinden  ikke  giver  efter 
»Og  spare  vil  for  Livet  Deres  Kræfter. 

»Jeg  er  alene;  ak!  min  Hustru  god 
»Og  ham  min  ædle  Dreng  forlængst  jeg  misted; 
»Jeg  glider  rolig  ned  ad  Livets  Flod, 
»Men  skjondt  mig  Døden  ensom  blive  lod, 
»Min  Trang  til  Lys  den  ikke  fra  mig  vristed. 
»Tænk  nu,  hvis  der,  hvor  før  jeg  ensom  listed, 
»Paa  en  Gang  De  kom  ind  og  blev  min  Datter, 
»Hvor  Livet  da  fik  Lys  og  Farver  atter!« 

Han  hendes  Haand  i  begge  sine  lagde, 

Mens  bønlig  ind  han  saa  i  hendes  Blik: 

»O!  det  bli'r  dejligt,  skal  De  se!«   han  sagde, 

•  Vi  sammen  drikke  Kunstens  ædle  Drik. 

»Og  Haven  er  saa  smuk;  den  Frugt,  den  bragte, 

»Var  Skam  den  bedste,  jeg  i  Danmark  fik, 

»Og  Huset  lanst  fra  Stadens  Uro  ligger, 

»I  Skjul  af  Træer  yndigt  frem  det  kigger. 

»Og  saa  i  Malerstuen  begge  to 
»Om  Kap  vi  vore  Pensler  ville  fure 
•>Og  bygge  over  Verdens  Støj   en  Bro 
»Til  ham,  som  har  for  alle  Sorger  Øre, 
»O!  kjære  Frøken,  hav  til  mig  lidt  Tro, 
»Jeg  hyggeligt  og  godt  skal  alting  gjøre; 
»Tag  mig  i  Faders  Sted  her,  som  jeg  sidder, 
»Gjør  mig  til  Deres  Skjold  og  Deres  Ridder.« 

o  Ak!  kjære,  gode  From,  hvo  vil  vel  ej 
»I  Paradiset  ind,  naar  han  kan  komme, 
»Det  var  for  min  Skyld  ej  jeg  sagde  nej, 
»Men  kun  for  Eders,  thi  jeg  frygter,  tomme 
»Min  Glædes  Bægre  blev  paa  Livets  Vej; 
»Snart  vil  I  mærke  vist,  at  eders  Domme 
»Om  mig  var  altfor  skaanselsfulde  milde, 
»Og  angrer  I  det  saa,  det  bli'r  for  silde.« 

»Hvad  angre!  hør,  nej  det  er  dog  for  galt! 
»Nej  jeg  vil  dø  af  Stjærte  ved  at  vide 
»Dem  sidde  her  i  dette  Rum  og  lide, 
»Ej  mer  et  Penselsstrøg  jeg  kan  faa  malt. 
»Jeg  her  har  af  mit  fulde  Hjærte  talt, 
»Hvis  De  vil  grusom  skyde  mig  til  Side,«  — 
Ak!  kjære  From  jeg  som  en  Datter  lyder 
»Og  tager  ydmyg  mod  det  Hjem,  De  byder.«  — 

»Hvad!  vil  De?  vil  De?  det  er  da  et  Ord! 
»Naar  vil  De  bryde  op?  naar  vil  De  komme?« 
Mens  saa  han  talte,  han  fra  Stolen  for 
Og  trak  med  Iver  Uhret  af  sin  Lomme. 
»Hvad  siger  De?  I  Morgen  Kvæld  jeg  tror, 
»Jeg  komme  vil  og  højt  paa  Døren  tromme; 
»Til  den  Tid  i  mit  Hus  nok  alt  bli'r  færdigt, 
»Saa  det  kan  være  ret  min  Dronning  værdigt.«- 

»Ja!«  lo  hun,   »det  raaa  rigt'nok  blive  smukt, 
»Jeg  ellers  løber  strax  igjen  fra  Huset, 
»Strø  Blomster  for  min  Fod  hen  over  Gruset, 
»Lad  Huset  være  fuldt  af  Viraks  Lugt, 
»Thi  her  med  den  De  helt  har  mig  beruset.   — 
»Ak!  nei,  min  Fader!  lær  mig  blot  den  Flugt, 
»Som  Deres  Tanker  over  Mørket  tage, 
»Og  lær  mig  Eder  altid  at  behage. 


»Ja,  lær  mig,«  her  hun  sank  foras  ham  ned, 
»Lær  mig,  min  Fader,  som  jer  egen  Pige 
»At  vandre  med  Jer  til  det  stille  Rige, 
»Hvor  Livets  Herre  har  os  lovet  Fred; 
»Lær  mig  bestandig  imod  Gud  at  hige, 
»Og,  mens  jeg  mindes  mildt,  hvad  for  jeg  led, 
.'At  sige,  for  den  sidste  Søvn  jeg  sover: 
»Gud  gav,  Gud  tog  og  ham  jeg  evig  lover.« 

From  hende  lofted  op;  paa  hendes  Pande 
Med  Ærefrygt  han  trykkede  sin  Mund: 
»Min  kjære  Frøken,«   —  "nej,  kald  mig  Susanne, 
»Jeg  Deres  Datter  er  fra  denne  Stund«   — 
»Ja  og  min  Glædes  Tempels  rene  Grund, 
»Mit  Solblink  over  Tidens  mørke  Vande!«   — 
»Tys!  tys!«  hun  hviskede  med  Kinder  rode 
Og  lagde  paa  hans  Mund  sin  Haand  den  bløde. 

Hun  loved  ham  med  Smil,  at  næste  Kvæld 

Hun  med  ham  til  hans  Bolig  vilde  iølge, 

Men  da  han  hende  havde  sagt  Farvel, 

Da  steg  i  hendes  Øje  Taarens  Bølge, 

Mens  Sengens  Puder  hendes  Aasyn  dølge, 

De  gamle  Tider  staa  for  hendes  Sjæl; 

Hun  havde  kæmpet  sig  til  Ro,  hun  troede, 

Og  nu  blev  brudt  hvert  Saar,  som  sammen  groede. 

Men  da  hun  rigtig  havde  grædt  sig  ud, 
Kom  Billedet  af  From  for  hendes  Tanke, 
I  ham  hun  saa  tilsidst  en  Hjælp  fra  Gud, 
En  kraftig  Stamme  for  den  svage  Ranke, 
At  atter  den  maa  skyde  friske  Skud, 
Og  rank  blev  hendes  Skikkelse  den  slanke; 
Med  Smil  om  Mund  og  Taaren  i  sit  Øje 
Hun  saa  fra  Vindvet  Stjærnen  i  det  Høje. 

Men  From  han  havde  travlt;  med  Ungdomsmod 
Han  gik  nu  lige  paa,  hvad  bedst  han  troede, 
Trods  Haarets  Sne  endnu  paa  Sjælens  Flod 
De  lyse  Drømmes  hvide  Liljer  groede. 
Det  Hus,  hvor  før  han  skjult  i  Stilhed  boede, 
Til  Fest  snart  helt  og  holdent  smykket  stod, 
Og  selv  sin  gamle  Pige,  Gud  maa  vide, 
Hvordan,  han  fik  i  Festtakt  til  at  skride. 

Han  hented  hende  saa.     I  Vognen  sad 
Susanne  sunken  hen  i  dybe  Tanker, 
Skjøndt  hun  er  fuld  af  Angst,  hun  er  dog  glad, 
Af  Sorgens  Haand  hun  fik  sit  Troens  Anker, 
Og  i  sit  Hjærte  hun  om  Styrke  bad. 
»Se  saa!«  han  raabte,  —  hendes  Hjærte  banker,  - 
»Nu  er  vi  her,  der  staar  min  gamle  Pige, 
»Nu  er  Du  havnet  i  Dit  Arverige.« 

Rosing:  Et  Foraarsbillede.  11 

Han  aabned  Døren;  Lys  og  Blomster  sender 
En  festlig  Hilsen  til  den  hulde  Gjæst. 
Hun  til  et  yndigt  Billed  Øjet  vender, 
Det  var  dog  det,  som  hilste  hende  bedst. 
En  yndig  Kvinde,  som  hun  ikke  kjender, 
Fra  Væggen  smiler  mildt  til  denne  Fest: 
»Det  er  min  gode  Hustru,«  saa  han  talte, 
»Jeg  selv  for  længe  siden  hende  malte. 

»Hun  byder  dig  velkommen  her,  Susanne. 
■  O!  hvis  hun  leved  nu,  en  Moder  fik 
»Du  da  i  hende;  se  paa  hendes  Pande 
»Og  se  i  hendes  rene  Jomfru-Blik. 
»Hun  er  Værtinde  her;  fra  Himlens  Lande 
»Hun  rækker  dig  sin  rene  Velkomst-Drik. 
»O!  tro  mig,  du  vil  faa  det  kjært  det  Billed, 
»Det  tidt  hos  mig  har  Hjærtets  Storme  stillet. 

»Her  er  dit  Jomfrubur.     Kom,  træd  herind.« 
Hun  veg  tilbage.     »Fader!«  Taaren  trilled, 
Mens  Øjet  hun  slog  ned,  ad  hendes  Kind; 
Der  hang  det  gamle,  dyrebare  Billed, 
En  Skaal  med  Roser  under  det  var  stillet; 
Hun  stod  og  saa  sig  om  med  henrykt  Sind; 
Var  det  en  Drøm?     Det  er  det  gamle  Kammer: 
»Min  Fader!  ak!  hvor  Du  er  god,«  hun  stammer. 

Hun  kasted  grædende  sig  til  hans  Bryst, 

Han  trykked  hende  blødt  sin  Mund  paa  Haaret: 

*>Min  stakkels  Pige  rev  jeg  op  i  Saaret? 

»Min  Hensigt  var  kun  dig  at  bringe  Trøst. 

»Jeg  selv  var  af  dit  Kammers  Skjønhed  daaret, 

»Til  hid  at  flytte  det  jeg  følte  Lyst;« 

Saa  hvisked  han,  hun  op  sit  Hoved  hæver 

Og  kysser  paa  hans  Mund  ham,  mens  hun  bæver. 

I  Bøn  hun  vaaged  der  den  hele  Nat; 

Mens  Stjærnen  gjennem  Ruden  venligt  smiled, 

I  sine  Ungdoms  Minders  rige  Skat 

Hun  foran  Billedet  sin  Tanke  hviled. 

I  Haab  nu  løfter  Hjærtet  Vingen  mat 

Igjen  mod  Maalet,  hvortil  før  det  stiled, 

Hun  skuer  Naadens  Tempeldør  nu  aaben, 

Indviet  er  hun  nu  ved  Taare-Daaben. 

Nu  først  kom  alt  i  hende  til  sin  Ret, 
Nu  først  sin  Skjøndheds  fulde  Blomst  hun  bærer, 
Med  Dug  af  Taaren,  som  hun  havde  grædt, 
Mod  Naadens  Sol  hun  strækker  den  og  ærer 
I  From  sin  Engel  god,  sin  Ven  og  Lærer, 
Og,  lig  en  Sommerfugl,  hun  aldrig  træt 
I  alt  en  Blomst  med  Livets  Honning  rinder, 
Al  Frygt  og  Uro,  hvor  hun  er,  forsvinder. 

Hver  Morgen  glad  i  tjekken  og  i  Kjælder 
Hun  med  den  gamle  Pige  sysler  om, 
Selv  dennes  gnavne  Mund  med  Smil  fortæller, 
At  Himlens  Solskin  med  Susanne  kom. 
Hun  saa,  naar  hun  er  færdig,  møder  From, 
Frisk  som  en  Rose,  der  sin  Drøm  fortæller 
Til  Træet  gammelt,  ved  hvis  Rod  sin  Knop 
Den  glad  i  Morgensolen  lukker  op. 

Og  saa  i  Malerstuen  hos  ham  inde 
Hun  lever  glad  sin  allerbedste  Tid; 
Hun  snart  begynder  sig  et  Navn  at  vinde, 
Thi  sit  Talent  hun  danned  ud  med  Flid. 
Mens  Sneen  ligger  hvid  paa  Havens  Linde, 
Ved  hendes  Skjønhed,  Ynde,  Skjæmt  og  Vid 
En  Duft  af  Vaaren  hele  Huset  fylder, 
Og  alle  hun,  som  fordum,  end  fortryller. 

Snart  Huset  blev  ret  som  et  Valfartsted, 
Hvor  unge  Sjæle  søgte  Trøst  og  Glæde, 
Hver  Byrde  tung,  som  der  de  bragte  med, 
Forsvinder,  naar  de  over  Tærsklen  træde. 
From  sidder  som  en  Høvding  i  sit  Sæde 
Og  lærer  glad  de  Unge,  hvad  han  ved, 
Paa  en  Gang  mild  og  streng  han  Dommen  fælder 
Og  frigjør  dem,  der  for  det  usle  træller. 

Og  mens  hans  Tale  vakte  deres  Mod 

Til  Flugt  mod  Lyset  over  Mørkets  Vande, 

I  Tanken  alle  for  Susannes  Fod 

De  dybt  i  Støvet  bøjed  deres  Pande. 

Hun  var  for  dem  et  Syn  fra  Drømmens  Lande, 

Og  mangen  hendes  Billed  ej  forlod; 

Om  mulig  Smærtens  Ild  hun  hos  dem  tændte, 

Det  lave  bort  fra  deres  Sjæl  den  brændte. 

Ja  Huset  blev  en  Kunstens  Helligdom, 
Med  Skjønhed  næsten  Et  blev  der  det  gode, 
Og  den,  som  stolt  for  Tro  selv  fri  sig  troede 
Og  fast  med  Spot  paa  Læben  til  dem  kom, 
Han  mærked,  der  en  Aand  i  Huset  boede, 
Der  mægtig  stævned  ind  ham  for  sin  Dom, 
Og,  vaktes  han  end  ej  til  Liv  derinde, 
Han  saa  dog  Vejen,  hvor  man  Gud  kan  finde. 

Og,  naar  om  Aftnen  alt  blev  om  dem  stille, 

Naar  deres  Gjæster  glade  fra  dem  gik, 

Hun  aabnede  Klaveret  for  at  spille, 

Thi  altid  Dagen  endtes  med  Musik, 

Og  helst  af  alting  From  da  høre  vilde 

En  Sang,  hans  egen  Hustru  lært  ham  fik; 

Naar  den  var  endt,  Susannes  Haand  han  kyssed; 

Saa  lød  den  Sang,  der  mild  paa  Sukket  tyssed: 

De  nedgrov  et    Lig,   og  der  opstod  en  Gud 

Med   Vaarhimlens  Lys  om  sin  Pande, 

I   Syd   spiang  af  Glæde  hver  Rosenknop  ud, 

f   Nord  sraælted  Isen  om  Vande, 

Da  løstes  til  Sang  alle  Fuglenes  Mund, 

Da   ilrømte  vor  Jord  om  sin  Skabelses  Stund 

I   Lyset  fra  Himmerigs  Lande. 

Ja,  drøm  ikke  blot,  men  vær  vaagen  og  se: 

Som  Taage  bort  Ligklædet  ruller 

Fra  ham,  der  har  smagt  her  paa  Jorden  al  Ve 

0£  baaret  dens  Kors  paa  sin  Skulder. 

Vær  glad!  jag  al  Frygt  bort  med  Trældommens  Aand. 

Drik  glad  som  hans  gjenfundne  Kid  af  hans  Haand 

Og  frygt  ej  for  Uvejrets  Bulder. 

Gjør  Jorden  saa  skjøn,  som  din  Evne  formaar, 

Væv  ind  i  hver  Gjerning  hans  Billed ! 

Hvo  glad  til  hans  Fest  ej  i  Festdragten  gaar 

I  Mørke  bli'r  udenfor  stillet, 

Frygt  ej  for  at  dø,  thi  med  Stjærnernes  Blus 

Dig  Englene  lyse  med  Sang  til  hans  Hus, 

Hvor  aldrig  du  fra  ham  bli'r  skillet. 

